ഒസാമയെ കണ്ടെത്തിയെന്ന് താലിബാന് | Osama located, given letter - Malayalam Oneindia\nഒസാമയെ കണ്ടെത്തിയെന്ന് താലിബാന്\nഇസ്ലാമബാദ്: ഒളിവില് കഴിയുന്ന സൗദി ഇസ്ലാമിക തീവ്രവാദി ഒസാമ ബിന് ലാദനെ കണ്ടെത്തിയെന്ന് അഫ്ഗാനിസ്ഥാനിലെ താലിബാന് ഭരണകൂടം വ്യക്തമാക്കി.\nഒസാമ രാജ്യം വിടണമെന്ന ഇസ്ലാമിക പണ്ഡിതരുടെ സന്ദേശം കൈമാറിയിട്ടുണ്ടെന്നും പാകിസ്ഥാനിലെ താലിബാന് അംബാസഡര് മുല്ല അബ്ദുള് സലീം സെയ്ഫിനെ ഉദ്ധരിച്ച് എന്‍എന്‍ഐ വാര്‍ത്താ ഏജന്‍സി റിപ്പോര്‍ട്ടു ചെയ്തു. മതപണ്ഡിതരുടെ നിര്‍ദ്ദേശം താലിബാന് പരമോന്നത നേതാവ് മുല്ല മൊഹമ്മദ് ഒമര് അംഗീകരിച്ച എഴുത്തും ഒസാമയ്ക്ക് കൈമാറിയിട്ടുണ്ട്.\nഅതിനിടെ ഒസാമയ്ക്കും താലിബാനും എതിരെ നയതന്ത്രതലത്തില് നീക്കം നടത്താനാണ് അമേരിക്കന് പ്രസിഡണ്ട് ജോര്‍ജ് ബുഷും ഭരണകൂടവും ശ്രമിക്കുന്നത്. താലിബാനുമായി നയതന്ത്ര ബന്ധം ഉള്ള ഏക രാജ്യമായ പാകിസ്ഥാനും ഉടന് തന്നെ ബന്ധം വിച്ഛേദിക്കുമെന്ന് അമേരിക്കന് അധികൃതര് അവകാശപ്പെടുന്നുണ്ട്. യുഎഇയും സൗദി അറേബ്യയും നേരത്തെത്തന്നെ താലിബാനുമായി നയതന്ത്രബന്ധം വിച്ഛേദിച്ചിരുന്നു.\nഒസാമയെ വിട്ടുകൊടുക്കാന് താലിബാനെ പ്രേരിപ്പിക്കാനായി പാകിസ്ഥാന് രണ്ടാമതൊരു പ്രതിനിധി സംഘത്തെക്കൂടി അയക്കുന്നുണ്ട്. മതപണ്ഡിതരുടെയും നയതന്ത്രജ്ഞരുടെയും രണ്ടു സംഘങ്ങള് കാബൂളിലേക്ക് തിരിക്കുമെന്നാണ് കരുതുന്നത്.\nഅതിനിടെ ഒരു സമാധാന ശ്രമത്തിനായി മനുഷ്യാവകാശ പ്രവര്‍ത്തകനായ റവറന്റ് ജെസ്സി ജാക്സന്റെ സഹായം താലിബാന് അഭ്യര്‍ത്ഥിച്ചിട്ടുണ്ട്. താലിബാന്റെ അഭ്യര്‍ത്ഥന പരിഗണിക്കുകയാണെന്ന് ജാക്സണ് പറഞ്ഞിട്ടുണ്ടെങ്കിലും അമേരിക്കന് സ്റേറ്റ് ഡിപ്പാര്‍ട്ട്മെന്റ് ഈ നീക്കത്തെ അനുകൂലിച്ചിട്ടില്ല.\nമിസൈലുകളും സൈനിക സന്നാഹങ്ങളും ഇല്ലാത്ത ഒരു യുദ്ധമാണ് അമേരിക്ക താലിബാനെതിരെ തുടങ്ങിയിരിക്കുന്നത്. താലിബാന്റെ എതിരാളികളായ വടക്കന് സഖ്യത്തെ സഹായിച്ചുകൊണ്ടാണ് അമേരിക്ക താലിബാനെതിരെ നീക്കം തുടങ്ങിയിരിക്കുന്നത്. തീവ്രവാദത്തിനെതിരായ യുദ്ധം പഴയ മുറയിലായിരിക്കില്ലെന്നും നീണ്ടതായിരിക്കുമെന്നും പ്രസിഡണ്ട് ബുഷ് പ്രഖ്യാപിച്ചിട്ടുണ്ട്.


ആംആദ്മി പാര്‍ട്ടിയെന്നത് കേവലമൊരു ഷോര്‍ട്ട് ബ്രേക്ക് പരിപാടിയായിരുന്നില്ല എന്നതിന്‍റെ കൃത്യമായ അടയാളപ്പെടുത്തലായിരുന്നു ഈ ഉജ്ജ്വല വിജയം\n12 Feb, 2020 at 02:19 PM\n''കഴിഞ്ഞ അഞ്ചു വര്‍ഷത്തെ സര്‍ക്കാരിന്‍റെ പ്രവര്‍ത്തനങ്ങളില് സംതൃപ്തരാണെങ്കില് മാത്രം തങ്ങള്‍ക്ക് വോട്ട് ചെയ്യുക'' - മുഖ്യമന്ത്രി അരവിന്ദ് കെജ്‌രിവാള് ഡല്‍ഹിയിലെ ഒരു തെരഞ്ഞെടുപ്പ് പൊതുയോഗത്തില് ജനങ്ങളോട് പറഞ്ഞതിങ്ങനെയായായിരുന്നു. തിളച്ചുമറിയുന്ന തെരഞ്ഞെടുപ്പ് മുഖത്ത് മറ്റാരും കാണിക്കാത്ത ആത്മവിശ്വാസം കെജ്‌രിവാള് കാണിച്ചത് ഏറെ ചര്‍ച്ച ചെയ്യപ്പെട്ടിരുന്നു. ആ ആത്മവിശ്വാസമാണ് എതിരാളികളെ നിഷ്പ്രഭരാക്കി വെന്നിക്കൊടി പാറിക്കാന് ആംആദ്മി പാര്‍ട്ടിയെ പ്രാപ്തമാക്കിയത്. അമിത് ഷായെന്ന സൃഗാലബുദ്ധിക്കാരനായ നേതാവ് തോറ്റമ്പി വീണത് ആ ഒടുങ്ങാത്ത ആത്മവിശ്വാസത്തിനു മുന്നിലാണ്.\nഈ വിജയം ഡല്‍ഹിക്കാര്‍ക്ക് അനിവാര്യമായിരുന്നു. അതിലേറെ ഈ രാജ്യത്തിനും. മടക്കമില്ലാത്ത മുന്നേറ്റ പാതയിലാണ് ഹിന്ദുത്വ ഫാസിസ്റ്റ് ശക്തികളെന്ന് തോന്നിക്കുംവിധത്തിലാണ് കഴിഞ്ഞ ഏതാനും വര്‍ഷങ്ങളായി ജനവിരുദ്ധത രാജ്യത്താകെ പടര്‍ന്നുകയറിയിരുന്നത്. 2019-ലെ ലോക്‌സഭാ തെരഞ്ഞെടുപ്പ് വിജയത്തോടെ അത് നൃശംസഭാവത്തിന്‍റെ അങ്ങേയറ്റം തൊടുകയുമായിരുന്നു. ഒരു തിരിച്ചുപിടിക്കല് അസാധ്യമെന്ന് തോന്നിക്കുംവിധത്തിലുള്ള ഞെട്ടിക്കും തീരുമാനങ്ങള് അടിക്കടി വന്നുപതിക്കുകയായിരുന്നു. ആ കത്തുംവെയിലിലാണ് ഡല്‍ഹിയിലെ വിജയം കുളിര്‍മഴയായി കടന്നുവന്നത്.\nആംആദ്മി പാര്‍ട്ടിയെന്നത് കേവലമൊരു ഷോര്‍ട്ട് ബ്രേക്ക് പരിപാടിയായിരുന്നില്ല എന്നതിന്‍റെ കൃത്യമായ അടയാളപ്പെടുത്തലായിരുന്നു ഈ ഉജ്ജ്വല വിജയം. 2015-ല് 28 സീറ്റുമായി രംഗപ്രവേശം ചെയ്തവര് അന്നു നേടിയത് 23,22,330 (29.49 ശതമാനം) വോട്ടുകളായിരുന്നു. അതാണിപ്പോള് ഏറെ വലിയ കുതിപ്പിലേക്കെത്തിയിരിക്കുന്നത്. 62 സീറ്റും 49,74,522 (53.57 ശതമാനം) വോട്ടും. കഴിഞ്ഞ വര്‍ഷം നടന്ന ലോക്‌സഭാ തെരഞ്ഞെടുപ്പില് ആംആദ്മിയെ ബി.ജെ.പി തൂത്തെറിഞ്ഞിരുന്നു. 7-ല് ഒരു സീറ്റും അവര്‍ക്ക് കൊടുക്കാതെ7ഉം ബി.ജെ.പി കരസ്ഥമാക്കുകയായിരുന്നു. അന്ന് ആംആദ്മിക്ക് കിട്ടിയത് കേവലം 15,71,687 (18.2 ശതമാനം) വോട്ട് മാത്രമായിരുന്നു.\nഅതുകൊണ്ടുതന്നെ ഈ തെരഞ്ഞെടുപ്പ് ആം ആദ്മിക്ക് ജീവന്‍മരണ പോരാട്ടമായിരുന്നു. കെജ്‌രിവാള് ചിറകിനടിയില് സൂക്ഷിച്ച ഡല്‍ഹിയെ ബി.ജെ.പി കീഴടക്കുമോ എന്നത് പലരിലും ആശങ്കയുണര്‍ത്തിയിരുന്നു. അത്തരം എല്ലാ ശങ്കകളെയും കൂടിയാണ് ആംആദ്മി പാര്‍ട്ടി കശക്കിയെറിഞ്ഞിരിക്കുന്നത്. 2019 മെയ് മാസത്തിനുശേഷമുള്ള കേവലം എട്ടുമാസത്തിനകം അതേ ബി.ജെ.പിയെ അവര് മലര്‍ത്തിയടിച്ചിരിക്കുന്നു. തങ്ങളുടെ വോട്ടില് ഈ കുറഞ്ഞ കാലയളവിനുള്ളില് അവരുണ്ടാക്കിയ വര്‍ധനവ് 34,02,835 ആണ്. അത്യത്ഭുതകരമായ തിരിച്ചുവരവ്. അഞ്ചുവര്‍ഷം മുന്‍പ് അവര് നേടിയ 48,78,397 നെയും മറികടന്ന് 96,135 വോട്ടിന്റെ വര്‍ധനവ് നേടാനുമായി.\nഎന്തായിരിക്കാം ഈ ഉജ്ജ്വല നേട്ടങ്ങള്‍ക്ക് ആംആദ്മിയെ പ്രാപ്തരാക്കിയത്? മാധ്യമങ്ങള് പലതും വിലയിരുത്തിയതുപോലെ വികസന രാഷ്ട്രീയത്തിന് വിലയിട്ടത് മാത്രമായിരിക്കുമോ. അതല്ല, പല രാഷ്ട്രീയ പാര്‍ട്ടികളും വിലയിരുത്തിയതുപോലെ രാജ്യമാകെ അലയടിക്കുന്ന ബി.ജെ.പി വിരുദ്ധ ജനമുന്നേറ്റങ്ങളുടെ പ്രതിഫലനവും ഈ വിജയത്തിനു പിന്നിലുണ്ടോ. ഇതു രണ്ടും പ്രവര്‍ത്തിച്ചു എന്നുവേണം കരുതാന്.\nജാമിയ മിലിയയിലും ജെ.എന്.യുവിലും മുഖ്യമന്ത്രി സന്ദര്‍ശിക്കണമെന്ന് വിവിധ കോണുകളില്‍നിന്ന് ആവശ്യമുയര്‍ന്നെങ്കിലും അവയൊന്നും കേട്ടില്ലെന്ന് നടിക്കുന്നതില് അദ്ദേഹം വിജയിച്ചു. പൗരത്വ നിയമ സമരങ്ങളുടെ മുന്‍നിരയിലൊന്നും കെജ്‌രിവാളിനെയോ ആംആദ്മിയെയോ കണ്ടില്ലെങ്കിലും സമരം കൊണ്ടുള്ള നേട്ടം അവരുടെ പെട്ടിയില് വോട്ടുകളെത്തിച്ചു എന്നതിന് തെളിവുകളുണ്ട്.\nഅടിസ്ഥാനപരമായി നേട്ടം കൊണ്ടുവന്നത് തിളങ്ങുന്ന ഭരണമികവ് തന്നെ. പക്ഷെ, അത് മുന്‍കണ്ട് അമിത്ഷായും കൂട്ടരും വിരിച്ചുവെച്ച വര്‍ഗീയ വലയില് തങ്ങളുടെ അണികള് ചെന്നുവീഴാതിരിക്കാന് കെജ്‌രിവാള് കാണിച്ച രാഷ്ട്രീയ തന്ത്രജ്ഞതയാണ് ഏറ്റവും പ്രധാനപ്പെട്ടത്. രാജ്യത്തെയാകെയുള്ള സമരപ്പുകയുടെ തീപ്പൊരി വീണത് ഡല്‍ഹിയിലെ കലാശാലകളിലായിരുന്നു. അതിനെതിരെ ഡല്‍ഹി പൊലീസ് അതിക്രൂരമായി പ്രതികരിക്കുകയും ചെയ്തു. സമര മുന്നേറ്റങ്ങളുടെ വളര്‍ച്ച ശാഹിന്‍ബാഗിലേക്കെത്തുകയും ചെയ്തു. എന്നിട്ടും കെജ്‌രിവാള് തിരിഞ്ഞുനോക്കുകയുണ്ടായില്ല. ഡല്‍ഹിയിലെ പ്രസിദ്ധമായ ജെ.എന്.യു സര്‍വകലാശാലയില് എ.ബി.വി.പി ഗുണ്ടകള് കയറി നിരങ്ങിയപ്പോഴും മൗനിബാബയെന്ന മട്ടായിരുന്നു കെജ്‌രിവാളിന്.\nഎതിരെയെന്തെങ്കിലും പ്രതികരിച്ചാല് തെരഞ്ഞെടുപ്പില് നേട്ടമുണ്ടാക്കുന്നത് ബി.ജെ.പിയായിരിക്കുമെന്ന് മുന്‍കൂട്ടി തിരിച്ചറിയാന് അദ്ദേഹത്തിന് കഴിഞ്ഞുവെന്നുവേണം വിലയിരുത്താന്. ജാമിയ മിലിയയിലും ജെ.എന്.യു വിലും മുഖ്യമന്ത്രി സന്ദര്‍ശിക്കണമെന്ന് വിവിധ കോണുകളില്‍നിന്ന് ആവശ്യമുയര്‍ന്നെങ്കിലും അവയൊന്നും കേട്ടില്ലെന്ന് നടിക്കുന്നതില് അദ്ദേഹം വിജയിച്ചു. പൗരത്വ നിയമ സമരങ്ങളുടെ മുന്‍നിരയിലൊന്നും കെജ്‌രിവാളിനെയോ ആംആദ്മിയെയോ കണ്ടില്ലെങ്കിലും സമരം കൊണ്ടുള്ള നേട്ടം അവരുടെ പെട്ടിയില് വോട്ടുകളെത്തിച്ചു എന്നതിന് തെളിവുകളുണ്ട്. ജാമിയ, ശാഹിന്‍ബാഗ് മുതലായ സമരകേന്ദ്രങ്ങളുള്‍പ്പെടുന്ന ഓഖ്‌ല മണ്ഡലത്തില് ആപ് സ്ഥാനാര്‍ത്ഥി ജയിച്ചുകയറിയത് 71,827 വോട്ടിന്‍റെ വന് ഭൂരിപക്ഷത്തിനായിരുന്നു. മറ്റൊരു ശക്തമായ സമരകേന്ദ്രമായ മുസ്തഫാബാദ് സീറ്റ് ബി.ജെ.പിയില്‍നിന്ന് അവര് പിടിച്ചെടുത്തത് 20,704 വോട്ടിന്‍റെ ഭൂരിപക്ഷത്തിനും. അതിനു സമാനമായ വിജയമാണ് സമരം കൊടുമ്പിരിക്കൊണ്ടിരുന്ന സീലംപൂര്, ചാന്ദ്‌നി ചൗക്ക്, മെഹ്‌റോളി എന്നിവിടങ്ങളിലും ആംആദ്മിക്ക് കൈവരിക്കാനായത്.\nപ്രചാരണത്തിന്‍റെ അവസാന ദിനങ്ങളില് ഏതു കൊമ്പനെയും മുട്ടുകുത്തിക്കാന്‍പോന്ന പൂഴിക്കടകനുമായാണ് പ്രധാനമന്ത്രി മോദിയും അമിത്ഷായും ഡല്‍ഹി സംസ്ഥാനത്താകെ കറങ്ങി നടന്നത്. കഴിഞ്ഞ ഏതാനും ദശകങ്ങളായി രാജ്യത്തെ തെരഞ്ഞെടുപ്പ് മാര്‍ക്കറ്റുകളില് വലിയ വിലയ്ക്ക് വിറ്റഴിഞ്ഞുപോയ അയോധ്യയെന്ന കറവപ്പശുവിനെ വരെ അവര് രംഗത്തിറക്കി. വോട്ടെടുപ്പിന് മൂന്ന് ദിനം മുന്‍പ് രാമക്ഷേത്ര ട്രസ്റ്റ് രൂപീകരണമെന്ന അവസാന മരുന്നുമായി പ്രധാനമന്ത്രി മോദി തന്നെ രംഗപ്രവേശം ചെയ്തിരുന്നു. കശ്മീര് വിഷയത്തില് മറ്റു പ്രതിപക്ഷ പാര്‍ട്ടികളില്‍നിന്നും വ്യത്യസ്തമായി തനതു നിലപാടെടുത്ത കെജ്‌രിവാള് പൗരത്വ വിഷയത്തില് തങ്ങള്‍ക്കെതിരാണെന്ന് മനസ്സിലാക്കിയ ബി.ജെ.പി നേതൃത്വം അദ്ദേഹത്തെ പരമാവധി പ്രകോപിപ്പിക്കാന് പലതും ചെയ്തുകൊണ്ടിരുന്നു. അതിനും അദ്ദേഹം വഴങ്ങിയില്ല. രാജ്യതലസ്ഥാനം സ്ഥിതിചെയ്യുന്ന സംസ്ഥാനത്തിന്‍റെ മുഖ്യമന്ത്രിയാണ് താനെന്ന തികഞ്ഞ ഉത്തരവാദിത്വബോധം മറന്നുള്ള ഒരു പ്രതികരണത്തിനും കെജ്‌രിവാള് ഇറങ്ങിപ്പുറപ്പെട്ടതേയില്ല. യഥാര്‍ത്ഥത്തില് ബി.ജെ.പി പരാജയപ്പെട്ടത് അദ്ദേഹത്തിന്‍റെ സുചിന്തിതമായ ഈ ദൃഢ നിലപാടിനോടായിരുന്നു.\nഭരണഘടനാ മൂല്യങ്ങളെ ഉയര്‍ത്തിപ്പിടിക്കുന്നതിനും ബി.ജെ.പിയുടെ ജനവിരുദ്ധത തുറന്നുകാട്ടുന്നതിനും ഒരു മടിയും കാണിക്കാത്തപ്പോള് തന്നെ, മുതലെടുപ്പിനുള്ള യാതൊരു പഴുതും നല്‍കാത്ത കെട്ടുറപ്പുള്ള ഒരു തിരക്കഥ പോലെ ഡല്‍ഹി തെരഞ്ഞെടുപ്പുരംഗത്തെ തന്‍റെ ഉള്ളംകയ്യില് കൊണ്ടുനടക്കാന് കെജ്‌രിവാളിനായി. കാടിളക്കി പ്രചരണ പ്രവര്‍ത്തനങ്ങള് നടത്തുന്ന മുഖ്യധാരാ പ്രതിപക്ഷ പാര്‍ട്ടികള്‍ക്കുള്ള പഠനാര്‍ഹമായ ഒരു സ്‌പെസിമെന് തന്നെയാണ് ഈ തെരഞ്ഞെടുപ്പില് ആംആദ്മി പ്രകടിപ്പിച്ച അപാരമായ രാഷ്ട്രീയ കയ്യടക്കം. സംസ്ഥാന നിയമസഭയിലേക്കുള്ള തെരഞ്ഞെടുപ്പില് ചര്‍ച്ച ചെയ്യേണ്ടത് സംസ്ഥാന സര്‍ക്കാരിന്‍റെ പ്രവര്‍ത്തനങ്ങള് തന്നെയായിരിക്കണമെന്ന നിഷ്‌കര്‍ഷ ആംആദ്മി പാര്‍ട്ടിക്കുണ്ടായിരുന്നു. ആദ്യാവസാനം ആ മുറുക്കം കാത്തുസൂക്ഷിക്കാന് അവര്‍ക്കായി. പൊതു രാഷ്ട്രീയ പാര്‍ട്ടികളുടെ തേഞ്ഞുപഴകിയ മൈക്ക് - കയ്യടി നിലപാടുകളില്‍നിന്നുമുള്ള പിന്മാറ്റം കൂടിയായിരുന്നു ഇത്. ആംആദ്മി പാര്‍ട്ടിക്ക് ഇപ്രകാരമുള്ള തെരഞ്ഞെടുപ്പ് തന്ത്രങ്ങള് മെനഞ്ഞുണ്ടാക്കിയത് 'ഇന്ത്യന് പൊളിറ്റിക്കല് ആക്ഷന് കമ്മിറ്റി' എന്ന സംഘടനയും അതിനെ നയിച്ച പ്രശാന്ത് കിഷോറുമായിരുന്നു. പ്രശാന്ത് കിഷോറെന്ന പ്രൊഫഷണല് സെഫോളജിസ്റ്റിന്‍റെ കൂടി വിജയമാണ് ഇതെന്ന് മാധ്യമങ്ങള് വിലയിരുത്തിയതും ഇക്കാരണത്താലാണ്.\nവിജയം കൈപ്പിടിയില് വന്നശേഷം നടത്തിയ പ്രസംഗത്തില്‍പോലും ഈ തന്ത്രജ്ഞത വിളയാടിനിന്നു. ബി.ജെ.പിയെ മലര്‍ത്തിയടിച്ചശേഷം ആദ്യമായി നടന്ന ആ പൊതുപ്രസംഗത്തില് നരേന്ദ്രമോദിയെയോ അമിത്ഷായെയോ എന്തിന് ബി.ജെ.പിയെ പോലുമോ പ്രതിപാദിക്കാതെ വിദഗ്ധമായി അദ്ദേഹം ഒഴിഞ്ഞുമാറുകയായിരുന്നു. ബി.ജെ.പിയുടെ അപകടകരമായ ഹിന്ദുത്വ കാര്‍ഡിന് പകരം വെക്കാന് ശക്തമായ മൃദു ഹിന്ദുത്വ കാര്‍ഡെടുത്ത് വീശുകയായിരുന്നു അദ്ദേഹം. ഹനുമാന്‍റെ അനുഗ്രഹത്താലാണ് ഈ വിജയം കൈവന്നതെന്ന് പ്രഖ്യാപിക്കാനും മറന്നില്ല. ഹിന്ദുത്വ ശക്തികള്‍ക്കെതിരെ എങ്ങനെ വേണം പോരാടാനെന്ന് പറയാതെ പറഞ്ഞുവെക്കുകയായിരുന്നു ആ രാഷ്ട്രീയ തന്ത്രജ്ഞന്.\nവലിയ അവകാശവാദങ്ങളുമായി കളംനിറഞ്ഞ് പോരാടുകയായിരുന്നു ബി.ജെ.പി. ഡല്‍ഹിയെ മുഴുവന് ഇളക്കിമറിച്ച വര്‍ഗീയതിലൂന്നിയ പ്രചരണങ്ങളിലൂടെ 80 ശതമാനത്തിലധികം വരുന്ന ഹിന്ദുമത സമുദായക്കാര് അഹമഹമികയാ മുന്നോട്ടുവന്ന് തങ്ങള്‍ക്കൊപ്പം അണിനിരക്കുമെന്ന് ബി.ജെ.പി മനപ്പായസമുണ്ടു. പ്രധാനമന്ത്രിയും ആഭ്യന്തരമന്ത്രിയും മുതല് അന്‍പതിലേറെ കേന്ദ്രമന്ത്രിമാരും കളത്തിലിറങ്ങിക്കളിച്ചു. എന്നാല് വോട്ടെണ്ണിക്കഴിയുമ്പോഴേക്കും തിരിച്ചടികളായിരുന്നു അവരെ കാത്തിരുന്നത്. കഴിഞ്ഞവര്‍ഷം നേടിയ 49,08,541 ല്‍നിന്നും വോട്ട് വിഹിതം 35,75,430 ആയി കുറഞ്ഞു. അതായത് എട്ടുമാസത്തിനകം ഒറ്റയടിക്ക് 13,33,111 വോട്ടിന്‍റെ കുറവ്. വോട്ടിങ്ങ് ശതമാനമാകട്ടെ 56.86 ല്‍നിന്ന് 38.51 ലേക്ക് - 18.35 ശതമാനത്തിന്‍റെ കുറവ്. കഴിഞ്ഞ നിയമസഭാ തെരഞ്ഞെടുപ്പില് ബി.ജെ.പി നേടിയത് 28,90,485 വോട്ടും 32.19% വോട്ട് വിഹിതവുമായിരുന്നു. എങ്കിലും അഞ്ചുവര്‍ഷത്തിനകം 6,84,945 വോട്ടും 6.32% വോട്ടിങ്ങ് ശതമാനവും കൂടുതല് നേടാനായത് അവര്‍ക്ക് നേട്ടമായി.\nകോണ്‍ഗ്രസ് മുക്ത ഭാരതമെന്നതായിരുന്നു 2019-ലെ തെരഞ്ഞെടുപ്പില് ബി.ജെ.പിയുടെ മുഖ്യമുദ്രാവാക്യം. അക്ഷരാര്‍ത്ഥത്തില് ഡല്‍ഹി ഇത്തവണയും അതുറപ്പുവരുത്തി. 2015-ല് അക്കൗണ്ട് തുറക്കാന് കഴിയാതിരുന്ന കോണ്‍ഗ്രസിന് ഇത്തവണയും അതേ ഗതി. കോണ്‍ഗ്രസ് മുക്ത ഡല്‍ഹി. പക്ഷെ അത് പ്രഖ്യാപിച്ച ബി.ജെ.പിയും കൂടെ വീണു എന്ന ഐറണി ബാക്കി. മോദിയുടെ 'മന് കി ബാത്ത്' അല്ല, കെജ്‌രിവാളിന്‍റെ 'ജന് കി ബാത്ത്' ആണ് ഏശിയതെന്ന ശിവസേനാ നേതാവും മഹാരാഷ്ട്ര മുഖ്യമന്ത്രിയുമായ ഉദ്ദവ് താക്കറെയുടെ പ്രയോഗമാണ് ഫലത്തില് വന്നതെന്നു സാരം.\nകോണ്‍ഗ്രസിനുണ്ടായ തിരിച്ചടി സമാനതകളില്ലാത്തതായിരുന്നു. 66 സീറ്റിലാണവര് മത്സരിച്ചത്. 63 ലും അവര്‍ക്ക് കെട്ടിവെച്ച പണം നഷ്ടമായി. ബി.ജെ.പിക്കെതിരായ പോരാട്ടം നയിക്കാന് തങ്ങളല്ലാതെ മറ്റാരുമില്ലെന്ന കോണ്‍ഗ്രസ് അഹന്തയ്ക്ക് ഇതിനു മുന്‍പും പല സംസ്ഥാനങ്ങളും ചുട്ട മറുപടി നല്‍കിയിരുന്നു. എന്നാല് ഡല്‍ഹി ഇന്നലെ നല്‍കിയത് അത്തരം വരട്ടുവാദത്തിന്‍റെ കരണത്തിട്ടടി തന്നെയായിരുന്നു. അപ്രസക്തമായ രാഷ്ട്രീയരീതിയാണ് തങ്ങളുടെ കൈമുതലെന്ന് കോണ്‍ഗ്രസിനെ വീണ്ടും ഓര്‍മിപ്പിക്കാന് കെജ്‌രിവാളിലൂടെ ഡല്‍ഹി ജനത മുന്നോട്ടുവരികയായിരുന്നു. നെഹ്രു കുടുംബമെന്ന കുറ്റിയില്‍കിടന്ന് ചുറ്റിത്തിരിയുന്ന കോണ്‍ഗ്രസിന് ഇതിലും വലിയ പരാജയം സ്വപ്നങ്ങളില്‍മാത്രം.\nസംസ്ഥാന നിയമസഭയിലേക്കുള്ള തെരഞ്ഞെടുപ്പില് ചര്‍ച്ച ചെയ്യേണ്ടത് സംസ്ഥാന സര്‍ക്കാരിന്‍റെ പ്രവര്‍ത്തനങ്ങള് തന്നെയായിരിക്കണമെന്ന നിഷ്‌കര്‍ഷ ആംആദ്മി പാര്‍ട്ടിക്കുണ്ടായിരുന്നു. ആദ്യാവസാനം ആ മുറുക്കം കാത്തുസൂക്ഷിക്കാന് അവര്‍ക്കായി.\nരാഹുലും പ്രിയങ്കയും ഒരുമിച്ച് പ്രചാരണത്തിനിറങ്ങിയ സംഗംവിഹാറില് കോണ്‍ഗ്രസ് സ്ഥാനാര്‍ത്ഥിക്ക് നേടാനായത് കേവലം 2,600 വോട്ട് മാത്രം. എട്ടുമാസം മുന്‍പ് ബി.ജെ.പിയുടെ തേരോട്ടം നടന്ന ലോക്‌സഭാ തെരഞ്ഞെടുപ്പില് പോലും അഞ്ച് നിയമസഭാ സീറ്റുകളില് ഒന്നാമതെത്താനും അഞ്ച് ലോക്‌സഭാ സീറ്റുകളില് രണ്ടാം സ്ഥാനത്തെത്താനും സാധിച്ച ഒരു പാര്‍ട്ടിയെയാണ് ഇത്തവണ ഡല്‍ഹിക്കാര് തേച്ചൊട്ടിച്ചത്. കോണ്‍ഗ്രസിന് ഇത്തവണ നേടാനായത് 3,95,924 വോട്ട് (4.26 ശമതാനം) മാത്രം. എട്ടു മാസം മുന്‍പ് അവര്‍ക്ക് കിട്ടിയത് 19,53,900 വോട്ടും 22.63 ശതമാനവുമായിരുന്നു. 15,57,976 വോട്ടിന്‍റെ കുറവ്. എത്രമാത്രം അഗാധമായ ഗര്‍ത്തത്തിലാണ് കോണ്‍ഗ്രസ് വീണുകിടക്കുന്നതെന്ന് ഈ വോട്ട്കണക്കുകള് തെളിവ് നല്‍കുന്നുണ്ട്. 2015-ലെ തെരഞ്ഞെടുപ്പിലും സീറ്റൊന്നും ലഭിച്ചിരുന്നില്ലെങ്കിലും അവര്‍ക്ക് 8,66,814 വോട്ട് (9.65 ശതമാനം) നേടാന് സാധിച്ചിരുന്നു.\nവ്യക്തിപരമായി അരവിന്ദ് കെജ്‌രിവാള് എന്ന നേതാവിനും ആംആദ്മി പാര്‍ട്ടി എന്ന രാഷ്ട്രീയ കക്ഷിക്കും പൂര്‍ണമായി അവകാശപ്പെടാവുന്നതാണ് ഡല്‍ഹിയിലെ ഈ ഉജ്ജ്വല വിജയം. എന്നാല് രാജ്യത്ത് ഇന്ന് നിലനില്‍ക്കുന്ന സവിശേഷ രാഷ്ട്രീയ സാഹചര്യത്തില് കൂറേക്കൂടി മാനങ്ങളുള്ള ജനവിധിയായി ഇതിനെ ഗണിക്കേണ്ടതുണ്ട്. 2019-ല് നേടിയ ഭൂരിപക്ഷത്തിന്‍റെ ബലത്തില് സര്‍വ മര്യാദകളും വെടിഞ്ഞ് ഹിന്ദുത്വ അജണ്ട നടപ്പാക്കാന് തുനിഞ്ഞിറങ്ങിയ ബി.ജെ.പിക്കും സംഘപരിവാറിനും ഇതിനേക്കാള് നല്ലൊരു ഷോക്ക് ട്രീറ്റ്‌മെന്റ് ഇനി വരാനില്ല. മഹാരാഷ്ട്ര, മധ്യപ്രദേശ്, രാജസ്ഥാന്, ഛത്തീസ്ഗഢ്, ജാര്‍ഖണ്ഡ് എന്നിവിടങ്ങളിലുണ്ടായ വിധിയെഴുത്തുകള് ബി.ജെ.പിക്കെതിരായിരുന്നു. ബിഹാര്, കര്‍ണാടക, മേഘാലയ, ഗോവ എന്നിവിടങ്ങളില് കൃത്രിമ ഭൂരിപക്ഷമുണ്ടാക്കിയും എംഎല്‍എമാരെ ചാക്കില് കയറ്റിയും ഒരുവിധേന ഭരണം കൈക്കലാക്കുകയുമായിരുന്നു.\nഈ തിരിച്ചടികളില്‍നിന്നെല്ലാം ഒരു പാഠവും പഠിക്കാതെ 'എന്തും ചെയ്യും, ആരുണ്ടിവിടെ തടയാന്' എന്ന ഭാവത്തില് മുന്നേറുകയായിരുന്നു മോദി ഭരണകൂടം. കശ്മീരിലെ സംവരണ പ്രശ്‌നത്തില് സുപ്രധാനമായ തീരുമാനമെടുക്കാന് ഒരു ബില്ലവതരിപ്പിക്കുന്നു എന്ന വ്യാജം പുറത്തുവിട്ടതിനുശേഷമാണ് അമിത്ഷാ എന്ന ആഭ്യന്തരമന്ത്രി തലേന്നുരാത്രിതന്നെ കശ്മീരിനുള്ള പ്രത്യേക അവകാശം നിഷ്‌കര്‍ഷിക്കുന്ന 370-ാം വകുപ്പെടുത്ത് തോട്ടില് കളഞ്ഞത്. തെരഞ്ഞെടുക്കപ്പെട്ട പാര്‍ലമെന്‍റംഗങ്ങളെ മുഴുവന് നോക്കുകുത്തികളാക്കി, ആരെയും വിലവെക്കാത്ത ആ ആഭ്യന്തര മന്ത്രി അക്കാര്യം പിറ്റേന്ന് കാലത്ത് ഒരു കൂസലുമില്ലാതെ പാര്‍ലമെന്‍റിനെ അറിയിക്കുകയായിരുന്നു.\nഇതിനേക്കാള് ഭീകരമായ വരവായിരുന്നു പൗരത്വനിയമ ഭേദഗതിയിലും രാജ്യം കണ്ടത്. 'ഞങ്ങള്‍ക്ക് തോന്നിയപോലെ ഭരിക്കും, നിങ്ങളാരാ ചോദിക്കാന്' എന്ന സന്ദീപ് വാര്യര് ശൈലി ഇന്ത്യയിലെ ഏതാണ്ടെല്ലാ സംഘപരിവാറുകാരും കൊണ്ടുനടക്കുന്നത് ന്യൂനപക്ഷങ്ങളും ദളിതരുമുള്‍പ്പെടുന്ന വലിയ ജനവിഭാഗം ഭയാശങ്കളോടെയാണ് അനുഭവിച്ചറിയുന്നത്. ഈ സാഹചര്യത്തിലാണ് മോദിക്കും കൂട്ടര്‍ക്കും കനത്ത പ്രഹരം നല്‍കിക്കൊണ്ട് ഡല്‍ഹി ചരിത്രം കുറിച്ചിരിക്കുന്നത്.\nവര്‍ഗീയ ധ്രുവീകരണമെന്ന ഒറ്റ അജണ്ടയിലൂടെയാണ് ബി.ജെ.പി ഇന്ത്യയില് അധികാരക്കസേരയിലെത്തിയതും അത് നിലനിര്‍ത്തിപ്പോരുന്നതും. മോദി സര്‍ക്കാരിന്‍റെ ജനവിരുദ്ധ നയങ്ങള്‍ക്കും ഭരണഘടനയെ നോക്കുകുത്തിയാക്കി നടത്തുന്ന പൗരത്വ അട്ടിമറികള്‍ക്കുമെതിരെയുള്ള ജനങ്ങളുടെ രാഷ്ട്രീയ മറുപടി കൂടിയാണ് ഡല്‍ഹി നല്‍കിയിരിക്കുന്നത്. ലോകത്തിനാകെ മാതൃകയായ നമ്മുടെ ഭരണഘടനയും മതനിരപേക്ഷതയും സംരക്ഷിക്കുന്നതിന് ഇന്ത്യന് ജനത നടത്തുന്ന സമര പോരാട്ടങ്ങള്‍ക്ക് ഈ ജനവിധി കരുത്തുനല്‍കുക തന്നെ ചെയ്യും.


കൊച്ചി: സിനിമകളില് വില്ലന് വേഷം ചെയ്യുന്ന നടനെ നിരോധിത ലഹരിമരുന്നുമായി എക്സൈസ് സംഘം പിടികൂടി. ആക്ഷന് ഹീറോ ബിജു ഉള്‍പ്പടെ നിരവധി സിനിമകളില് വില്ലന് വേഷങ്ങള് ചെയ്തിട്ടുള്ള തൃക്കാക്കര സ്വദേശി കാവുങ്കല്‍കാവ് വീട്ടില് പ്രസാദ്(40) ആണ് അറസ്റ്റിലായത്. എറണാകുളം എക്സൈസ് സര്‍ക്കിള് ഓഫീസിന്റെ നേതൃത്വത്തില് നടത്തിയ റെയ്ഡില് പരമാര റോഡില് നിന്നാണ് ലഹരിമരുന്നുമായി പിടികൂടിയത്.\n2.5 ഗ്രാം ഹാഷിഷ് ഓയില്, 0.1 ഗ്രാം ബ്രൂപിനോര്‍ഫിന്, 15 ഗ്രാം കഞ്ചാവ് മാരാകായുധമായ വളയന് കത്തി എന്നിവ ഇയാളില്‍നിന്ന് കണ്ടെടുത്തു. ഇയാള്‍ക്കെതിരെ നര്‍ക്കോട്ടിക്ക് ഡ്രഗ്സ് ആന്‍ഡ് സൈക്കോട്രോപിക് സബ്സ്റ്റന്‍സ് വകുപ്പ് പ്രകാരം കേസെടുത്തു.\nഇയാള്‍ക്കെതിരെ വിവിധ പൊലീസ് സ്റ്റേഷനുകളില് അക്രമങ്ങളുമായി ബന്ധപ്പെട്ട് കേസ് നിലവിലുണ്ട്. ആക്ഷന് ഹീറോ ബിജു, ഇബ, കര്‍മാനി എന്നി സിനിമകളിലാണ് ഇയാള് വില്ലന് വേഷം അവതരിപ്പിച്ചിട്ടുള്ളത്.\nഇന്ത്യ നടത്തിയെന്നു പറയുന്ന “സര്‍ജിക്കല് സ്‌ട്രിക്ക്” വ്യാജമാണെന്ന സംശയം ഊര്‍ജ്ജിതമാകുന്നു; ബി.ജെ.പി. രാഷ്‌ട്രീയ മുതലെടുപ്പിനുവേണ്ടി കളിച്ച നാടകമെന്ന് പ്രതിപക്ഷം\nമലപ്പുറം സ്ഫോടനം അന്വേഷണം മറ്റു സംസ്ഥാനങ്ങളിലേക്കും വ്യാപിപ്പിക്കുന്നു\nബി ജെ പി അധികാരത്തില് വരാതിരിക്കാന് മതേതര സഖ്യത്തെ പിന്തുണക്കും: കോണ്‍ഗ്രസ്\nആടിനെ കൊന്നു; അതിരപ്പിള്ളിക്കടുത്ത് പുലിയിറങ്ങിയതായി ആശങ്ക\nവിജിലന്‍സ് റിപ്പോര്‍ട്ട് ആയുധമാക്കി ജിഷ വധക്കേസ് പ്രതി കോടതിയില്\nപെയര്‍ലാന്റ് സെന്റ് മേരീസ് സീറോ മലബാര് കാത്തലിക്ക് ചര്‍ച്ച് ബില്‍ഡിംഗ് റാഫിള് നറുക്കെടുപ്പ് ആഗസ്റ്റ് 17-ന്\nവിദേശികള് മദ്യം കഴിക്കാനല്ല വരുന്നതെന്ന് സുധീരന്\nഅല്പം മനുഷ്യത്വം കാണിക്കൂ ഭരണകൂടമേ; യുപിയില് ജയിലില് കഴിയുന്ന സിദ്ദിഖ് കാപ്പന്റെ ഭാര്യ


ആദ്യ ചൊവ്വാ സഞ്ചാരി സ്ത്രീ ആയിരിക്കും; സൂചന നൽകി നാസ | PravasiExpress\nHome Good Reads ആദ്യ ചൊവ്വാ സഞ്ചാരി സ്ത്രീ ആയിരിക്കും; സൂചന നൽകി നാസ\nആദ്യ ചൊവ്വാ സഞ്ചാരി സ്ത്രീ ആയിരിക്കും; സൂചന നൽകി നാസ\nആദ്യ ചൊവ്വാസഞ്ചാരി സ്ത്രീയായിരിക്കുമെന്ന സൂചന നല്‍കി യു.എസ്. ബഹിരാകാശ ഏജന്‍സി നാസ. ചൊവ്വയിലേക്കുള്ള ആദ്യ സഞ്ചാരിയും ഒരു സ്ത്രീയായിരിക്കും സയന്‍സ് ഫ്രൈഡേ എന്ന റേഡിയോ ഷോയില് നാസ അഡ്മിനിസ്‌ട്രേറ്റര് ജിം ബ്രൈഡന്‍സ്റ്റീന് പറഞ്ഞു.\nനാസയുടെ ഭാവി പദ്ധതികളില് വനിതകളെ ഉള്‍പ്പെടുത്താനുള്ള നടപടികള് പൂര്‍ത്തിയായി വരുന്നുവെന്നും അദ്ദേഹം പറഞ്ഞു. ട്വിറ്ററില് ലഭിച്ച ഒരു ചോദ്യത്തിന് മറുപടിയായാണ് അദ്ദേഹം ഇങ്ങനെ പറഞ്ഞത്. മാര്‍ച്ച് എട്ട് അന്താരാഷ്ട്ര വനിതാ ദിനത്തിലാണ് മുഴുവന് വനിതാ പങ്കാളിത്തത്തോടെയുള്ള ബഹിരാകാശ നടത്തം എന്ന പദ്ധതി നാസ പ്രഖ്യാപിക്കുന്നത്.\nഈ മാസാവസാനത്തോടെ വനിതാ ബഹിരാകാശ സഞ്ചാരികളെമാത്രം പങ്കെടുപ്പിച്ച് ആദ്യ ബഹിരാകാശനടത്തം സംഘടിപ്പിക്കുമെന്ന് നാസ അറിയിച്ചിട്ടുണ്ട്. വനിതാ ബഹിരാകാശ ശാസ്ത്രജ്ഞരായ ആനി മക്ക്‌ലെയിനും ക്രിസ്റ്റീന കോച്ചും ഇതില് പങ്കാളികളാകും. ഏഴുമണിക്കൂര് നീളുന്ന ബഹിരാകാശനടത്തമാണ് സംഘടിപ്പിക്കുന്നത്.\nകിസ്റ്റിന കോച്ച് 2013 ലെ നാസയുടെ ബഹിരാകാശ യാത്രാക്ലാസില് പങ്കെടുത്തവരാണ്. അന്നത്തെ ക്ലാസില് പങ്കെടുക്കാനെത്തിയവരില് പകുതിയും വനിതകളായിരുന്നു. 1978 ലാണ് നാസ ബഹിരാകാശപര്യവേഷണം ആരംഭിച്ചത്. തുടക്കത്തില് ആറ് വനിതകള് ബഹിരാകാശ ടീമില് അംഗങ്ങളുമായി.\nനിലവില് നാസയുടെ ശാസ്ത്രജ്ഞരില് മൂന്നിലൊന്നും സ്ത്രീകളാണ്. 1984 ജൂലൈ 25 നാണ് ആദ്യമായി ഒരുസ്ത്രീ സ്‌പേസ് വാക്ക് നടത്തിയത്. സോവിയറ്റ് യൂനിയന്റെ (റഷ്യ) സ്വെറ്റ്‌ലാനാ സാവിറ്റ്‌സ്‌കായയായിരുന്നു ഈ നേട്ടം ലഭിച്ചത്.\nPrevious articleമുംബയിൽ റെയില്‍വെ സ്റ്റേഷന് സമീപമുള്ള നടപ്പാലം തകർന്ന് നാലുപേർ മരിച്ചു; 34 പേർക്ക് പരിക്ക്\nNext articleശരീരം പ്രദർശിപ്പിച്ച് വസ്ത്രധാരണം; യുവതിയെ വിമാനത്തിൽ കയറ്റില്ലെന്ന് എയർലൈൻസ് ജീവനക്കാർ


തിലകനല്ല തോറ്റത്; മലയാള സിനിമയാണ്, പ്രേക്ഷകനാണ്, കഥാപാത്രങ്ങളാണ് | Thilakan death Anniversary Malayala Cinema Legendary actor Thilakan evergreen hits characters\nഅഭിനയിക്കാന് വിളിച്ചവര്‍ക്കും വിളിക്കാതിരുന്നവര്‍ക്കും വിലക്കിയവര്‍ക്കും ശൂന്യത ബാക്കി.\nമലയാള സിനിമയുടെ പെരുന്തച്ചന്, നടന് തിലകന് വിടവാങ്ങിയിട്ട് സെപ്റ്റംബര് 24-ന് ഒന്‍പത് വര്‍ഷങ്ങള്. നായകന്' എന്ന ഔദ്യോഗിക പ്രതിഷ്ഠ പേറാതെ തന്നെ സിനിമകളില് യഥാര്‍ഥ നായകനായി തിളങ്ങുകയും ആരാധന പിടിച്ചുവാങ്ങുകയും ചെയ്ത നടനാണ് തിലകന്. പോസ്റ്റുകളില് പേരില്ലെങ്കിലും തിലകന്റെ ചിത്രങ്ങള് ജനം കണ്ടു, ആസ്വദിച്ചു. അഭിനയശേഷി തിരിച്ചറിഞ്ഞ പ്രേക്ഷകന്റെ അംഗീകാരമായിരുന്നു അത്. നടനത്തില് പൂര്‍ണത എന്ന വാക്ക് പലപ്പോഴും ഓര്‍മ്മപ്പെടുത്തുന്നത് സ്‌ക്രീനിലെ തിലകന്റെ പ്രകടനങ്ങളാണ്.\nഭൂരിഭാഗവും കരുത്തുറ്റ വേഷങ്ങള്. ആ ശബ്ദഗാംഭീര്യം ഒന്നുവേറെ തന്നെ. അഭിനയിക്കുകയാണെന്ന് തോന്നിപ്പിച്ചാല് അഭിനയം പരാജയപ്പെട്ടു എന്ന് ഓര്‍മ്മപ്പെടുത്തിയ തിലകന് അങ്ങനെ, പിറക്കാനിരിക്കുന്നതും പാതിവഴിയിലെത്തിയതുമായി അനേകം കഥാപാത്രങ്ങളുടെ വിളിക്ക് കാത്തുനില്‍ക്കാതെ തിരശീല സാക്ഷിയാക്കി മടങ്ങി. അഭിനയിക്കാന് വിളിച്ചവര്‍ക്കും വിളിക്കാതിരുന്നവര്‍ക്കും വിലക്കിയവര്‍ക്കും ശൂന്യത ബാക്കി.\nഇന്ത്യ കണ്ട എക്കാലത്തേയും ഡീറ്റയില്‍ഡ് ആക്ടര്- ശിവാജി ഗണേശനെക്കുറിച്ച് തിലകന് ഒരിക്കല് അനുസ്മരിച്ചത് ഇപ്രകാരമാണ്. സ്വയം പൂരിപ്പിച്ചില്ലെങ്കിലും ആ വിശേഷണത്തിന്, കൂട്ടിച്ചേര്‍ക്കലിന് സിനിമാലോകത്ത് നിന്നൊരു നാമം നമുക്കുള്ളത് തിലകന്റേത് തന്നെയാണ്. നടനാകാന് മാത്രം ജന്മമെടുത്ത വ്യക്തി. നാടകത്തിലായാലും സിനിമയിലായാലും തിലകന് പകരം മറ്റൊരാളില്ല. അഭിനയിച്ച ചിത്രങ്ങളില് കഥാപാത്രമേതായാലും തിലകന് ഫ്രെയിമില് നിറഞ്ഞുനില്‍ക്കും. അത് നടന വൈഭവമാണ്.\nതിലകനോടൊപ്പം നില്‍ക്കുമ്പോള് സ്വാഭാവികമായി മറ്റു താരങ്ങളുടെ നിറം മങ്ങുന്നു. പല പ്രമുഖ താരങ്ങളുടെയും ഈ തോന്നല് പലപ്പോഴും താനറിയാതെ തന്നെ തിലകന് തിരിച്ചടിയായി. സ്വന്തം കഴിവ് തനിക്ക് തന്നെ തിരിച്ചടിയാകുന്ന അപൂര്‍വ സ്ഥിതി. തിലകന് എന്ന നടനെ ഉപയോഗപ്പെടുത്താതെ അയിത്തം കല്‍പിച്ച് മാറ്റി നിര്‍ത്തിയ കാലമുണ്ടായിരുന്നു മലയാള സിനിമയ്ക്ക്. അപ്രിയസത്യങ്ങള് വിളിച്ചുപറഞ്ഞതിലൂടെ കോക്കസ്സുകളുടെ കൂടാരമായ സിനിമലോകത്ത് തിലകന് നിഷേധിയായി. അസൂയയും കഴിവില്ലായ്മയും മറയ്ക്കാന് പലരും സംഘം ചേര്‍ന്ന് നടത്തിയ ഈ ബഹിഷ്‌കരിക്കല് ഏത് സംഘടന മര്യാദയുടെ പേരിലായാലും ന്യായീകരിക്കാവുന്നതല്ല.\nപ്രേക്ഷകന്റെ ഈ നിലവിളി കേള്‍ക്കാന് അവസാനനാളുകളില് രഞ്ജിത്തും(ഇന്ത്യന് റുപ്പി, സ്പിരിറ്റ്), അന്‍വര് റഷീദും(ഉസ്താദ് ഹോട്ടല്) ഉള്‍പ്പടെ ചിലരെങ്കിലും തയാറായി. 'ഞാന് മാറിനിന്നതുകൊണ്ട് എനിക്കല്ല, പ്രേക്ഷകര്‍ക്കാണ് നഷ്ടമെന്ന്' തിലകന് പറയുമ്പോള് സംഘടനയും ഈ കാരണവരും തമ്മിലുള്ള യുദ്ധത്തില് തോറ്റത് സിനിമയാണ്, പ്രേക്ഷകനാണ്, കഥാപാത്രങ്ങളാണ്.\nതിലകന്റെ തോല്‍വി പ്രേക്ഷകന്റെ തോല്‍വിയായിരുന്നു. അനാരോഗ്യത്തിന്റെ പിടിയിലും അവസാനനാളുകളില് അച്യുതമേനോനും(ഇന്ത്യന് റുപ്പി), കരീമക്കയും(ഉസ്താദ് ഹോട്ടല്). ഭാവാഭിനയത്തിന്റെ ഉജ്ജ്വല മുഹൂര്‍ത്തങ്ങള് സമ്മാനിച്ചു.\nContent Highlights: Thilakan death Anniversary, Malayala Cinema, Legendary actor Thilakan evergreen hit characters\nഅവൻ ഭയപ്പെടുകയില്ല.. അവൻ ശത്രുക്കളുടെ പരാജയം കാണുന്നു; ഓർമയിൽ തിലകൻ


Budget 2019: Stock Market Expectations - Malayalam Goodreturns\n» ബജറ്റ് 2019: ഓഹരി വിപണിയിൽ ഇന്ന് ഉണ്ടായേക്കാവുന്ന മാറ്റങ്ങൾ എന്തൊക്കെ?\nPublished: Friday, July 5, 2019, 8:04 [IST]\nസാധാരണയായി ബജറ്റ് ദിനത്തിൽ മാർക്കറ്റുകൾ വലിയ മാറ്റങ്ങൾക്ക് സാക്ഷ്യം വഹിക്കാറുണ്ട്. കഴിഞ്ഞ 21 ബജറ്റ് ദിന സെഷനുകളിൽ സെൻസെക്സ് ശരാശരി 3.1 ശതമാനം വർദ്ധനവ് രേഖപ്പെടുത്തെയെന്നാണ് ട്രേഡിംഗ് ഡാറ്റയുടെ വിശകലനത്തിൽ വ്യക്തമാക്കുന്നത്. എന്നിരുന്നാലും ഇന്നത്തെ വ്യാപാരത്തെ ബജറ്റ് കാര്യമായി ബാധിക്കാനിടയില്ലെന്നാണ് നിരീക്ഷകരുടെ വിലയിരുത്തൽ. ഇന്ത്യൻ VIX സൂചിക 13.53 ൽ ആണ് ഇന്നലെ അവസാനിച്ചിരിക്കുന്നത്. 1.2 ശതമാനത്തിന്റെ ഇടിവാണ് സൂചികയിൽ രേഖപ്പെടുത്തിയിരിക്കുന്നത്.\nഇത്തവണ ബജറ്റിൽ വ്യാപാരികൾ കാര്യമായ പ്രതീക്ഷ നൽകുന്നില്ലെന്ന സൂചനകളാണ് ലഭിക്കുന്നത്. അതുകൊണ്ട് തന്നെ ഓഹരി വിപണിയെ ബജറ്റ് പ്രഖ്യാപനം കാര്യമായി ബാധിക്കാനിടയില്ലെന്നും നിരീക്ഷകർ വ്യക്തമാക്കുന്നു. എന്നാൽ നികുതി സംബന്ധമായ കാര്യങ്ങളിൽ അനുകൂല നിലപാടുകളുണ്ടായാൽ വിപണിയിൽ മാറ്റങ്ങൾ പ്രതീക്ഷിക്കാം. എന്നാല് വരാനിരിക്കുന്ന നയ നിലപാടുകളുടെ കാര്യത്തില് അവ്യക്തത തുടരുന്നതിനാൽ മുന്നോട്ടുള്ള കുതിപ്പ് എത്രത്തോളമാണെന്ന് വിലയിരുത്താൻ ബുദ്ധിമുട്ടാണെന്നാണ് വിദഗ്ദരുടെ അഭിപ്രായം.\nചെറുകിട, ഇടത്തരം ബിസിനസുകൾക്കും മറ്റുമുള്ള കോർപ്പറേറ്റ് നികുതി കുറയ്ക്കാൻ ഇത്തവണത്തെ ബജറ്റിൽ സാധ്യതയുണ്ടെന്ന വിലയിരുത്തലിൽ ചെറുകിട, ഇടത്തരം ഓഹരികള് മികച്ച പ്രടനം നടത്താനിടയുണ്ട്. ഫിനാന്‍സ്, അടിസ്ഥാന സൗകര്യ മേഖല, രാസ വ്യവസായം, സിമെന്റ്, വ്യവസായാധിഷ്ഠിത ഉല്‍പന്നങ്ങള് എന്നിവ മെച്ചപ്പെട്ട പ്രകടനം നടത്താനിടയുണ്ടെന്നും വിദഗ്ധർ വിലയിരുത്തുന്നു.\nRead more about: union budget 2019 budget 2019 budget stock market ഓഹരി വിപണി കേന്ദ്ര ബജറ്റ് ബജറ്റ് 2019 ബജറ്റ്\nBudget 2019: Stock Market Expectations\nMarkets usually witness big changes on Budget Day.\nStory first published: Friday, July 5, 2019, 8:04 [IST]


ഡെന്‍വര് ആശാന്റെ ബ്രഹ്മാവേ എന്ന് പറഞ്ഞൊരു കെട്ടിപ്പിടി\n11 Oct, 2021, 12:19 pm\nഞാൻ വേണുച്ചേട്ടനെ ആദ്യമായി കാണുന്നത് ബെസ്റ്റ് ആക്ടറിന്റെ സമയത്താണ്. ഡെൻവർ ആശാൻ എന്ന കഥാപാത്രം നെടുമുടി വേണുച്ചേട്ടൻ ചെയ്യണമെന്ന് തന്നെയായിരുന്നു ഞങ്ങളുടെ ആഗ്രഹം. കഥ വായിച്ചപ്പോൾ അദ്ദേഹത്തിനും അതിയായ ആഗ്രഹമുണ്ടായിരുന്നു. പക്ഷെ അദ്ദേഹത്തിന് ഡേറ്റുകളുടെ ഒരുപാട് പ്രശ്നങ്ങളുണ്ടായിരുന്നു. വേണുച്ചേട്ടന് വേണ്ടി എല്ലാം ഞങ്ങൾ ചെയ്തുവെച്ചിരുന്നു. അദ്ദേഹം ചെയ്തേ പറ്റൂ എന്നതരത്തിലുള്ള കഥാപാത്രമായപ്പോൾ ഡേറ്റുകൾ അങ്ങോട്ടുമിങ്ങോട്ടും അഡ്ജസ്റ്റ് ചെയ്ത ഡെൻവർ ആശാൻ എന്ന കഥപാത്രത്തെ അദ്ദേഹം അവതരിപ്പിക്കുകയായിരുന്നു.\nവേണുച്ചേട്ടൻ ഇതുവരെ ചെയ്തിട്ടില്ലാത്തതരം കഥാപാത്രമായിരുന്നു ഡെൻവർ ആശാൻ. പിന്നീട് ഭാഷാപോഷിണിയിൽ അദ്ദേഹത്തിന്റെ വ്യത്യസ്തമായ പത്ത് കഥാപാത്രങ്ങളിൽ ഒരെണ്ണമായി തിരഞ്ഞെടുക്കപ്പെട്ടത് ഡെൻവർ ആശാനാണ്. പലയിടങ്ങളിലും അദ്ദേഹംത്തന്നെ പറഞ്ഞിട്ടുണ്ട്; താൻ ഇതുവരെ കൈകാര്യം ചെയ്തിട്ടില്ലാത്ത തരം ഭാഷയും കഥപാത്രവുമാണ് ഡെൻവർ ആശാനെന്ന്.\nആദ്യത്തെ രണ്ട് ദിവസം അദ്ദേഹത്തിന് കുറച്ച് കഷ്ടപ്പെടേണ്ടിവന്നിട്ടുണ്ട്. ഭാഷാശൈലിയും, ശരീരഭാഷയുമൊക്കെ ഒന്ന് ശരിയായി വരാൻ എടുത്ത സമയമായിരുന്നു അത്. ഭാസ്‌കയുടെ പ്രശ്നം വളരെ വലുതായിരുന്നതുകൊണ്ട് അദ്ദേഹത്തിന്റെ സൗകര്യത്തിന് വേണ്ടി കഥാപാത്രത്തിന്റെ ഡയലോഗുകളൊക്കെ ഒരു കാസറ്റിലാക്കി റെക്കോർഡ് ചെയ്ത് കൊടുത്തു. പിന്നെ അദ്ദേഹം ഇടക്കൊക്കെ ശനിയും ഞായറുമൊക്കെയേ ഷൂട്ടിങ്ങിന് വരുകയുള്ളു. പക്ഷെ പിന്നീട് അദ്ദേഹം പെർഫെക്റ്റ് ആയിരുന്നു. കൊച്ചിയിൽത്തന്നെ ആയിരുന്നല്ലോ ഷൂട്ടിങ് എല്ലാം. അദ്ദേഹം ആൾക്കാരെ നിരീക്ഷിക്കുകയും , കഥാപാത്രത്തിന്റെ ഒരു സ്വഭാവം ലഭിക്കാൻ അവരുമായി കൂടുതൽ ഇടപഴകുകയുമൊക്കെ ചെയ്യും. അത്തരത്തിൽ വളരെ രസകരമായിരുന്നു വേണുച്ചേട്ടന്റെയൊപ്പമുള്ള നിമിഷങ്ങൾ.\nസെറ്റിൽത്തന്നെ അദ്ദേഹത്തിന്റെ സാന്നിധ്യം വലിയൊരു എനർജിയായിരുന്നു ഞങ്ങൾക്ക്. ഒരുദിവസം പെട്ടെന്ന് അഭിനയിച്ചുകൊണ്ടിരിക്കുമ്പോൾ 'ഡെൻവർ ആശാന്റെ ബ്രഹ്മാവേ' എന്ന് പറഞ്ഞ് എന്നെ കെട്ടിപ്പിടിച്ചു. അദ്ദേഹത്തിന് ഒരു എഴുത്തുകാരനെ അവ്വിധം കെട്ടിപിടിക്കേണ്ട ഒരു കാര്യവുമില്ല. ഭയങ്കരമായ സന്തോഷമാണ് ആ സമയത്ത് അദ്ദേത്തിന്റെ മുഖത്തുണ്ടായിരുന്നത്.\nബെസ്റ്റ് ആക്ടറിന്റെ ഇടവേളകളിൽ ഇടയ്ക്കെല്ലാം അദ്ദേഹം എന്നോടൊപ്പമിരിക്കും. ഞാൻ ഒരു മലയാള അധ്യാപകനായതുകൊണ്ടുതന്നെ ചില കവിതകളുടെ കാര്യമൊക്കെ പറയും. അങ്ങെനയാണ് ഞങ്ങളുടെ ബന്ധം വളർന്നത്. സ്ഥിരമായി ഫോൺ ഉപയോഗിക്കാത്ത ആളാണെങ്കിൽപോലും എപ്പോൾ വേണമെങ്കിലും എനിക്ക് വിളിക്കാനുള്ള സ്വാതന്ത്ര്യമുണ്ട്. എടുത്തില്ലെങ്കിൽ പിന്നീട് ഇങ്ങോട്ട് തിരിച്ചുവിളിക്കും. നിരന്തരമായി സംസാരിക്കുന്ന ആളുകളല്ലെങ്കിൽപോലും മാസങ്ങൾ കഴിഞ്ഞ് വിളിക്കുമ്പോളും ഇന്നലെ പറഞ്ഞുനിർത്തിയ ഇടത്തിൽനിന്ന് സംസാരം തുടങ്ങാൻതക്ക ബന്ധമാണ് ഞങ്ങളിൽ ഉണ്ടായിരുന്നത്.\nകഴിഞ്ഞ വർഷം മികച്ച ചലച്ചിത്രലേഖനത്തിലുള്ള അവാർഡ് കിട്ടിയപ്പോൾ അദ്ദേഹം എന്നെ വിളിച്ചുസംസാരിച്ചു. താനും ഒരു ചലച്ചിത്രലേഖകനായിട്ടാണ് തുങ്ങിയതെന്നും അതുകൊണ്ടുതന്നെ ചലച്ചിത്രലേഖനത്തിന് നമുക്ക് പരിചയമുളവർക്ക് അവാർഡ് ലഭിക്കുമ്പോൾ ഞാൻ വേണമല്ലോ വിളിക്കാൻ എന്നാണ് അദ്ദേഹം പറഞ്ഞത്. ഒരു ജ്യേഷ്ഠസഹോദരൻ എന്ന രീതിയിൽ അദ്ദേഹം എനിക്ക് നൽകിയ പിന്തുണ ഒരിക്കലും മറക്കാൻ പറ്റാത്തതാണ്.\nപിന്നീട് പാവാട എന്ന പടത്തിലും ഡേറ്റ് പ്രശ്നങ്ങളൊന്നും വകവെക്കാതെ അദ്ദേഹം അഭിനയിച്ചു. ഒരുദിവസം എങ്ങനെ ഈ കഥാപാത്രത്തെ മെച്ചപ്പെടുത്താമെന്നൊക്കെ വളരെ നന്നായി അദ്ദേഹം ഞാനുമായി ചർച്ചചെയ്തു. കഥാപാത്രം എങ്ങനെയൊക്കെ സംസാരിക്കണം, എങ്ങനെ നടക്കണം എന്നതിനെക്കുറിച്ചൊക്കെ അദ്ദേഹം സംസാരിച്ചു. അത്തരത്തിൽ അദ്ദേഹത്തിന് മാത്രം ചെയ്യാൻ പറ്റുന്ന ചില കഥാപാത്രങ്ങളുണ്ട്. അതുകൊണ്ടുതന്നെ അത്തരത്തിലുള്ളൊരു വ്യക്തി ഇനിയില്ലല്ലോ എന്നതാണ് എന്റെ വിഷമം.


ഷൂട്ടിംഗിനിടെ നടൻ ടോവിനോ തോമസിന് പരിക്ക്; ICU വിൽ നിരീക്ഷണത്തിൽ | 10G Media\nഷൂട്ടിംഗിനിടെ നടൻ ടോവിനോ തോമസിന് പരിക്ക്; ICU വിൽ നിരീക്ഷണത്തിൽ\nകള എന്ന സിനിമയുടെ ചിത്രീകരണത്തിനിടെ നടൻ ടോവിനോ തോമസിന് പരിക്ക്. കഴിഞ്ഞ ദിവസം നടന്ന സംഘട്ടന ചിത്രീകരണത്തിനിടെ പറ്റിയതാണ് പരിക്ക്. മൂന്ന് ദിവസമായി വേദന അനുഭവിച്ച താരം ഇന്ന് വൈദ്യ സഹായം തേടുകയായിരുന്നു. പരിശോധനയിൽ ആന്തരിക രക്തസ്രാവം കണ്ടെത്തിയതിനാൽ അദ്ദേഹത്തെ ഐ സി യു വിൽ നിരീക്ഷണത്തിലാക്കിയിരിക്കുകയാണ്. പരിക്ക് പേടിക്കാനില്ലായെന്നും ടോവിനോ നിരീക്ഷണത്തിലാന്നും അദ്ദേഹത്തിന്റെ PRO ആയ വിപിൻ കുമാർ അറിയിച്ചു.\nമെഗാസ്റ്റാറിനോട് ഏറ്റുമുട്ടാൻ അരവിന്ദ് സ്വാമിയോ? ആചാര്യയിലെ വില്ലനെത്തേടി ആരാധകര്\nമെഗാസ്റ്റാർ ചിരഞ്ജീവി നായകനായി തെലുങ്കിൽ ഒരുങ്ങുന്ന പുതിയ ചിത്രമാണ് ആചാര്യ. ബിഗ് ബജറ്റ് ചിത്രമായ ആചാര്യയിൽ തെന്നിന്ത്യയിലെ പ്രമുഖ താരങ്ങൾ അണിനിരക്കുമെന്നാണ് സൂചന. കൊറടല ശിവ സംവിധാനം ചെയ്യുന്ന ചിത്രമാണ്...\nനാദിർഷായുടെ മകളുടെ വിവാഹ നിശ്ചയം; ദിലീപ് കുടുംബസമേതം എത്തി\nനാദിര്‍ഷയുടെ മകളുടെ വിവാഹ നിശ്ചയം. കുടുംബം അടക്കം ദിലീപ് എത്തി. ദിലീപും കാവ്യയും മീനാക്ഷിയും ഒന്നിച്ച് നിൽക്കുന്ന ചിത്രങ്ങൾ ആരാധകർ ഏറ്റെടുത്തു.. നവംബര് 25ന് ആയിരുന്നു നടനും സംവിധായകനും പാരഡി...\nആ നായികാ വേഷം ചോദിച്ചുവാങ്ങിയത്; തുറന്നുപറഞ്ഞ് മഞ്ജു വാര്യർ\nമലയാളികളുടെ പ്രിയ നായികയായ മഞ്ജു വാര്യരും,ആക്ഷൻ റാണിയായിരുന്ന വാണി വിശ്വനാഥും തകർത്തഭിനയിച്ച ചിത്രമാണ് കളിവീട്. സിബിമലയിലിന്റെ സംവിധാനത്തിൽ 1996 ലാണ് കളിവീട് പുറത്തിറങ്ങുന്നത്.മഞ്ജു ആദ്യമായി ഭാര്യവേഷത്തിലഭിനയിച്ച ചിത്രമായിരുന്നു അത്. വാണിയും...


ജോസഫ് ചിന്തകൾ 06: ജോസഫ് – ദൈവരഹസ്യങ്ങളുടെ സംരക്ഷകൻ | Lifeday: Catholic Online News Malayalam\nHome Articles ജോസഫ് ചിന്തകൾ 06: ജോസഫ് – ദൈവരഹസ്യങ്ങളുടെ സംരക്ഷകൻ\nജോസഫ് ചിന്തകൾ 06: ജോസഫ് – ദൈവരഹസ്യങ്ങളുടെ സംരക്ഷകൻ\nക്രിസ്തുവിന്റെയും സഭയുടെയും ജീവിതത്തിൽ വി. യൗസേപ്പിതാവിന്റെ ദൗത്യത്തെക്കുറിച്ചു പ്രതിപാദിക്കുന്ന ജോൺപോൾ രണ്ടാമൻ പാപ്പയുടെ അപ്പസ്തോലിക പ്രബോധനമാണ് ‘രക്ഷകന്റെ സംരക്ഷകൻ’ അഥവാ ‘redemptoris custos – റിഡംപ്റ്റോറിസ് കുസ്റ്റോസ്.’ 1989-ൽ പുറത്തിറങ്ങിയ ഈ പ്രബോധനത്തിൽ മറിയത്തിനൊപ്പം ജോസഫിനെ ദിവ്യരഹസ്യത്തിന്റെ പാലകനായി പാപ്പ പ്രഖ്യാപിക്കുന്നു. മറിയത്തോടൊപ്പം ക്രിസ്തുവിലുള്ള ദൈവത്തിന്റെ സ്വയം വെളിപ്പെടുത്തലിന്റെ അവസാനഘട്ടത്തിൽ ജോസഫും പങ്കുചേരുന്നു.\nഈശോയുടെ മനുഷ്യവതാര രഹസ്യത്തിന്റെ തുടക്കത്തിൽ മറിയത്തിന്റെ വിശ്വാസവും ജോസഫിന്റെ വിശ്വാസവും പരസ്പരം പൂരകമായി. രക്ഷകന്റെ അമ്മയായ മറിയത്തെ, എലിസബത്ത് ഭാഗ്യവതിയായി അവതരിപ്പിക്കുന്നു. അതിനു കാരണം, കര്‍ത്താവ് അരുളിച്ചെയ്‌ത കാര്യങ്ങള് നിറവേറുമെന്ന് അവൾ വിശ്വസിച്ചതിനാലാണ് (ലൂക്കാ 1:45). ഒരർത്ഥത്തിൽ ജോസഫിനുംകൂടി അവകാശപ്പെട്ടതാണ് ഈ ഭാഗ്യവാൻ പരാമർശം. ദൈവവചനത്തോട് നിർണ്ണായക നിമിഷത്തിൽ ഭാവാത്മകമായി പ്രത്യുത്തരിച്ച വ്യക്തിയായിരുന്നു ജോസഫ്. ദൈവസ്വരത്തോടു സഹകരിച്ച് ജോസഫ് ദിവ്യരഹസ്യത്തിന്റെ സംരക്ഷകനായി. ദൈവവചനത്തോട് വിശ്വസ്ത പുലർത്തി ജീവിക്കുമ്പോൾ നമ്മളും ദൈവരഹസ്യങ്ങളുടെ സംരക്ഷകരും പ്രഘോഷകരുമാകുന്നു.


ആലപ്പുഴയില് കോണ്‍ഗ്രസ് പ്രവര്‍ത്തകര് ഏറ്റുമുട്ടി | Congress, Clash, Alappuzha, Injury, കോണ്‍ഗ്രസ്, സംഘര്‍ഷം, ആലപ്പുഴ, പരിക്ക്, കെപിസിസി - Malayalam Oneindia\n10 min ago കോഴിക്കോട് ചെങ്കൽ ക്വാറിയിൽ മണ്ണിടിഞ്ഞ് രണ്ടുപേർ മരിച്ചു: അപകടം മുക്കത്തിനടുത്ത കിഴുപറമ്പിൽ!!\n33 min ago രാജസ്ഥാനിലെ ബിജെപി എംപി ഓം ബിര്‍ള ലോക്‌സഭാ സ്പീക്കറാകും; സുമിത്ര മഹാജന്റെ പിന്‍ഗാമി\n53 min ago ഷീല ദീക്ഷിതിന്‍റെ രാജി ആവശ്യപ്പെട്ട് നേതാക്കള്! രാഹുല് ഗാന്ധിക്ക് പ്രത്യേകം കത്ത്\n53 min ago സ്ത്രീകൾ മാത്രം താമസിക്കുന്ന വീടുകളിൽ മോഷണം: തിരുവനന്തപുരത്ത് ഒരാൾ പിടിയിൽ\nആലപ്പുഴയില് കോണ്‍ഗ്രസ് പ്രവര്‍ത്തകര് ഏറ്റുമുട്ടി\nPublished: January62009, 10:13 [IST]\nആലപ്പുഴ: ജില്ലയില് കോണ്‍ഗ്രസ് പ്രവര്‍ത്തകര് തമ്മിലുണ്ടായ ഏറ്റുമുട്ടലില് കെപിസിസി അംഗം ഉള്‍പ്പെടെ അഞ്ച് നേതാക്കള്‍ക്ക് പരിക്കേറ്റു. തിങ്കളാഴ്‌ച രാത്രി എട്ടു മണിയോടെ എവിജെ ജംഗ്‌ഷനിലായിരുന്നു കൂട്ടത്തല്ല് അരങ്ങേറിയത്.\nകെപിസിസി അംഗവും മുന് നഗരസഭ കൗണ്‍സിലറുമായ സുനില് ജോര്‍ജ്ജ്, ബിനു സ്‌കറിയ, യൂത്ത് കോണ്‍ഗ്രസ് നേതാവ് ഷുക്കൂര് വഴിച്ചേരി, എച്ച്. മുഹമ്മദാലി, അമ്പലപ്പുഴ ബ്ലോക്ക് സെക്രട്ടറി നവാസ് വട്ടയാല് തുടങ്ങിയവര്‍ക്കാണ് പരിക്കേറ്റത്.\nബ്ലോക്ക് കമ്മിറ്റി യോഗത്തിലുണ്ടായ തര്‍ക്കമാണ് അടിപിടിയില് കലാശിച്ചത്. ബ്ലോക്ക് യോഗം അലങ്കോലപ്പെടുത്തിയതിന്റെ പേരില് രണ്ടു പേരെ പാര്‍ട്ടിയില് നിന്നും പുറത്താക്കിയിരുന്നു. ഇതാണ് തര്‍ക്കത്തിന് വഴിതെളിച്ചത്. പുറത്താക്കപ്പെട്ടവരും മറുവിഭാഗവും തിങ്കളാഴ്‌ച വൈകിട്ട് എവിജെ ജംഗ്‌ഷനില് വാക്കേറ്റമുണ്ടായി. തുടര്‍ന്ന് ഏറ്റുമുട്ടുകയായിരുന്നു.\nസോഡാക്കുപ്പി കൊണ്ടാണ് ഇരുവിഭാഗവും പരസ്‌പരം ആക്രമിച്ചത്. സംഘട്ടനത്തില് പരിക്കേറ്റവരെ വിവിധ ആശുപത്രികളില് പ്രവേശിപ്പിച്ചിരിക്കുകയാണ്.\ncongress ആലപ്പുഴ clash സംഘര്‍ഷം kpcc കെപിസിസി alappuzha injury പരിക്ക്\nStory first published: Tuesday, January 6, 2009, 10:13 [IST]


ഓസ്‌കാര് 2020; മികച്ച സഹ നടി ലോറ ഡെന്; പുരസ്‌കാരം നെറ്റ്ഫ്‌ളിക്‌സ് ചിത്രം മാരേജ് സ്റ്റോറിയിലെ അഭിനയത്തിന് | DoolNews\nഓസ്‌കാര് 2020; മികച്ച സഹ നടി ലോറ ഡെന്; പുരസ്‌കാരം നെറ്റ്ഫ്‌ളിക്‌സ് ചിത്രം മാരേജ് സ്റ്റോറിയിലെ അഭിനയത്തിന്\nMonday, 10th February 2020, 8:20 am\nലോസ് ആഞ്ചലസ്: മികച്ച സഹനടിക്കുള്ള ഓസ്‌കാര് പുരസ്‌കാരം നേടി ലോറ ഡെന്. മാരേജ് സ്‌റ്റോറി എന്ന ചിത്രത്തിലെ അഭിനയത്തിനാണ് ലോറ ഡെന് പുരസ്‌കാരം നേടിയിരിക്കുന്നത്. ലോറയുടെ ആദ്യ ഓസ്‌കാര് പുരസ്‌കാരമാണിത്. വിവാഹ മോചനം നേടുന്ന ദമ്പതികളുടെ കഥ പറയുന്ന ചിത്രമാണിത്. നെറ്റ്ഫ്‌ളിക്‌സിലൂടെ പുറത്തിറങ്ങിയ ചിത്രമായിരുന്നു മാരേജ് സ്‌റ്റോറി. ഈ വര്‍ഷം കൂടുതല് ഓസ്‌കാര് നോമിനേഷനുകള് ലഭിച്ചത് നെറ്റ്ഫ്‌ളിക്‌സ് ചിത്രങ്ങള്‍ക്കാണ്.\nമികച്ച ഡോക്യുമെന്ററി ഫീച്ചറായി അമേരിക്കന് ഫാക്ടറി തെരഞ്ഞെടുത്തു. മികച്ച പ്രൊഡക്ഷന് ഡിസൈനിനുള്ള പുരസ്‌കാരം വണ്‍സ് അപോണ് എ ടൈം ഇന് ഹോളിവുഡ് എന്ന ചിത്രത്തിലൂടെ ബാര്‍ബറ ലിങും നാന്‍സി ഹൈഗ് എന്നിവര് സ്വന്തമാക്കി. വണ്‍സ് അപോണ് എ ടൈം ഇന് ഹോളിവുഡ് ചിത്രത്തിന് ലഭിക്കുന്ന രണ്ടാമത്തെ പുരസ്‌കാരമാണിത്. നേരത്തെ ചിത്രത്തിലെ അഭിനയത്തിന് മികച്ച സഹനടനായി ബ്രാഡ് പിറ്റിനെ തെരഞ്ഞെടുത്തിരുന്നു.\nഓസ്‌കാര് പ്രഖ്യാപനം തുടങ്ങി, പാരാസൈറ്റ് മികച്ച തിരക്കഥ, ബ്രാഡ് പിറ്റ് മികച്ച സഹ നടന്\nജാക്യു ലിന് ഡുറാന് കോസ്റ്റിയം ഡിസൈനിനുള്ള പുരസ്‌കാരം നേടി. ലിറ്റില് തിങ്‌സ് എന്ന ചിത്രത്തിനാണ് പുരസ്‌കാരം.\nടോയ് സ്റ്റോറി4മികച്ച ആനിമേറ്റഡ് ചിത്രമായി തെരഞ്ഞെടുത്തു. മികച്ച തിരക്കഥയ്ക്കുള്ള പുരസ്‌കാരം ദക്ഷിണകൊറിയന് ചിത്രം പാരാസൈറ്റിന് ആണ് ലഭിച്ചത്.


രാത്രി ഭക്ഷണം വൈകിയാല് ഗുരുതര ആരോഗ്യപ്രശ്‌നങ്ങള്..!! - FUTURELINE\nin Helth, Lifestyle, national, News 0\nവൈകി ഭക്ഷണം കഴിക്കുന്നവര്‍ക്ക് അസിഡിറ്റി, നെഞ്ചെരിച്ചില് എന്നിവ ഉണ്ടാകാം. ഓരോ തവണയും ഭക്ഷണ ശേഷം ദഹനപ്രക്രിയ നടത്താനുള്ള സമയം ശരീരത്തിന് ആവശ്യമാണ്. ഭക്ഷണം കഴിച്ചതിന് ശേഷം ഉടനെ കിടക്കുകയാണെങ്കില് ദഹനപ്രക്രിയ ശരിയായ രീതിയില് നടക്കാതിരിക്കുകയും കഠിനമായ നെഞ്ചെരിച്ചിലിനു കാരണമാകുകയും ചെയ്യും.\nരാത്രി വൈകിയാണ് ഭക്ഷണം കഴിക്കുന്നതെങ്കില് ആ ഭക്ഷണം ഒരിക്കലും ഊര്‍ജത്തിനായി ഉപയോഗിക്കപ്പെടുകയില്ല. പകരം കൊഴുപ്പായി ശേഖരിക്കപ്പെടുകയും ശരീരഭാരം കൂടാന് കാരണമാവുകയും ചെയ്യും. ഇത്, അമിതവണ്ണത്തിനെ മാത്രമല്ല, തലച്ചോറിന്റെ പ്രവര്‍ത്തനങ്ങളെ കുഴപ്പത്തിലാക്കുമെന്ന് പഠനങ്ങള് തെളിയിച്ചിട്ടുണ്ട്. വൈകി ആഹാരം കഴിക്കുന്നത് ഓര്‍മ്മ ശക്തി കുറയ്ക്കാനും കാരണമാകുമെന്നാണ് പുതിയ പഠനങ്ങള് പറയുന്നത്.\nരാത്രി വൈകി ഭക്ഷണം കഴിക്കുന്നത് ഉറക്കകുറവ് ഉണ്ടാക്കും. വൈകി ഭക്ഷണം കഴിക്കുന്നത് ശരീരത്തിനും മനസ്സിനും വിശ്രമം നല്‍കാതിരിക്കുന്നതാണ് മതിയായ ഉറക്കം ലഭിക്കാത്തതിനു കാരണം. രാത്രി എപ്പോഴും എട്ട് മണിക്ക് മുമ്പ് തന്നെ ഭക്ഷണം കഴിക്കുക. ഉറങ്ങാന് നേരം വിശപ്പ് ഉണ്ടായാല് പഴമോ അല്ലെങ്കില് ഒന്നോ രണ്ടോ നട്‌സോ കഴിക്കാം. രാത്രിസമയങ്ങളില് ജങ്ക് ഫുഡ്, ബേക്കറി പലഹാരങ്ങള് എന്നിവ ഒഴിവാക്കുക. രാത്രിസമയങ്ങളില് വളരെ ലഘുവായ ഭക്ഷണം കഴിക്കാന് ശ്രമിക്കുക.\nPrevious: സമയമറിഞ്ഞുള്ള സെക്സ് മികച്ച അനുഭൂതി നല്‍കും; ലൈംഗികതയിലെ സമയയമെപ്പോൾ.?\nNext: ബിഹാറില് സീമഞ്ചല് എക്‌സ്പ്രസ് പാളം തെറ്റി: ആറു മരണം..!!\nഅമിതമായ മുടികൊഴിച്ചിലുണ്ടോ? എങ്കിൽ ഇതാ പരിഹാരമുണ്ട്..!!\nപ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിക്കാന് ശ്രമം; പ്രതി പിടിയില്\nപത്മനാഭസ്വാമി ക്ഷേത്രം സ്വകാര്യ സ്വത്തല്ല, പൊതുസ്വത്ത്: നിലപാട് തിരുത്തി തിരുവിതാംകൂര് കുടുംബം..!!\nകശ്മീരില് നാല് ഭീകരരെ സുരക്ഷാസേന വധിച്ചു..!!\nപത്താംക്ലാസ് വിദ്യാര്‍ത്ഥിനിയെ പീഡിപ്പിച്ചു; ഡിവൈഎഫ്‌ഐ നേതാവ് അറസ്റ്റില്..!!


Emalayalee.com - മദ്യനിരോധാനന്തരാൽ (നമത്)\nപറഞ്ഞു കേട്ടടത്തോളം കേരളത്തിലെ മദ്യശാലകൾ അടച്ചിട്ടു കുറേനാളായി. തുളളിയടിക്കുന്നവന് ഒരു ഗതീം പരഗതീമില്ലെന്ന വിലാപവും. ഇടയ്ക്കും തലയ്ക്കും കാണാറുളള വാർത്തകളിലും മദ്യപാനമില്ലാത്തതു കൊണ്ട് പ്രശ്നങ്ങളൊന്നും കണ്ടില്ല. മദ്യം നിരോധിച്ച സ്ഥലങ്ങളിലും ആളുകൾ ജീവിക്കാറുണ്ട്. ജീവിക്കുന്നുമുണ്ട്. ആകെ മദ്യത്തോട് പ്രശ്നമുളളത് മദ്യവിരോധികൾക്കു മാത്രമാണ്. പ്രശ്നം ഒന്നു സ്വയം നല്ലവനാവാനുളള എളുപ്പവഴി ഉപദേശിയാവുന്നതാണെന്നതാണ്. രണ്ടാമത്തേത് ഏതിലും എവിടെയുമെന്ന പോലെ സ്വത്വനിർമ്മിതി.\nപക്ഷെ സങ്കല്പവും യാഥാർത്ഥ്യവും പോലെ കടുത്ത അന്തരമുളളത്. അതു പൂർണ്ണമദപൂർണ്ണമിദം എന്ന ശ്ലോകത്തിലു നല്ല ഭേഷായിട്ടു വിവരിച്ചിട്ടുണ്ട്. ഇപ്പോ ഒരുദാഹരണത്തിനു യഥാർത്ഥ ജീവിതത്തിലെ ഗുണ്ടയും അധോലോക നായനാകനുമൊക്കെ വരുമ്പോൾ ബാക്ക് ഗ്രൌണ്ട് മ്യൂസിക്ക് കാണത്തില്ല. മിക്കവാറു ഗുണ്ടകളു, ശരിക്കും ഗുണ്ടാ പ്രതിഭയുളളവരിൽ നല്ലൊരു ശതമാനോം മെലിഞ്ഞു കൊഞ്ചു പോലിരിക്കും. കണ്ടാ ചിലപ്പോ കഞ്ഞി വാങ്ങിക്കൊടുക്കാൻ തോന്നും. ഗുണ്ട ഒരു മനോഭാവമാണ്. ഗുണ്ടത്തണലിലോസുന്ന എർത്തുകളാരേലും തടിമാടൻമാരു കണ്ടാലായി. വെടിക്കലയുളളവരും കണ്ണു ചുവന്നിരിക്കുന്നവരും കുറുമുറെ ശബ്ദമുളളവരും വില്ലന്മാരല്ല. മിക്കവാറും വില്ലന്മാരു നല്ല സുന്ദര കിലാഡികളാണ്. ഓമനത്തോം സംഭാഷണ ചതുരതയും വടിവും വെടുപ്പുമൊക്കെയുളളവര്.\nപ്രശ്നം സങ്കല്പത്തിൻ്റെയും യാഥാർത്ഥ്യത്തിൻ്റെയുമാണ്. കുപ്പങ്ങളുടെ അടുത്തൊക്കെയുളള കളളുഷാപ്പുകളുണ്ട്. മിക്കവാറും അടിപൊട്ടുവേ കത്തിക്കുത്തു നടക്കുവേം ഒക്കെ ചെയ്യുന്ന സ്ഥലങ്ങൾ. കുറച്ചപ്പറുത്ത് ഇടത്തരം ജാഡത്തെണ്ടികളുടെ ബാറുകാണും. മിക്കവാറും മേശപ്പുറത്ത് ഒരേ മദ്യമാരിക്കും. അളവു പോലും ഏകദേശം സമമാരിക്കും. തമാശ പാവങ്ങളുടെ മേശപ്പുറത്താരിക്കും പ്രീമിയം ബ്രാൻഡുകള് ഓടി നടക്കുന്നത്. ഒരു സാധാരണ മനുഷ്യ ശരീരത്തിനു കൺസ്യൂം ചെയ്യാവുന്നതിനൊരു പരിധിയുണ്ട്, വിസ്തരിച്ചിരുന്ന കഥയൊക്കെ പറഞ്ഞാഘോഷിക്കാനും മാത്രം ആരുടേം നിത്യജീവിതം അത്ര ലക്ഷൂറിയസ്സൊന്നുമില്ല. രണ്ടു മേശകളിലെയും മദ്യം ഒന്നാണ്. എല്ലാ വെട്ടിരുമ്പും ഇന്ത്യൻ നിർമ്മിതവിദേശിയെന്ന മൊളോസ്സസ്സാണ്. രണ്ടിടത്തെയും വ്യത്യാസം മനോഭാവം മാത്രമാണ്.\nഅതു കുറെ വിദ്യാഭ്യാസത്തിൻ്റെയും ലോകപരിചയത്തിൻ്റെയും ഉപചാരമര്യാദകളുടെയും പ്രശ്നമാണ്. കളളുകുടിച്ചാലും ഇല്ലെങ്കിലും പെരുമാറ്റം ക്ലാസ്സിനനുസൃതമാണ്. എലീറ്റുവൈകൃത്തിൻ്റെയാണേലും മധ്യവർഗ്ഗജാഡത്തെണ്ടിയുടെയാണേലും ചേരിക്ലാസ്സിൻ്റെയാണേലും. കാലാകാലങ്ങളായി കണ്ടീഷൻ ചെയ്തു വെച്ചിരിക്കുന്ന ശീലങ്ങൾ, ചിന്താ പാറ്റേണുകൾ, റിഫ്ലക്സുകൾ. സ്വയം നിരന്തരം കഠിനമായി കാണുന്നവർക്കു മാത്രം തെളിയുന്ന കണ്ണാടിക്കാഴ്ചകൾ. അതൊരു കെണിയാണ്. നായ നായ്ക്കടിൽ പോയാലും നക്കിയേ കുടിക്കു പോലുളള സാമാന്യതത്വ ഉപദേശികളുടെ മൂലാധാരം ആ റിഫ്ലക്സ് പാറ്റേണും. കഠിനമായി ശ്രമിച്ചില്ലെങ്കിൽ എപ്പോഴും ബിലോങ്ങിങ്ങ് ആ പാറ്റേണിലാവും. വൈകുന്നേരം ടൈയും ഷൂവുമൂരിയെറിഞ്ഞേച്ച് ഒറ്റമുണ്ടിടുത്ത് ഗൂഡനിഗൂഡങ്ങളിൽ കാറ്റു കൊളളിക്കുമ്പോഴേ ലവൻ നോർമ്മലാവു. കട്ട അമേരിക്കൻ അക്സൻ്റിലു ഫോൺ മാനറിസ്സങ്ങളു കാണിച്ചേച്ച് ഗ്യാപ്പു കിട്ടുമ്പോൾ കട്ട തൃശൂരു സ്ലാങ്ങിലു ഗഡിയെ വിളിച്ചു തറ പറഞ്ഞാലേ ശ്വാസം കിട്ടത്തൊളള്. അതൊരു റിഫ്ലക്സിൻ്റെ റെസ്പോൺസിൻ്റെ പ്രശ്നമാണ്. ഒരിക്കലും മുക്തിയില്ലാത്ത കെണി. കടുംതണുത്ത രാജ്യങ്ങളിലു ചോറും സാമ്പാറും കഴിക്കുന്നത് ആ കെണിയുടെ ബിലോങ്ങിങ്ങു കൊണ്ടാണ്.\nശിഷ്ടം ക്ലാസ്സു കടന്നു കയറുന്നവരുണ്ട്. കുഗ്രാമക്കാരൊക്കെ കുലുക്കുഴിഞ്ഞു തുപ്പുന്നതു പോലെ അക്സൻ്റിടുന്നതും സോഷ്യൽ ലൈഫിലു കയറുന്നതും ക്ലാസ്സ് എന്ന സാമൂഹിക സത്യത്തിൻ്റെ വേലിചാടിക്കടക്കുന്നതുമെല്ലാം ആ ബിലോങ്ങിനെ തളളിപ്പറഞ്ഞും മോഡിഫൈ ചെയ്തുമാണ്. ബിലോങ്ങിങ്ങ് എന്ന സങ്കല്പ കുമിള പൊട്ടിച്ചാണ്. റിഫ്ലക്സും റെസ്പോൺസും ചിന്തയുടെ പാറ്റേണും മാറ്റിയാണ്. പളുപളുത്ത ജൂബ്ബയിട്ടാൽ കുലീനനും ആഡ്യനുമാവാത്തത് അതു കൊണ്ടാണ്. ചിന്ത എപ്പോഴും കൂതറയായിരിക്കുന്നതു കൊണ്ട്. മദ്യവും അങ്ങനെയൊന്നാണ്. പക്ഷെ സങ്കല്പോം അനുമാനോം എല്ലാം നടത്തുന്നത് ഉപദേശി സമൂഹമാണ്. പ്രശ്നം പല സമൂഹ കണ്ടീഷനിങ്ങുകളുടെയാണ്. ചേരിയിൽ താമസിക്കുന്നവൻ രണ്ടെണ്ണമടിച്ചാൽ കത്തിയെടുക്കണം കുത്തണം. ഉടുമുണ്ടുരിയണം. മധ്യവർഗ്ഗമദ്യവർഗ്ഗം കോണ്ടമിടുന്നതു പോലെ തലയിൽ മുണ്ടിട്ടേ വെളളമടിക്കാൻ പോകാവൊളള്. ഉപരിവർഗ്ഗത്തിൻ്റെ മേശപ്പുറത്ത് എപ്പോഴും വിലകൂടിയ മദ്യം കാണും. നേരത്തെ പറഞ്ഞ മെലിഞ്ഞു തൊലിഞ്ഞ നിത്യജീവിത വില്ലനെ അജാനബാഹുവും സിക്സ്പാക്കുമാക്കുന്ന സമൂഹരചന, കഥ തിരക്കഥ സംഭാഷണം.\nമദ്യസങ്കീർണ്ണതിയിലേറ്റവും നികൃഷ്ടം ഈ സമൂഹമനോഭാവ റിഫ്ലക്സ് ആരോപണ നിർമ്മിതികളാണ്. മറ്റെന്തു പോലെയും മൂലാധാരങ്ങളു കാണും.. ശൈശവ പീഡനത്തിൻ്റെ ഇരകളു പൊതുവെ വാതിലോ ജനലോ തുറന്നിട്ടുറങ്ങില്ല, ഇടുങ്ങിയ മുറികളിലോ അപരിചിത സ്ഥലങ്ങളിലോ ഒറ്റയ്ക്കിരിക്കില്ല. ക്ലോസ്ട്രോഫോബിയേടെ ഉത്തുംഗമാരിക്കും. ഫാനിൻ്റടീം പോലും കിടക്കത്താത്തത്ര കടുത്ത ഭയാസക്തിയാരിക്കും. ക്ലിനിക്കൽ കേസ്സ് മൂർച്ഛിച്ചാലുമറിയില്ല. ഒന്നൂതിയാ സെല്ലിനകത്തു കിടക്കാനും മാത്രം എഡ്ജാരിക്കും മിക്ക കേസും. അതേ നിലപാടുതറകളിലും അടിസ്ഥാനങ്ങളിലുമാണ് മിക്കവാറും സമൂഹ മദ്യഫോബിയ. നേരത്തെ പറഞ്ഞ മെലിഞ്ഞു തൊലിഞ്ഞ വില്ലനെ പോലെ സമൂഹമെഴുതുന്ന കഥ തിരക്കഥ സംഭാഷണങ്ങളിൽ മദ്യം വില്ലനാവുന്നു. ഭയവും ഞെട്ടലുമുണ്ടാക്കുന്നു. മനോഭാവ റിഫ്ലക്സ് പ്രശ്നങ്ങൾ. സമീപന രീതികൾ.\nഅതുകൊണ്ടാണ് ബോംബെ റസ്റ്ററൻ്റുകളിൽ ഒറ്റയ്ക്കു മദ്യപിക്കുന്നവൻ്റെ എതിരിനു കുഞ്ഞുങ്ങളും കുടുംബവും വന്നിരുന്നു തിന്നേച്ചവരവരുടെ വഴിക്കു പോവുന്നതും കേരളത്തിനു പുറത്തെ ബസ്സുകളിലെ സീറ്റുകളിൽ സ്ത്രീപുരുഷഭേദമില്ലാത്തതും. മദ്യം, അതു കഴിക്കുന്നവനും കാണുന്നവനും സമീപനങ്ങളും വീക്ഷണങ്ങളും അനുഭവങ്ങളും ഫോബിയകളും മാനസിക രോഗങ്ങളുമുണ്ട്. നാട്ടിലടിച്ചു വാളുവെച്ചു റോഡിൽ കിടക്കുന്നവൻ ദുബായിയലോ സിംഗപ്പൂരോ അതു ചെയ്യാത്തതിൻ്റെ കാരണം നിയമവാഴ്ച മാത്രമല്ല. ആണും പെണ്ണുമൊരുമിച്ചിരുന്നു മദ്യപിക്കുന്ന സ്ഥലങ്ങളിലും നിയമത്തിനോ സദാചാരത്തിനോ കുറവൊന്നുമില്ല. അതു ജനം മദ്യപിക്കുന്നതു കൊണ്ടല്ല. മറിച്ച് സ്ത്രീപുരുഷ സമത്വവും വ്യക്തി സ്വാതന്ത്ര്യവുമുളളതു കൊണ്ടാണ്.\nമദ്യത്തിൻ്റെ അവസാന സാമൂഹിക അടരിലേക്ക്. എല്ലാ അധിനിവേശങ്ങളിലും മദ്യം വിലക്കപ്പെട്ടിട്ടുണ്ട്. മദ്യം വികാരങ്ങളെ എലവേറ്റു ചെയ്യും. മിക്കവാറും ഈഗോകളെ അഭിമാനബോധങ്ങളെയെല്ലാം. സ്ഥിതപ്രജ്ഞരായ മദ്യപാനികൾ പലപ്പോഴും ഒഴിവുകഴിവായി ഉപയോഗിക്കുന്നത്ര സൂക്ഷ്മഭാവമാണ് ഈ എലിവേഷൻ. അതുകൊണ്ടാണ് മദ്യം വിലക്കപ്പെട്ടതും വിരുദ്ധവും അശുദ്ധനും ആയത്. മദ്യം നൈമിഷകമായി വിധേയരെ റെബലാക്കാനുളള സാധ്യതകളേറെയാണ്. ആ എലവേഷൻ്റെ ഗുണപരമായ ഉപയോഗമാണ് സൈനികമദ്യം. ആ എലവേഷൻ സംഭവിച്ചാൽ പട്ടേലരുടെ സെൻ്റിൻ്റെ മണം പറയുന്ന തൊമ്മി പിച്ചാത്തിപ്പിടി പട്ടേലരുടെ പളളയ്ക്കു കയറ്റും. അതുകൊണ്ടാണ് അധികാരഭാവങ്ങളിൽ മദ്യം നിഷിധമായത്. വേണമെങ്കിൽ രസമുളള ഒന്ന്. പൊതുവെ പബ്ബ് സംസ്കാരമുളള സ്ഥലങ്ങളിൽ സാധാരണക്കാരൻ്റെ നീതിബോധം കൂടുതലാണ്. മദ്യം വില്ലനാവേണ്ടത് പല വ്യവസ്ഥിതികളുടെയും ആവശ്യമാണ്.\nസമ്പൂർണ്ണ സമത്വം സോഷ്യലിസ്സം എന്നൊക്കെ പറയുന്ന പോലൊരുട്ടോപ്യയാണ് മനുഷ്യ സമത്വം. മനുഷ്യൻ എന്ന പായ്ക്ക്ഡ് അനിമൽ ദുർബലർക്കു പ്രൊട്ടക്ടീവ് മെഷേഴ്സ് കൊടുക്കുന്നതാണ് സംസ്കാരം. അതില്ലെങ്കിലെന്തു പറ്റും. മറ്റു മൃഗങ്ങളിലെ പോലെ ഏറ്റവും ശക്തനു ചുറ്റും ജനമിടിക്കും. ഏറ്റവും നല്ല ബീജത്തിനു കടിപിടിയാവും. മാന്യന്മാരുടെ വംശം മാത്രമല്ല കച്ചിക്കു തൊടാൻ പറ്റാത്ത ദുർബലന്മാരുടെ വംശവും കുറ്റിയറ്റു പോവും. അതൊഴിവാക്കാനേതോ സൂത്രപ്പണിക്കാരൻ ഭീരുദുർബലൻ കണ്ടു പിടിച്ച വഴിയാണ് വ്യവസ്ഥിതി. മദ്യം ശരിക്കും ഭയപ്പെടുത്തുന്നത് അതു ഹാൻഡിലു ചെയ്യാനറിയാത്ത ദുർബലരെ മാത്രമാണ്.\nഅതുകൊണ്ടാണ് ഇത്രേം ദിവസം ലോക്കൌട്ട് കഴിഞ്ഞിട്ടും ഒരാകാശവും ഇടിഞ്ഞു വീഴാത്തത്. ഇനിയൊട്ടിടിഞ്ഞു വീഴത്തുമില്ല. പക്ഷെ ഇല്ലാതാവുന്നത് സാമാന്യ വിദ്യാഭ്യാസം നേടിയ സ്വാതന്ത്രമുളള വ്യക്തിക്ക് സ്വന്തം ഇഷ്ടപ്രകാരം മദ്യപിക്കണോ വേണ്ടയോ എന്നു തീരുമാനിക്കാനുളള അവകാശമാണ്. അതാണ് ഭയപ്പെടുത്തുന്ന നഷ്ടം. മദ്യപാനി, പ്രാഥമികമായി അയാളുടെ മാത്രം ഉത്തരവാദിത്വമാണ്. റോഡരികിൽ കിടന്നാൽ പോലീസുകാരുടെ, മദ്യാസക്തി വന്നാൽ ഡോക്ടറുടെ. അതല്ലാതെ വേറെയാർക്കും അതിലൊരു പങ്കുമില്ലാത്ത പെഴ്സണൽ ഡാറ്റയാണ് മദ്യം.\nമരിക്കാത്ത മാറഡോണ (കവിത:ബിന്ദു രാമചന്ദ്രൻ)\nപാലം(കവിത: ജോയി പരപ്പില്)\nനന്ദി ആരോടു ഞാൻ ചൊല്ലേണ്ടു ? (ഡോ. മാത്യു ജോയിസ്, ലാസ് വേഗാസ് )\nനന്ദിസ്തവങ്ങള് (എല്‍സി യോഹന്നാന് ശങ്കരത്തില്, ന്യൂയോര്‍ക്ക്)\nവായനക്കാർ ഒരു യാത്രയിൽ അണിചേരുമ്പോൾ (കെ ഉണ്ണികൃഷ്ണൻ)\nവിഷവൃക്ഷം (സി. ജെ. തോമസിന്റെ നാടകങ്ങള്‍ഃ പി. ടി. പൗലോസ്)\nഅനാഥ സന്ദേശം (കഥ: പി രഘുനാഥ് )\nപോംപെ; പുരാതന നഗര സ്മ്രിതകൾ (കാരൂർ സോമൻ)\nHappy Dye Valley, I love you, Ma (Prof .Sreedevi Krishnan)\nജീവിതമെന്ന ഞാന് (കവിത: മാര്‍ഗരറ്റ് ജോസഫ്)\nമൗനം (കവിത :ബീന ബിനിൽ)\nജ്വാലയാകുന്നവർ (കവിത: രേഖാ ഷാജി മുംബൈ)\nസ്വര വ്യഞ്ജന പൂക്കള് (കവിത: ജയശ്രീ രാജേഷ് നായര്)\nപുരുഷ ജീവിതം (കവിത:രാജന് കിണറ്റിങ്കര)\nഈഡിപ്പസ്, ആന്റിഗണി ( സി. ജെ. തോമസിന്റെ നാടകങ്ങള്‍ഃ പി. ടി. പൗലോസ്)\nകാശ്മീര്! (കവിത: രമ പിഷാടരി)\nABUSE SYNDROME: TRANSFORMING INTO SPRINGS OF SELF-GROWTH (Autobiography Chapter 9:DR. A.K.B. Pillai, PhD)\nകള്ളക്കഥകൾ (കവിത-അഞ്ജലി വയലറ്റ്)


രാജേഷിന്റെ ഡ്രീം പ്രൊജക്ട് ഞാനും നിവിനും പൂര്‍ത്തിയാക്കും: കുഞ്ചാക്കോ ബോബന് | We will fulfill Rajesh Pillai's dream project says Kunchacko Boban - Malayalam Filmibeat\n| Published: Monday, March 14, 2016, 15:23 [IST]\nഒത്തിരി സ്വപ്‌നങ്ങള് ബാക്കിവച്ചാണ് രാജേഷ് പിള്ള യാത്രയായത്. ശാരീരിക അസ്വസ്ഥതകള് പോലും വകവയ്ക്കാതെ ചിത്രീകരിച്ച തന്റെ വേട്ട എന്ന ചിത്രം റിലീസ് ചെയ്യുന്ന ദിവസമാണ് രാജേഷ് പിള്ളയെ ഗുരുതരാവസ്ഥയില് ആശുപത്രിയില് പ്രവേശിപ്പിച്ചത്. ചിത്രം ഇപ്പോഴും നിറഞ്ഞ സദസ്സില് പ്രദര്‍ശനം തുടരുമ്പോള് അദ്ദേഹത്തിന്റെ ആത്മാവ് സന്തോഷിക്കുന്നുണ്ടാവാം.\nവേട്ടയ്ക്ക് മുമ്പ് മറ്റൊരു ചിത്രം രാജേഷ് പിള്ള പ്രഖ്യാപിച്ചിരുന്നു. മിലി എന്ന ചിത്രത്തിന് ശേഷം ചെയ്യാനിരുന്നത് മോട്ടോര് സൈക്കിള് ഡയറീസ് എന്ന ചിത്രമാണ്. ചിത്രത്തിലെ കേന്ദ്ര കഥാപാത്രങ്ങളായി നിവിന് പോളിയെയും കുഞ്ചാക്കോ ബോബനെയും തീരുമാനിച്ചു. ആ സ്വപ്‌നം പൂര്‍ത്തിയാക്കുന്നതിന് മുമ്പാണ് രാജേഷ് പിള്ള യാത്രയായത്.\nഎന്നാല് രാജേഷിന്റെ ആ സ്വപ്‌നം ഞങ്ങള് പൂര്‍ത്തിയാക്കുമെന്ന് കുഞ്ചാക്കോ ബോബന് പറയുന്നു. വേട്ടയ്ക്ക് മുന്നെ പ്ലാന് ചെയ്ത മോട്ടോര് സൈക്കിള് ഡയറിസിന് ഒരുപാട് തയ്യാറെടുപ്പുകളും കൂടുതല് അധ്വാനവും ആവശ്യമായിരുന്നു. രാജേഷിന്റെ ശാരീരിക പ്രശ്‌നങ്ങള് കാരണം ആ വലിയ പ്രൊജക്ട് പിന്നത്തേക്ക് മാറ്റിവയ്ക്കുകയായിരുന്നു എന്ന് ചാക്കോച്ചന് പറഞ്ഞു.\nനിവിനും ഞാനും കാണുമ്പോഴൊക്കെ ഈ ചിത്രത്തെ കുറിച്ച് സംസാരിക്കാറുണ്ടെന്നും രാജേഷിന്റെ ഡ്രീം പ്രൊജക്ടായ മോട്ടോര് സൈക്കിള് ഡയറീസ് ഞങ്ങള് സുഹൃത്തുക്കള് ചേര്‍ന്ന് യാഥാര്‍ത്ഥ്യമാക്കാനുള്ള തയ്യാറെടുപ്പിലാണെന്നും ചാക്കോച്ചന് പറഞ്ഞു. രാജേഷ് സംവിധാനം ചെയ്ത നാല് ചിത്രങ്ങളില് മൂന്നിലും കേന്ദ്ര കഥാപാത്രമായി എത്തിയ നടനാണ് ചാക്കോച്ചന്. മിലിയില് നായകനായ നിവിന് ട്രാഫിക്കില് ഒരു അതിഥി താരമായും അഭിനയിച്ചിട്ടുണ്ട്.\nRead more about: malayalam film malayalam movie malayalam cinema rajesh pillai kunchacko boban nivin pauly motorcycle diaries മലയാളം സിനിമ രാജേഷ് പിള്ള മോട്ടോര് സൈക്കിള് ഡയറീസ് കുഞ്ചാക്കോ ബോബന്\nWe will fulfill Rajesh Pillai's dream project says Kunchacko Boban\nStory first published: Monday, March 14, 2016, 15:23 [IST]


എം.വി.ആറും അച്ഛനും ഓര്‍മ്മയായി, ഇപ്പോള് ഗൗരിയമ്മയും; തന്റെ അച്ഛനും ഗൗരിയമ്മയും തമ്മിലുള്ള സൗഹൃദത്തെ കുറിച്ച് പറഞ്ഞ് നിഖില വിമല് - metromatinee.com Lifestyle Entertainment & Sports\nതന്റെ അച്ഛന് എം ആര് പവിത്രനും ഗൗരിയമ്മയും തമ്മിലുണ്ടായിരുന്ന ആശയപരമായ അടുപ്പത്തെ കുറിച്ചും സൗഹൃദത്തെ കുറിച്ചുമുള്ള ഓര്‍മ്മകള് പങ്കുവെച്ച് നടി നിഖില വിമല്. തന്റെ ഇന്‍സ്റ്റാഗ്രാമിലൂടെയണ് നടി ഇതേ കുറിച്ച് പറഞ്ഞത്.\nനിഖിലയുടെ ഇന്‍സ്റ്റാഗ്രാം പോസ്റ്റ്\nഇടതുപക്ഷനേതാക്കളില് എം.വി രാഘവനുമായും കെആര് ഗൗരിയമ്മയുമായും അടുത്തബന്ധമായിരുന്നു എന്റെ അച്ഛന് എം. ആര്. പവിത്രന്. ആദ്യം എം.വി. ആറും പിന്നീട് കെ. ആര്. ഗൗരിയമ്മയും സി.പി.ഐ.(എം)ല് നിന്നും പുറത്താക്കപ്പെടുന്ന കാലഘട്ടത്തിലാണ് അച്ഛന് സജീവ നക്‌സലൈറ്റ് രാഷ്ട്രീയ പ്രവര്‍ത്തനങ്ങളില് നിന്നും പിന്‍വാങ്ങുന്നതും.\nസ്വന്തം പാര്‍ട്ടികളിലേക്ക് രണ്ടുപേരും അച്ഛനെ ക്ഷണിച്ചു. അച്ഛന് തിരഞ്ഞെടുത്തത് ഗൗരിയമ്മയുടെ ജെ.എസ്.എസ്. ആണ്. അച്ഛന്റെ തീവ്രസ്വഭാവവുമായി കുറെക്കൂടി ചേര്‍ച്ച എംവി.\nരാഘവനായതിനാല് എന്തുകൊണ്ട് ഗൗരിയമ്മയ്‌ക്കൊപ്പം എന്ന് പിന്നീട് ഞാന് അച്ഛനോട് ചോദിച്ചു. ”അവര് വല്ലാതെ നീതി അര്‍ഹിക്കുന്നുഎന്നായിരുന്നു അതിന് അച്ഛന്റെ മറുപടി. എം.വി.ആറും അച്ഛനും ഓര്‍മ്മയായി; ഇപ്പോള് ഗൗരിയമ്മയും എന്നായിരുന്നു നിഖിലയുടെ വാക്കുകള്.\nരാവിലെ ഏഴ് മണിക്ക് ആയിരുന്നു അന്ത്യം. തിരുവനന്തപുരത്തെ സ്വകാര്യ ആശുപത്രിയില് ചികിത്സയിലായിരുന്നു. 101 വയസിലായിരുന്നു അന്ത്യം. മുന്‍മന്ത്രി ടി വി തോമസ് ആയിരുന്നു ഭര്‍ത്താവ്.\nആദ്യ കേരള മന്ത്രിസഭയിലെ റവന്യൂ മന്ത്രിയും കമ്മ്യൂണിസ്റ്റ് നേതാവുമായിരുന്നു. ഏറെ നാളായി ചികിത്സയിലായിരുന്നു ഗൗരിയമ്മ.\nസ്വന്തം ജീവിതത്തെ നാടിന്റെ മോചനത്തിനുള്ള പോരാട്ടത്തിന്റെ വീരേതിഹാസമാക്കി മാറ്റിയ ധീര നായികയായിരുന്നു കെ.ആര്. ഗൗരിയമ്മയെന്ന് മുഖ്യമന്ത്രി പിണറായി വിജയന് അനുസ്മരിച്ചു.\nഎല്ലാവിധ ഉച്ചനീചത്വങ്ങളും അവസാനിപ്പിക്കാനും സമത്വത്തിലധിഷ്ഠിതമായ വ്യവസ്ഥിതി സ്ഥാപിച്ചെടുക്കാനും വേണ്ടിയുള്ള നിരന്തര പോരാട്ടങ്ങള്‍ക്കായി സമര്‍പ്പിതമായ ജീവിതമായിരുന്നു ഗൗരിയമ്മയുടേതെന്നും മുഖ്യമന്ത്രി പറഞ്ഞു.\n‘ഇങ്ങനെ ഒരുവന് ഫേസ്ബുക്കില് വന്നിട്ടുണ്ട്’, ഞാന് ആണെന്ന വ്യാജേന പലരുമായി ഇടപെടുന്നുണ്ടെന്ന് അറിഞ്ഞു; ആളെ കണ്ടു പിടിക്കുവാനുള്ള ശ്രമത്തിലാണെന്ന് ബാബുരാജ്\nഫേസ്ബുക്കില് തന്റെ പേരിലുള്ള വ്യാജ അക്കൗണ്ട് തുറന്ന് കാട്ടി നടന് ബാബുരാജ്. താന് ആണെന്ന വ്യാജേന പലരുമായി ഈ അക്കൗണ്ട് ഉപയോഗിക്കുന്നയാള്...\nകല്യാണ സാരിക്ക് ആകെ ചെലവ് 35000 രൂപയാണ്; മൂന്ന് ആഴ്ച കൊണ്ട് ആറ് നെയ്ത്തുകാര് ചേര്‍ന്നാണ് സാരി പൂര്‍ത്തിയാക്കുന്നത്; ബ്ലൗസില് ആ ഒരു ചിത്രവും തുന്നിച്ചേര്‍ക്കുന്നുണ്ട്\nസീരിയല് താരങ്ങളായ മൃദുല വിജയ്‌യുടെയും യുവ കൃഷ്ണയുടെയും വിവാഹത്തിന്റെ ഒരുക്കങ്ങളും വിശേഷങ്ങളുമാണ് സോഷ്യല് മീഡിയയില് ചര്‍ച്ചയാകുന്നത്. കല്യാണ സാരി നെയ്‌തെടുക്കുന്ന വീഡിയോ...


സ്വതന്ത്ര പാലസ്തീൻ രാഷ്ട്രം യാഥാർഥ്യമാകണമെന്ന ആവശ്യവുമായി യുഎന് സമിതിയില് ചൈന\nപാലസ്തീൻ: യുഎൻ രക്ഷാ സമിതി യോഗം അട്ടിമറിച്ച് അമേരിക്ക\nഗാസയില് ഒരാഴ്ചയിലേറെയായി തുടരുന്ന ഇസ്രായേൽ ആക്രമണം അവസാനിപ്പിക്കുന്നതിൽ യു.എൻ രക്ഷാസമിതിയുടെ അടിയന്തര യോഗം പരാജയപ്പെട്ടു. അഭിപ്രായ ഐക്യം രൂപപ്പെടുത്താൻ ചൈനയും മറ്റും നടത്തിയ നീക്കം തകർന്നത് അമേരിക്കയുടെ എതിർപ്പിനെ തുടർന്നാണ്. ഹമാസിനെതിരെ ഇസ്രായേൽ കൈക്കൊണ്ട സൈനിക നടപടിയിൽ അപാകതയില്ലെന്ന് വ്യക്തമാക്കിയ അമേരിക്ക പ്രശ്നപരിഹാരത്തിന് പുറത്ത് നടക്കുന്ന നയതന്ത്ര നീക്കം പര്യാപ്തമാണെന്നും വാദിച്ചു.\nഗാസയിലെ ആക്രമണ വിഷയത്തിൽ രണ്ടു തവണ രക്ഷാസമിതി മാറ്റിവെപ്പിക്കുന്നതിൽ വിജയിച്ച അമേരിക്ക ഇന്നലെ ചേർന്ന അടിയന്തര യോഗം അട്ടിമറിക്കാനും മുന്നിലുണ്ടായിരുന്നു. ഗസ്സയിലെ രൂക്ഷമായ സ്ഥിതിഗതികൾ മുൻനിർത്തി അടിയന്തര വെടിനിർത്തൽ ആഹ്വാനം രക്ഷാസമിതി പുറപ്പെടുവിക്കുമെന്ന പ്രതീക്ഷയാണ് തകർന്നത്. ഗസ്സ ആക്രമണത്തെ കുറിച്ച് മൗനം പാലിച്ച യു.എസ് പ്രതിനിധി, ഹമാസിന്‍റെ റോക്കറ്റ് ആക്രമണം സിവിലിയൻ സമൂഹത്തിനു നേരെയുള്ള കടന്നുകയറ്റമാണെന്ന് കുറ്റപ്പെടുത്താൻ മറന്നില്ല.\nഫ്രാൻസ് ഉൾപ്പെടെയുള്ള രാജ്യങ്ങളും ഏറെക്കുറെ സമാന നിലപാടാണ് രക്ഷാസമിതി യോഗത്തിൽ സ്വീകരിച്ചത്. എന്നാൽ ആക്രമണം ഉടനടി അവസാനിപ്പിക്കാൻ ആവശ്യപ്പെടുന്ന പ്രമേയം രക്ഷാസമിതിയിൽ പാസാക്കാൻ ചൈന, തുനീഷ്യ, നോർവെ എന്നീ രാജ്യങ്ങൾ പരമാവധി നയതന്ത്രനീക്കം നടത്തിയെങ്കിലും വിജയിച്ചില്ല.\nവെടിനിർത്തലിനൊപ്പം സ്വതന്ത്ര ഫലസ്തീൻ രാഷ്ട്രനീക്കവും ശക്തിപ്പെടുത്തണം എന്നാവശ്യപ്പെടുന്ന പ്രമേയം രക്ഷാസമിതിയിൽ പാസാക്കാനായിരുന്നു ഇവരുടെ നീക്കം. സ്വതന്ത്ര പാലസ്തീൻ രാഷ്ട്രം യാഥാർഥ്യമാകണമെന്ന ആവശ്യവും ചൈന രക്ഷാസമിതിക്കു മുമ്പാകെ ശക്തമായി ഉന്നയിച്ചു. ഇസ്രായേലിനൊപ്പം സ്വതന്ത്ര രാഷ്ട്ര പദവി പാലസ്തീനും വേണമെന്ന പ്രഖ്യാപിത നിലപാടാണ് യോഗത്തിൽ ഇന്ത്യ അവതരിപ്പിച്ചത്. രക്ഷാസമിതിയുടെ നിസ്സംഗത ഇസ്രായേലിന് ക്രൂരതകൾ തുടരാൻ പ്രേരണയാകുമെന്ന് ഇറാൻ കുറ്റപ്പെടുത്തി.


Ammamzhavillu video getting viiral - Malayalam Filmibeat\n| Published: Monday, May 21, 2018, 11:18 [IST]\nവലിപ്പചെറുപ്പമില്ലാതെ താരങ്ങളെല്ലാം ഒരു വേദിയില് ഒരുമിച്ചെത്തിയപ്പോള് ആരാധകരെ സംബന്ധിച്ചിടത്തോളം ശരിക്കുമൊരു അത്യുഗ്രന് കലാവിരുന്നായി മാറുകയായിരുന്നു അമ്മമഴവില്ല്. തിരശ്ശീലയിലെ കഥാപാത്രത്തിനും അപ്പുറത്ത് വ്യത്യസ്തമായ കലാപ്രകടനവുമായി താരങ്ങള് എത്തിയപ്പോള് നിറഞ്ഞ കൈയ്യടിയോടെയാണ് സദസ്സ് താരങ്ങളെ സ്വീകരിച്ചത്. പരിപാടിയുടെ റിഹേഴ്‌സല് വീഡിയോയും ആദ്യഭാഗത്തിലെ പ്രസക്ത ഭാഗങ്ങളും ഉള്‍പ്പെടുത്തിയുള്ള വീഡിയോ സോഷ്യല് മീഡിയയിലൂടെ വൈറലായിരുന്നു. ഇതിന് പിന്നാലെയാണ് രണ്ടാം ഭാഗം പ്രേക്ഷകര്‍ക്ക് മുന്നിലേക്കെത്തിയത്.\nതാരസംഘടനയായ അമ്മയും മഴവില് മനോരമയും ചേര്‍ന്ന് അനന്തപുരിയില് മഴവില്ല് വരയ്ക്കുകയായിരുന്നുവെന്നത് കേവലം പറച്ചിലുകളായിരുന്നില്ലെന്ന് സിനിമാപ്രേമികള്‍ക്ക് ഒന്നുകൂടി വ്യക്തമായിരിക്കുകയാണ് ഇപ്പോള്. രണ്ട് ഭാഗങ്ങളിലായാണ് പരിപാടി പ്രക്ഷേപണം ചെയ്തത്. രണ്ടാം ഭാഗത്തിലെ പ്രധാന സ്‌പെഷ്യാലിറ്റിയെക്കുറിച്ച് കൂടുതലറിയാന് തുടര്‍ന്നുവായിക്കൂ.\nതനിലോക്കലായി മമ്മൂട്ടിയും മോഹന്‍ലാലും\nലുങ്കിയണിഞ്ഞ് സിപ്ലേഴ്‌സുമിട്ട് തനി ലോക്കലായി മോഹന്‍ലാലും വേദിയില് നേരിട്ടെത്തിയപ്പോള് സദസ്സ് ആകെ അമ്പരന്നു. മൈക്ക് ഓപ്പറേറ്ററായാണ് ഇരുവരും എത്തിയത്. അധികം ഡയലോഗൊന്നിമില്ലാതെ വളരെ പെട്ടെന്ന് തന്നെ ഇരുവരും വേദി വിടുകയും ചെയ്തു.\nമോഹന്‍ലാല് എന്ന പ്രതിഭ\nമലയാളികളുടെ സ്വകാര്യ അഹങ്കാരമാണ് മോഹന്‍ലാല്. മോഹന്‍ലാല് എന്ന താരത്തിന്റെ നോക്കിലും വാക്കിലും മാനറിസത്തിലും എന്തിനേറെ പറയുന്നു, പേരില് വരെ സിനിമയുണ്ട്. സുരാജും ഹണി റോസും അജു വര്‍ഗീസും അവതരിപ്പിച്ച് സ്‌കിറ്റ് ഏറെ ശ്രദ്ധിക്കപ്പെട്ടിരുന്നു. എതിരാളികള് പോലും സമ്മതിക്കുന്ന കാര്യത്തെക്കുറിച്ചാണ് ഇവര് സംസാരിച്ചത്.\nനോക്കിലും എടുപ്പിലും നടനം\nനോക്കിലും വാക്കിലും എടുപ്പിലും നടനമുള്ള നടനാണ് മോഹന്‍ലാല്. ഇത് വ്യക്തമാക്കുന്ന വീഡിയോ സഹിതമാണ് സ്‌കിറ്റ് അവതരിപ്പിച്ചത്. കേവലം പറച്ചിലുകളല്ലെന്ന് തെലിയിക്കുക കൂടി ചെയ്തപ്പോള് അത് ശരിക്കും രസകരമായ അനുഭവമായി മാറുകയായിരുന്നു. ഓരോ കാര്യത്തെക്കുറിച്ച് സുരാജ് പറയുമ്പോഴും അത് ശരിക്കും അവതരിപ്പിക്കാന് മോഹന്‍ലാല് എത്തിയിരുന്നു.\nദുല്‍ഖര് സല്‍മാന്റെ ഡാന്‍സ്\nഅഭിനയത്തിന്റെ കാര്യത്തില് മാത്രമല്ല ഡാന്‍സിന്റെ കാര്യത്തിലും സ്വന്തം ശൈലി നിലനിര്‍ത്തുന്ന താരമാണ് ദുല്‍ഖര് സല്‍മാന്. റിഹേഴ്‌സലിനിടയിലെ വീഴ്ച തിരിച്ചടിയാവുമോയെന്ന ഭയത്തിലായിരുന്നു ആരാധകര്. എന്നാല് ഒടിഞ്ഞ കാലുമായി നൃത്തം ചെയ്ത് താരം ആരാധകരെ അമ്പരപ്പിച്ചു. റൊമാന്റിക് ഗാനത്തിനൊപ്പം ഡിക്യു ചുവടുവെച്ചപ്പോള് സദസ്സും കൂടെച്ചേരുകയായിരുന്നു.\nപഴമയും പുതുമയും ഒരുമിച്ചെത്തിയപ്പോള്\nമലയാളികള് എന്നും കേള്‍ക്കാന് ആഗ്രഹിക്കുന്ന തരത്തിലുള്ള ഗാനങ്ങള് ചേര്‍ത്തൊരുക്കിയ നൊസ്റ്റാള്‍ജിയയില് നിരവധി താരങ്ങളാണ് എത്തിയത്. കാളിദാസ് ജയറാം, നിമിഷ സജയന്, ആന്റണി വര്‍ഗീസ്, ഷെയ്ന് നിഗം തുടങ്ങിയവര് നൃത്തവുമായി പ്രേക്ഷകരെ ഞെട്ടിക്കുകയായിരുന്നു.\nതെന്നിന്ത്യയുടെ സ്വന്തം നടിപ്പിന് നായകനായ സൂര്യയുടെ എന്‍ട്രിയായിരുന്നു പരിപാടിയുടെ മറ്റൊരാകര്‍ഷണം. അവസാന നിമിഷമായിരുന്നു അദ്ദേഹത്തെ പരിപാടിയിലേക്ക് ക്ഷണിച്ചത്. എല്ലാ തിരക്കുകളും മാറ്റി വെച്ച് പരിപാടിയില് പങ്കെടുക്കാനെത്തിയ സൂര്യയെ വേദിയില് സ്വീകരിച്ചത് മോഹന്‍ലാലും മമ്മൂട്ടിയും ചേര്‍ന്നായിരുന്നു.\nസൂര്യയുടെ വരവിന് മമ്മൂട്ടിയും മോഹന്‍ലാലും നന്ദി പറഞ്ഞപ്പോള് തന്നെ സംബന്ധിച്ച് വലിയൊരു ഭാഗ്യമാണ് ആ അവസരം. മലയാള സിനിമയെക്കുറിച്ച് വാചാലനായ സൂര്യയുടെ എളിമയ്ക്ക് മുന്നില് സദസ്സ് ഒന്നടങ്കം കീഴടങ്ങുകയായിരുന്നു. മോഹന്‍ലാലിനും മമ്മൂട്ടിക്കുമൊപ്പം സൂര്യയും എത്തിയതോടെയാണ് വേദി ആകെ സജീവമായത്. അമ്മയിലേക്ക് പത്ത് ലക്ഷം രൂപ ധനസഹായവും സൂര്യ നല്‍കിയിരുന്നു.\nടേക്ക് ഓഫിനെക്കുറിച്ചും സുഡാനിയെക്കുറിച്ചും സൂര്യ വാചാലനായിരുന്നു. മലയാളത്തിലെ ട്രെന്‍ഡുകളെക്കുറിച്ചും പുതിയ സിനിമകളെക്കുറിച്ചുമൊക്കെ താന് എന്നും ശ്രദ്ധിക്കാറുണ്ട്. താരങ്ങളെയെല്ലാം ഒരുമിച്ച് കാണാനായതിന്റെ സന്തോഷവും താരം പങ്കുവെച്ചിരുന്നു. ഇന്നസെന്റിനോടൊപ്പം സെല്‍ഫിയെടുക്കാന് കഴിഞ്ഞതാണ് ഏറെ സന്തോഷമായ കാര്യമെന്നും സൂര്യ വ്യക്തമാക്കി.\nAmmamzhavillu video getting viiral\nStory first published: Monday, May 21, 2018, 11:18 [IST]


Lifestyle Archives - Page3of7- FUTURELINE\nഇരുപതില് പെണ്ണേ ഇതൊക്കെ വേണം; പെണ്‍കുട്ടികള് തീര്‍ച്ചയായും വായിച്ചിരിക്കേണ്ടത്…!!\nപെണ്‍കുട്ടികളില് മാറ്റങ്ങള് സംഭവിക്കുന്ന കാലമാണ് കൗമാരകാലം. ശാരീരികമായ മാറ്റങ്ങള് ചര്‍മത്തിലും തെളിഞ്ഞ് കാണുന്ന കാലം. ഈ കാലഘട്ടത്തില് നമ്മളെടുക്കുന്ന സൗന്ദര്യ സംരക്ഷണം ചര്‍മത്തിന്റെ ആരോഗ്യം കാക്കുന്നതിന് പ്രധാനമാണ്. അത്പോലെതന്നെ പുതിയ ഫാഷനുകളും ട്രെന്‍ഡുകളും പരീക്ഷിക്കാന് പറ്റുന്ന കാലമാണിത്. ഇരുപതുകളിലെത്തിയ പെണ്‍കൊടികള്‍ക്കായി അല്ലറ ചില്ലറ നല്ല ശീലങ്ങളും ഫാഷനില് നടത്താവുന്ന പരീക്ഷണങ്ങളും. നിത്യവും രണ്ടു നേരം മുഖം വൃത്തിയായി കഴുകുന്നത് ശീലമാക്കുക. ആഴ്ചയില് രണ്ടു തവണ സ്ക്രബ്ബ് ചെയ്യുന്നത് മൃതകോശങ്ങളെ അകറ്റി ചര്‍മം സുന്ദരമാക്കാന് സഹായിക്കും. യുവത്വം നിലനിര്‍ത്താന് ആന്റി ഓക്സിഡന്റുകള് വളരെ പ്രധാന ഘടകമാണ്. ...\nനമ്മുടെ എല്ലാവരുടെയും പക്കൽ ഉറപ്പായും കാണുന്ന ഒരു പ്രധാന വസ്ത്രമാണ് ജീന്‍സ്. ജീന്‍സ് നിങ്ങളുടെ വ്യക്തിത്വത്തിന് തന്നെ ആകര്‍ഷകത്വം നല്‍കാന് സഹായിക്കുന്നു. പൊതുവെ എല്ലാവർക്കും ഉള്ള പരാതിയാണ് ജീൻസിന്റെ പുതുമ വളരെ വേഗം നഷ്ടപെടുന്നുവെന്ന്. എന്നാൽ ഇനി ആ പരാതി വേണ്ട. ജീൻസിന്റെ പുതുമ നിലനിർത്താൻ ചില പൊടികൈകൾ ഉണ്ട്. കഴിവതും ജീന്‍സ് കൈ കൊണ്ട് കഴുകാന് ശ്രമിക്കുക. കാരണം, അത് ജീന്‍സ് തുണി ചുരുങ്ങിപ്പോകാതിരിക്കാന് സഹായിക്കുന്നു. ജീന്‍സ് കാണുന്നത് പോലെ അത്ര പരുപരുത്ത തുണിയല്ല. ജീന്‍സ് അലക്കുമ്പോള് ശ്രദ്ധ വേണം. അലക്കുമ്പോള് തുണിയില് ...\nപെരിയ ഇരട്ട കൊലപാതകം: മാതാപിതാക്കള് ഹൈക്കോടതിയില്..!!\nബജറ്റിനെതിരെ പി.ചിദംബരം: തൊഴിലില്ലാത്ത രാജ്യത്ത് 7% വളര്‍ച്ച ഉണ്ടായി എന്ന് എങ്ങനെ വിശ്വസിക്കും?\nഅറുപതുകാരനെ വലയിലാക്കി ലൈംഗീകബന്ധം; സ്വകാര്യ ദൃശ്യങ്ങള് കാട്ടി പണം തട്ടാന് ശ്രമിച്ച സംഘം പോലീസ് പിടിയില്..!!


ഡബ്ലിന് കൌണ്‍സില് മേയര് സ്ഥാനം അഞ്ച് പാര്‍ട്ടികള്‍ക്കായി പങ്കുവെക്കാന് തീരുമാനം,ആദ്യ ഊഴം സ്വതന്ത്രരുടെ കൂട്ടായ്മയ്ക്ക് Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഡബ്ലിന് കൌണ്‍സില് മേയര് സ്ഥാനം അഞ്ച് പാര്‍ട്ടികള്‍ക്കായി പങ്കുവെക്കാന് തീരുമാനം,ആദ്യ ഊഴം സ്വതന്ത്രരുടെ കൂട്ടായ്മയ്ക്ക്\n: സ്വന്തം ലേഖകന് in Ireland, News on June 6, 2014\nക്രിസ്റ്റി ബര്‍ക്ക് മേയറാകും\nഡബ്ലിന്: ഇടതുപക്ഷ ഐക്യ ശ്രമം പരാജയപ്പെട്ടതോടെ അടുത്ത അഞ്ച് വര്‍ഷത്തേക്ക് ഡബ്ലിന് കൌണ്‍സിലിന്റെ മേയര് സ്ഥാനം അഞ്ച് പാര്‍ട്ടികള്‍ക്കായി വീതം വയ്ക്കാന് രാഷ്ട്രീയ പാര്‍ട്ടികളുടെ യോഗം ധാരണയായി.ഇന്നലെ കൂടിയ മീറ്റിങ്ങില് ഇത് സംബന്ധിച്ച ഔദ്യോഗിക കരാറില് പാര്‍ട്ടികള് ഒപ്പുവച്ചതായാണ് വാര്‍ത്തകള്. കൌണ്‍സില് തെരഞ്ഞെടുപ്പില് കൂടുതല് സീറ്റ് നേടിയ നേടിയ സിന് ഫിന് പാര്‍ട്ടി, ഫിനാ ഫാള്, ഫിനഗേല് , ലേബര് പാര്‍ട്ടി എന്നീ പാര്‍ട്ടികള്‍ക്കായും സ്വതന്ത്രര്‍ക്കുമായാണ് മേയര് സ്ഥാനം വച്ചു മാറുന്നത്.\nഗ്രീന് പാര്‍ട്ടി അടക്കമുള്ള ഇടതുപക്ഷ സ്വഭാവമുള്ള രാഷ്ട്രീയ പാര്‍ട്ടികള് മുന്നണി ഉണ്ടാക്കാന് പരാജയപ്പെട്ടതോടെ ഭരണ പ്രതിപക്ഷ കക്ഷികളിലെ പ്രധാന പാര്‍ട്ടികള് അധികാരം പങ്കുവെയ്ക്കാന് തീരുമാനിക്കുകയായിരുന്നു.\n2014-2015 കാലയളവില് സ്വതന്ത്രരുടെ പ്രതിനിധിയായി ക്രിസ്റ്റി ബര്‍ക്ക് മേയറാകും. 12 കൌണ്‍സിലര്‍മാരുടെ പ്രതിനിധിയായാണ് ബര്‍ക്ക് മേയറാവുക. ഇന്ന് പുതിയ മേയര് അധികാരമേല്‍ക്കും. കഴിഞ്ഞ ലോക്കല് തെരഞ്ഞെടുപ്പില് 63 അംഗ കൌണ്‍സിലില് ഭൂരിപക്ഷം സീറ്റുകളും നേടി സിന് ഫിന് പാര്‍ട്ടിയാണ് ഏറ്റവും വലിയ ഒറ്റക്കക്ഷിയായത്. സിന് ഫിന് പാര്‍ട്ടിക്ക് കൌണ്‍സിലില് 16 സീറ്റുകള് ലഭിച്ചു. സിന് ഫിന് കഴിഞ്ഞാല് സ്വതന്ത്രന്‍മാരാണ് ഏറ്റവുമധികം സീറ്റുകള് നേടിയത്. സ്വതന്ത്രര് എല്ലാവരും കൂടി 12 സീറ്റുകള് നേടി.\nഫിനാ ഫാള്9സീറ്റും ഫിനാഗലും ലേബറും എട്ട് സീറ്റുകള് വീതവും നേടി. ഈ സാഹചര്യത്തിലാണ് പ്രമുഖ പാര്‍ട്ടികള് ഓരോ വര്‍ഷം വീതം മേയര് സ്ഥാനം പങ്കിടാന് തീരുമാനിച്ചത്. ഉടന് നടക്കാനിരിക്കുന്ന ഐറിഷ് സ്വാതന്ത്ര്യ പ്രഖ്യാപനത്തിന്റെ നൂറാം വാര്‍ഷിക ആഘോഷങ്ങള് സിന് ഫിന് പാര്‍ട്ടിയുടെ നേതൃത്വത്തിലായിരിക്കും നടക്കുക. ഏറ്റവുമധികം അംഗസംഖ്യയുള്ള പാര്‍ട്ടി എന്ന നിലയില് പ്രധാന ആഘോഷം നടത്തുന്നത് സിന് ഫിന് പാര്‍ട്ടിയുടെ മേയറായിരിക്കും.


doll brothel claims to be the world's first consensual one | ഇനി സെക്‌സ് റോബോട്ടുകളുമായി ഉഭയകക്ഷി സമ്മതപ്രകാരം ലൈംഗിക ബന്ധത്തില് ഏര്‍പ്പെടാം; പുതിയ സെക്‌സ് റോബോട്ട് വേശ്യാലയത്തിലെ റോബോട്ടുകള് മനുഷ്യരെ പോലെ | Mangalam\nWednesday, June 12, 2019 Last Updated 23 Min 15 Sec ago English Edition\nMonday 17 Dec 2018 11.25 AM\nസെക്‌സ് റോബോട്ടുകള്‍ക്ക് ദിനംപ്രതി ആവശ്യക്കാര് ഏറുകയാണ്. ഓരോ സമയവും പുതിയ പുതിയ കണ്ടു പിടുത്തങ്ങളിലൂടെയാണ് സെക്‌സ് റോബോട്ട് കമ്പനികള് ഞെട്ടിച്ചുകൊണ്ടിരിക്കുന്നത്. ഇതു തന്നെയാണ് ഓരോ ദിവസം കഴിയുന്തോറും സെക്‌സ് റോബോട്ടുകള്‍ക്ക് ആവശ്യക്കാര് ഏറാന് കാരണവും. ഇപ്പോള് സെക്‌സ് റോബോട്ട് പ്രേമികളെ ഞെട്ടിച്ചിരിക്കുകയാണ് ഒരു കമ്പനി.\nകാലിഫോര്‍ണിയ കേന്ദ്രമായ കമ്പനിയുടെ സ്ഥാപകയായ യുണികോള് യുണികോണാണ് പുതിയ സംരംഭത്തെ കുറിച്ച് വാചാലയായത്. ലോകത്ത് സെക്‌സ് റോബോട്ടുകള്‍ക്ക് അവര് അര്‍ഹിക്കുന്ന ബഹുമാനം നേടിക്കൊടുക്കയാണ് തങ്ങളുടെ ലക്ഷ്യമെന്നും അവര് പറയുന്നു.\nകമ്പനിയുടെ റിയല് ബോട്ടിക്‌സ് ആപ്ലിക്കേഷന് ഡൗണ്‍ലോഡ് ചെയ്ത് അതിലൂടെ വേശ്യാലയത്തിലെ റോബോട്ടുകളുമായി ബന്ധം സ്ഥാപിക്കാം. അവരോട് കാര്യങ്ങള് തിരക്കാം, മാനസികാവസ്ഥ മനസിലാക്കാം. മനസിലുള്ള കാര്യങ്ങള് കൈമാറാം. പിന്നീട് വേശ്യാലയത്തില് എത്തുമ്പോള് ഈ റോബോട്ടുമായി സംവിദിക്കുകയും ബന്ധത്തില് ഏര്‍പ്പെടുകയും ചെയ്യാം. ലൈംഗികബന്ധത്തില് ഏര്‍പ്പെടുന്നതിന് മുമ്പ് റോബോട്ടുമായി സംസാരിച്ച് ഉഭയകക്ഷി ബന്ധത്തോടെ തന്നെ സെക്‌സ് ചെയ്യാം.


മോദിക്ക് ക്ലീൻചിറ്റ്; രാഹുലിന് കുരുക്ക്, തിരഞ്ഞെടുപ്പ് കമ്മീഷൻ നോട്ടീസ് അയച്ചു,2ദിവസത്തിനകം മറുപടി | EC sent notice to Rahul Gandhi on anti-tribal law claim, clean chit for PM Modi on Balakot remark - Malayalam Oneindia\nPublished: May22019, 7:13 [IST]\nദില്ലി: കോൺഗ്രസ് അധ്യക്ഷൻ രാഹുൽ ഗാന്ധിക്ക് തിരഞ്ഞെടുപ്പ് കമ്മീഷന്റെ നോട്ടീസ്. മധ്യപ്രദേശിലെ പ്രചാരണ റാലിയിൽ ആദിവാസി നിയമവുമായി ബന്ധപ്പെട്ട് നടത്തിയ പ്രസ്താവനയ്ക്കെതിരെയാണ് നടപടി. ആദിവാസികളെ വെടിവെച്ച് കൊല്ലാൻ അനുവദിക്കുന്ന നരേന്ദ്ര മോദി സർക്കാർ കൊണ്ടുവന്നുവെന്നായിരുന്നു രാഹുൽ ഗാന്ധിയുടെ പരാമർശം. രണ്ട് ദിവസത്തിനകം രാഹുൽ ഗാന്ധി കമ്മീഷന് വിശദീകരണം നൽകണമെന്നാണ് ആവശ്യം.\n''പോലീസുകാർക്ക് ആദിവാസികൾക്ക് നേരെ വെടിയുതിർക്കാൻ അനുവാദം നൽകുന്ന പുതിയ നിയമം മോദി സർക്കാർ കൊണ്ടുവന്നു. ആദിവാസികളെ ആക്രമിക്കാൻ അനുവാദം നൽകുന്നതാണ് നിയമം. അവർ നിങ്ങളുടെ ഭൂമിയും, വനവും, ജലവും കൈയ്യേറി'' ഏപ്രിൽ 23ന് മധ്യപ്രദേശിൽ നടന്ന റാലിയിൽ രാഹുൽ ഗാന്ധിയുടെ വാക്കുകൾ ഇങ്ങനെ ആയിരുന്നു.\nഅതേസമയം പുൽവാമ ഭീകരാക്രമണത്തിൽ കൊല്ലപ്പെട്ട സൈനികരുടെ പേരിൽ വോട്ട് ചോദിച്ചെന്ന് പരാതിയിൽ പ്രധാനമന്ത്രിക്ക് തിരഞ്ഞെടുപ്പ് കമ്മീഷൻ ക്ലീൻചിറ്റ് നൽകി. മോദി പെരുമാറ്റച്ചട്ടലംഘനം നടത്തിയിട്ടില്ലെന്ന് കമ്മീഷൻ വ്യക്തമാക്കി. കന്നി വോട്ടർമാർ പുൽവാമയിൽ രക്തസാക്ഷിത്വം വരിച്ചവർക്കും ബാലാക്കോട്ടിൽ പ്രത്യാക്രമണം നടത്തിയവർക്കും വോട്ട് ചെയ്യണമെന്നായിരുന്നു പ്രധാനമന്ത്രി ആവശ്യപ്പെട്ടത്.\nഏപ്രിൽ 9ന് മഹാരാഷ്ട്രയിലെ ലാത്തൂരിൽ ഏപ്രിൽ 9നാണ് വിവാദ പ്രസംഗം നടത്തിയത്. രാഹുൽ ഗാന്ധിയുടെ വയനാട് സ്ഥാനാർത്ഥിത്വത്തെ കുറിച്ച് വാർധയിൽ വർഗീയ പരാമർശത്തിലും തിരഞ്ഞെടുപ്പ് കമ്മീഷൻ ക്ലീൻ ചിറ്റ് നൽകിയിരുന്നു. ന്യൂനപക്ഷ മേഖലയിലേക്ക് രാഹുൽ ഗാന്ധി ഒളിച്ചോടിയെന്നായിരുന്നു പരാമർശം.\nrahul gandhi narendra modi lok sabha elections 2019 election commission രാഹുല് ഗാന്ധി നരേന്ദ്ര മോദി ലോക്സഭ തിരഞ്ഞെടുപ്പ് 2019 തിരഞ്ഞെടുപ്പ് കമ്മീഷന് പണപ്പെരുപ്പം പെരുമാറ്റച്ചട്ടം\nEC sent notice to Rahul Gandhi on anti-tribal law claim, clean chit for PM Modi on Balakot remark\nStory first published: Thursday, May 2, 2019, 7:13 [IST]


മംഗോളിയിലെ ആദ്യ കത്തോലിക്കാ വൈദീകൻ | Catholic Church News Malayalam\nHome Sacraments Priesthood മംഗോളിയിലെ ആദ്യ കത്തോലിക്കാ വൈദീകൻ\nമംഗോളിയിലെ ആദ്യ കത്തോലിക്കാ വൈദീകൻ\nകിഴക്കനേഷ്യൻ രാജ്യമായ മംഗോളിയിലെ ആദ്യ കത്തോലിക്കാ വൈദീകനായി ഫാ: ജോസഫ് എൻകാ ബാതാർ അഭിഷിക്തനായി. 24 വർഷം Immaculate Heart of Mary എന്ന സന്യാസസഭയുടെ പ്രേഷിതവേലയുടെ ഫലമാണ് 29 കാരനായ നവവൈദീകൻ.\nമംഗോളിയയുടെ തലസ്ഥാനമായ ഉലാൻബാതറിൽ (Ulaanbaatar) വിശുദ്ധ പത്രോസ് പൗലോസ് ശ്ലീഹന്മാരുംടെ നാമധേയത്തിലുള്ള കത്തീഡ്രലിൽ ബിഷപ് വെൻസേസ്ലോ പാഡില്ലയാണ് (Wenceslao Padilla) ജോസഫ് എൻകാക്കു ആഗസ്റ്റ് 28 നു വൈദികപട്ടം നൽകിയത്.\n“തന്നെത്തന്നെ പരിത്യജിച്ച് അനുദിനം കരിശെടുത്ത് അനുഗമിക്കുക ” (ലൂക്കാ 9,23) എന്നതാണ് ജോസഫിന്റെ ആദർശ വാക്യം.\n1987 ജൂൺ 24നാണ് ഫാ: ജോസഫിന്റെ ജനനം.ചെറുപ്രായത്തിൽ തന്നെ പിതാവിനെ നഷ്ടപ്പെട്ട ജോസഫിനെ കത്താലിക്കാ സഭയിലേക്ക് ആനയിച്ചത് സ്വന്തം സഹോദരിയാണ്. ബയോടെക്നോളജിയിൽ ബിരുദം നേടിയ ശേഷമാണ്, സെമിനാരിയിൽ ചേർന്നത്.\nദക്ഷിണ കൊറിയയിലെ ഡേജോങ്ങിലെ (Daejeong) സെമിനാരിയിലായിരുന്നു വൈദീക പരിശീലനം . 2014 ഡിസംബർ 11 ന് ഡീക്കൺ പട്ടം സ്വീകരിച്ച ജോസഫ് മംഗോളിയയിൽ തിരിച്ചെത്തി വിവിധ ഇടവകകളിൽ ഡീക്കൻ ശുശ്രുഷ ചെയ്തു.\nവി.പൗലോസിനോടുള്ള നോവേന പ്രാർത്ഥനകൾ നടത്തിയാണ് കാരുണ്യത്തിന്റെ ജൂബിലി വർഷത്തിൽ തിരുപ്പട്ട സ്വീകരണത്തിന് മംഗോളിയയിലെ ചെറിയ സഭ ഒരുങ്ങിയത്.\nഇടവക ജനങ്ങൾ സ്വന്തം കൈപ്പടയിൽ തയ്യാറാക്കിയ വിശുദ്ധ ഗ്രന്ഥമാണ് തിരുപ്പട്ട സ്വീകരണത്തിന് നവ വൈദീകനു സമ്മാനമായി നൽകിയത്.\nമംഗോളയിൽ പകതിയിലേറെ ജനങ്ങൾ ബുദ്ധമത വിശ്വാസികളാണ്. നീണ്ട വർഷത്തെ കമ്യൂണിസ്റ്റ് ഭരണത്തിന്റെ ഫലമായി ശേഷം 39 ശതമാനം ജനങ്ങൾ മതമില്ലാതെ ജീവിക്കുന്നു. ഇസ്ലാം, ഷാമാനിസം, ക്രിസ്തുമതം എന്നിവർ ചെറിയ ന്യൂനപക്ഷമാണ്.\nകത്താലിക്കാ സഭ വളർച്ചയുടെ പാതയിലാണ്. 1992 ൽ ജനാധിപത്യം പുനസ്ഥാപിച്ചതോടെ കത്താലിക്കാ സഭ സാതന്ത്ര്യം അനുഭവിക്കുന്നു. Congregation of the Immaculate Heart(CICM) എന്ന പ്രേഷിത സഭ ഇവിടെ ദൈവരാജ്യ വികസനത്തിനായി ജോലി ചെയ്യുന്നു. ഫിലിപ്പിയൻ സ്വദേശിയാ ബിഷപ് പാഡില്ല ഈ സന്യാസസഭാംഗമാണ് .1992 ൽ ഒന്നും ഇല്ലായ്മയിൽ നിന്നാരംഭിച്ച പ്രഷിതവേല 1995 ൽ ആദ്യഫലം കണ്ടു ആ വർഷമാ ന്ന് ആദ്യ മാമോദീസാ നടന്നത്. ഇന്ന് ഉലാൻബാതർ രൂപതയ്ക്ക് ആയിരം കത്തോലിക്കരും മൂന്ന് ഇടവകളും ഉണ്ട്. തിരുപ്പട്ട സ്വീകരണത്തെ മംഗോളീയൻ കത്തോലിക്കാ സഭാചരിത്രത്തിലെ സുവർണ്ണ നിമിഷമായാണ് ബിഷപ് പാഡില്ല വിശേഷിപ്പിക്കുന്നത്.


Coronavirus India Latest Updates More than 80000 cases for yet another day-രാജ്യത്ത് കോവിഡ് ബാധിതർ 40 ലക്ഷത്തിലേക്ക്; ഇന്നലെ മാത്രം എൺപതിനായിരത്തിലധികം കേസുകൾ | Indian Express Malayalam\ncoronavirus india latest updates more than 80000 cases for yet another day\nഇന്ത്യയിൽ കോവിഡ് സ്ഥിരീകരിച്ചവരിൽ 62 ശതമാനവും ആന്ധ്രാപ്രദേശ്, ഡൽഹി, തമിഴ്നാട്, മഹാരാഷ്ട്ര എന്നീ സംസ്ഥാനങ്ങളിലാണ്\nUpdated: September 4, 2020 10:44:18 am\nന്യൂഡൽഹി: രാജ്യത്ത് കോവിഡ് വ്യാപനം വലിയ രീതിയിൽ തുടരുന്നതായി കണക്കുകൾ. കഴിഞ്ഞ 24 മണിക്കൂറിൽ എൺപതിനായിരത്തിലധികം കേസുകൾ കൂടി രാജ്യത്ത് റിപ്പോർട്ട് ചെയ്തതായി കേന്ദ്ര ആരോഗ്യ മന്ത്രാലയം അറിയിച്ചു. കഴിഞ്ഞ 24 മണിക്കൂറിൽ ആയിരത്തിലധികം കോവിഡ് മരണങ്ങളും രാജ്യത്ത് റിപ്പോർട്ട് ചെയ്തു.\nഇന്ത്യയിൽ ഇതുവരെ കോവിഡ് സ്ഥിരീകരിച്ചവരുടെ എണ്ണം 3,936,747. കോവിഡ് മൂലം 68.472 പേരാണ് രാജ്യത്ത് മരിച്ചത്. നിലവിൽ 831124 പേരാണ് രാജ്യത്തെ വിവിധ ആശുപത്രികളിലായി ചികിത്സയിലുള്ളത്. 3037151 പേർ രോഗമുക്തി നേടി. ദശലക്ഷത്തിൽ ഒരാൾ മാത്രമാണ് രാജ്യത്ത് കോവിഡ് ബാധിതരായി മരിക്കുന്നതെന്ന് ആരോഗ്യ മന്ത്രാലയം വ്യക്തമാക്കി.\nAlso Read: തുടരുന്ന ആശങ്ക; ലോകത്ത് കോവിഡ് ബാധിതരുടെ എണ്ണം 2.64 കോടി കടന്നു\nഇന്ത്യയിൽ മഹാരാഷ്ട്ര തന്നെയാണ് കോവിഡ് ബാധിതരുടെ എണ്ണത്തിൽ മുന്നിൽ നിൽക്കുന്നത്. ഇന്ത്യയിൽ കോവിഡ് സ്ഥിരീകരിച്ചവരിൽ 62 ശതമാനവും ആന്ധ്രാപ്രദേശ്, ഡൽഹി, തമിഴ്നാട്, മഹാരാഷ്ട്ര എന്നീ സംസ്ഥാനങ്ങളിലാണ്. നിലവിലെ സ്ഥിതി തുടർന്നാൽ ആകെ രോഗികളുടെ എണ്ണത്തിൽ വരും ദിവസങ്ങളിൽ തന്നെ ഇന്ത്യ ബ്രസീലിനെ മറികടക്കുമെന്നാണ് കണക്കുകൾ പറയുന്നത്.\nകോവിഡ് വ്യാപനം ലോകത്ത് തുടരുന്ന സാഹചര്യത്തിൽ ആശങ്കയും വർധിക്കുന്നു. വലിയ രീതിയിലാണ് ഇപ്പോഴും ലോകത്തിന്റെ പല ഭാഗങ്ങളിലായി കോവിഡ് വ്യാപനം തുടരുന്നത്. ഇതുവരെ കോവിഡ് ബാധിച്ചവരുടെ എണ്ണം 2.64 കോടിയും കടന്ന് കുതിക്കുകയാണ്. കൃത്യമായി പറഞ്ഞാൽ 26,456,951 പേർക്ക് കോവിഡ് രോഗബാധ കണ്ടെത്തി. ഇവരിൽ 18,646,422 പേർ രോഗമുക്തി നേടിയിട്ടുണ്ട്. മരണസംഖ്യയും ഉയരുകയാണ് 872,499 പേരാണ് കോവിഡ് മൂലം ഇതുവരെ ലോകത്ത് മരണപ്പെട്ടത്.\nകഴിഞ്ഞ 24 മണിക്കൂറിനിടെ 2.80 ലക്ഷത്തിലധികം പേർക്ക് കോവിഡ് സ്ഥിരീകരിച്ചതായാണ് കണക്കുകൾ വ്യക്തമാക്കുന്നത്. വരും ദിവസങ്ങളിൽ ഇനിയും വർധിക്കാനുള്ള സാധ്യതയും കൂടുതലാണ്. കേരളത്തിലടക്കം ഒക്ടോബറിൽ രോവ്യാപനം കനക്കുമെന്ന് വിദഗ്ധർ മുന്നറിയിപ്പ് നൽകിയിട്ടുണ്ട്. പ്രതിദിന കണക്കിൽ ഇന്ത്യ തന്നെയാണ് ഇപ്പോഴും മുന്നിൽ തുടരുന്നത്. ഇതും ഉയരാനുള്ള സാധ്യത കൂടുതലാണ്.\nAlso Read: സംസ്ഥാനത്ത് 1,553 പേർക്ക് കൂടി കോവിഡ്\nരോഗബാധിതരുടെ എണ്ണത്തിൽ അമേരിക്ക ഇപ്പോഴും ഒന്നാം സ്ഥാനത്താണ്. ഇന്നലെ രാജ്യത്ത് നാൽപ്പതിനായിരത്തിലധികം പേർക്ക് കോവിഡ് സ്ഥിരീകരിച്ചു. കഴിഞ്ഞ കുറച്ച് ദിവസങ്ങളായി ഈ നിലയിലാണ് രാജ്യത്ത് കോവിഡ് ബാധിതരുടെ എണ്ണം കൂടുന്നത്. ഇതോടെ അമേരിക്കയിൽ മാത്രം കോവിഡ് സ്ഥിരീകരിച്ചവരുടെ എണ്ണം 63 ലക്ഷവും കടന്ന് മുന്നേറുകയാണ്. അമേരിക്കയിൽ മരണസംഖ്യയും കൂടുതലാണ്. രണ്ട് ലക്ഷത്തോളം പേർക്ക് ഇതുവരെ വൈറസ് ബാധമൂലം ജീവൻ നഷ്ടമായി.\nലാറ്റിനമേരിക്കൻ രാജ്യമായ ബ്രസീലിലും രോഗവ്യാപനം വലിയ രീതിയിൽ തന്നെ തുടരുന്നത് ആഗോള തലത്തിലും ആശങ്ക വർധിപ്പിക്കുന്നുണ്ട്. ബ്രസീലിൽ 40 ലക്ഷം പേർക്കാണ് ഇതുവരെ കോവിഡ് സ്ഥിരീകരിച്ചത്. 124729 പേർ വൈറബാധമൂലം മരണപ്പെട്ടുവെന്നും കണക്കുകൾ വ്യക്തമാക്കുന്നു.\nWeb Title: Coronavirus india latest updates more than 80000 cases for yet another day\nതുടരുന്ന ആശങ്ക; ലോകത്ത് കോവിഡ് ബാധിതരുടെ എണ്ണം 2.64 കോടി കടന്നു


കുത്തഴിഞ്ഞ വിദ്യാഭ്യാസ സംവിധാനം; കേരളത്തിലെ വിദ്യാർത്ഥി സമൂഹം വഞ്ചിക്കപ്പെടുന്നു - Boolokam\nHome Boolokam കുത്തഴിഞ്ഞ വിദ്യാഭ്യാസ സംവിധാനം; കേരളത്തിലെ വിദ്യാർത്ഥി സമൂഹം വഞ്ചിക്കപ്പെടുന്നു\nകുത്തഴിഞ്ഞ വിദ്യാഭ്യാസ സംവിധാനം; കേരളത്തിലെ വിദ്യാർത്ഥി സമൂഹം വഞ്ചിക്കപ്പെടുന്നു\nകേരളത്തിലെ റവന്യൂ വരുമാനത്തിന്റെ 86 ശതമാനവും ചിലവഴിക്കപ്പെടുന്നത് സർക്കാർ ജീവനക്കാരുടെ ശമ്പളത്തിനും പെൻഷനും വേണ്ടിയാണ്. ഇതിൽ 35 ശതമാനവും സാധാരണക്കാരന്റെ മക്കൾക്ക് വിദ്യഭ്യാസം നൽകാനാണ് വിനിയോഗിക്കുന്നതെന്നാണ് ഉദ്യോഗസ്ഥർ തന്നെ പറയുന്നത്. സാധാരണക്കാരന്റെ പിന്തുണ പ്രതീക്ഷിക്കുന്ന ഈ ന്യായീകരണം ന്യായീകരണമില്ലാത്ത ന്യായീകരണമാണെങ്കിലും ഇത്രയും തുക വിദ്യഭ്യാസ മേഖലയിൽ ചിലവഴിക്കുമ്പോൾ അതിന് ആനുപാതികമായ എന്ത് ഫലമാണ് കേരളത്തിലെ വിദ്യഭ്യാസ മേഖലയിൽ ഉണ്ടാവുന്നതെന്നതിനെ കുറിച്ച് സോഷ്യൽ ഓഡിറ്റിങ്ങിന് വിധേയമാക്കേണ്ട സമയം അതിക്രമിച്ചിരിക്കുകയാണ്. ഒന്നു മുതൽ ബിരുദ തലം വരെയുളള വിദ്യാർത്ഥികളുടെ കണക്കെടുത്താൽ ശരാശരി 1,80,000 രൂപയാണ് ഒരു വിദ്യാർത്ഥിക്ക് വേണ്ടി ഒരു വർഷം ഖജനാവിൽ നിന്ന് ചിലവഴിക്കുന്നത് ! ഒന്നാം ക്ലാസ്സിൽ തുടങ്ങി ബിരുദം കഴിയുമ്പോഴേക്ക് ഒരു കുട്ടിയ്ക്ക് വേണ്ടി ചിലവഴിക്കുന്നത് 27 ലക്ഷത്തോളം രൂപയാണ്. നമ്മുടെ രാജ്യത്തെക്കാളും പതിൻമടങ്ങു ആളോഹരി വരുമാനമുള്ള വികസിത രാജ്യങ്ങൾ പോലും ഇത്രയും തുക ഒരു വിദ്യാർത്ഥിയുടെ വിദ്യാഭ്യാസത്തിനു ചിലവൊഴിക്കുന്നില്ലയെന്നതാണ് യാഥാർത്ഥ്യം. പൊതുഖജനാവിൽ നിന്ന് 27 ലക്ഷം രൂപ മുടക്കി പഠിപ്പിക്കുന്ന വിദ്യാർത്ഥികളിൽ നിന്ന് ഈ സമൂഹത്തിന് എന്താണ് തിരികെ ലഭിച്ചത് ? 3,24,131 ബിരുദധാരികളും 1,36,519 ഫ്രൊഫഷണൽ ബിരുദധാരികളും ഉൾപ്പെടെ\n35,17,411 തൊഴിൽ രഹിതരായ യുവതീയുവാക്കളെ !\nഎങ്ങോട്ട് തിരിഞ്ഞു നോക്കിയാലും ബംഗാളികളെ മാത്രം കാണുന്ന കേരളത്തിൽ തൊഴിലില്ലായ്മ എന്നത് സാങ്കല്പികം മാത്രമാണെന്ന് ന്യായീകരിക്കുന്നവർ ഉണ്ടാവാം.\nഒരു പൊതു കാഴ്ച്ചപ്പാടിൽ ആ ന്യായം ശരിയുമാണ്. പക്ഷേ എന്താണ് യാഥാർത്ഥ്യം ?\n20 വർഷങ്ങൾക്കു മുമ്പ് കേരളത്തിലെ എസ്.എസ്.എൽ.സി.യുടെ വിജയ ശതമാനം 40-45 ശതമാനമായിരുന്നു. ഉയർന്ന മാർക്ക് കിട്ടിയവർക്ക് പ്രീ -ഡിഗ്രിക്ക് അഡ്മിഷൻ കിട്ടിയപ്പോൾ മാർക്ക് കുറഞ്ഞവർ സമാന്തര വിദ്യഭ്യാസ സ്ഥാപനങ്ങളിൽ ചേർന്നു. 210 മാർക്ക് ലഭിക്കാത്ത കുട്ടികൾ തൊഴിൽ മേഖല അന്വേഷിച്ച് പോയി. നിർമ്മാണമേഖലകളിലേക്കും കാർഷിക മേഖലകളിലേക്കും അവർ ചേക്കേറി. പ്രീ -ഡിഗ്രിക്ക് ചേർന്നവരിൽ കൂടുതൽ മാർക്ക് ലഭിച്ചവർ ബിരുദത്തിന് ചേർന്നു. അവിടെയും ഡിഗ്രിക്ക് പ്രവേശനം ലഭിക്കാത്ത കുട്ടികളിൽ കുറച്ച് പേർ വ്യാവസായിക മേഖലയിലേക്കും കുറച്ച് പേർ വിദേശത്തേക്കും പറന്നു. നിലവിലുള്ള കുടുംബ സാഹചര്യത്തിൽ ഏത് തൊഴിൽ മേഖലയും തിരഞ്ഞെടുക്കാൻ പരാജിതനായ അവൻ നിർബന്ധിതനായപ്പോൾ ആർക്കും ആരോടും പരിഭവം ഇല്ലായിരുന്നു. പ്രീ – ഡിഗ്രിക്കും ഡിഗ്രിക്കും പോകാൻ കഴിയാത്തത് എനിക്ക് കഴിവില്ലാത്തത് കൊണ്ടാണെന്ന യാഥാർത്ഥ്യം അംഗീകരിക്കാൻ അവന്റെ മനസ്സ് പ്രാപ്തമായിരുന്നു.\nഇന്ന് അക്ഷരതെറ്റില്ലാതെ സ്വന്തം പേര് എഴുതാൻ അറിയാത്ത വിദ്യാർത്ഥി പോലും പ്ലസ്സ് വൺ അഡ്മിഷന് യോഗ്യത നേടുന്നു. 4.5 ലക്ഷം വിദ്യാർത്ഥികൾ പരീക്ഷ എഴുതിയ എസ്.എസ്.എൽ.സി. യുടെ വിജയശതമാനം 100%. ഏതൊരു സർക്കാറിനും ഉയർത്തി കാട്ടാനും അഭിമാനിക്കാവുന്നതുമായ നേട്ടമാണ് 100 ശതമാനം വിജയമെന്നത്. ഈ വിജയശതമാനത്തിന്റെ ലക്ഷ്യവും രഹസ്യവുമാണ് കേരളത്തിലെ യുവതലമുറയെ തൊഴിൽ രഹിതരുടെ പട്ടികയിൽ എത്തിച്ചത്. തന്റെ കുട്ടി യോഗ്യത നേടുന്നതോടെ ഏതൊരു രക്ഷിതാവിന്റെയും മനസ്സിൽ തന്റെ കുട്ടിക്ക് പ്ലസ് വണ്ണിന് സീറ്റ് കിട്ടുക എന്നൊരു ആഗ്രഹം ഉണ്ടാവുക സ്വാഭാവികമാണ്. അപ്പോൾ ആ രക്ഷിതാവിന്റെ മനസ്സറിയാവുന്ന ഭരണാധികാരികൾ പ്ലസ് വണ്ണിന് എല്ലാ സ്ക്കൂളുകളിലും വീണ്ടും വീണ്ടും സീറ്റുകൾ വർദ്ധിപ്പിച്ച് നൽകുന്നു. കൂട്ടത്തിൽ കുട്ടികൾ ഇല്ലായെങ്കിലും ചില സ്ക്കൂളുകളിൽ സീറ്റുകൾ വെറുതെ ബോണസ്സായും അനുവദിക്കുന്നു. അനുവദിക്കപ്പെട്ട സീറ്റുകളിൽ 80 ശതമാനവും എയ്ഡഡ് മേഖലയിലാണെന്ന കാര്യം ഓർക്കുക. ഓരോ സ്കൂളുകളിലും ഇത്തരത്തിൽ പ്ലസ് വണ്ണിന് സീറ്റ് അനുവദിക്കപ്പെട്ടപ്പോൾ അവിടെ പുതിയ അധ്യാപക തസ്തികകൾ അനിവാര്യമാവുന്നു. അപ്പോൾ മാനേജ്മെന്റ്5ലക്ഷം മുതൽ 50 ലക്ഷം വരെ വിലപേശി അദ്ധ്യാപകരെ നിയമിക്കുന്നു. അങ്ങനെ സൃഷ്ടിക്കപ്പെട്ട ആയിരക്കണക്കിന് അദ്ധ്യാപക തസ്തികകൾക്ക് പിന്നിൽ നടന്ന കോടികളുടെ കച്ചവടം പാവം പൊതുജനം കാണുന്നില്ല. കാരണം പാവപ്പെട്ടവന്റെ മക്കൾക്ക് പഠിക്കാനുള്ള സൗകര്യം ഉണ്ടാക്കുകയാണല്ലോ സർക്കാർ ചെയ്തത്. അങ്ങനെ\nപ്ലസ്ടു പഠനം കഴിഞ്ഞ് കുട്ടി പുറത്തിറങ്ങുമ്പോൾ തൊട്ടുമുൻപിൽ സ്വാശ്രയ വിദ്യാഭ്യാസ സ്ഥാപനങ്ങൾ ഉയർന്നുവരികയാണ്.\nസ്വാശ്രയ വിദ്യാഭ്യാസ സ്ഥാപനങ്ങളിൽ പഠിക്കാൻ വേണ്ടി പാവപ്പെട്ടവന്റെ മക്കൾക്ക് ബാങ്കുകൾ സുതാര്യമായി വായ്പകൾ വിതരണം ആരംഭിച്ചു. ബാങ്കുകളിൽനിന്ന് വായ്പകൾ ഇഷ്ടംപോലെ ലഭിക്കാൻ തുടങ്ങിയപ്പോൾ സ്വാശ്രയ വിദ്യാഭ്യാസ സ്ഥാപനങ്ങൾ അവരുടെ ഫീസുകൾ കുത്തനെ ഉയർത്തി. കാട്ടിലെ തടി തേവരുടെ ആന, ആർക്കും നഷ്ടമില്ലാത്ത കച്ചവടം. അദ്ധ്യാപക നിയമനത്തിലൂടെയും സ്വാശ്രയ കോളേജുകൾ വഴിയും വേണ്ടപ്പെട്ടവരുടെ അക്കൗണ്ടുകൾ നിറഞ്ഞപ്പോൾ തകർന്നത് ലക്ഷക്കണക്കിന് വിദ്യാർത്ഥികളുടെ ഭാവിയാണ്. കഴിഞ്ഞ 15 വർഷത്തിനിടയിൽ സർക്കാർ മേഖലയിൽ 38 വിദ്യഭ്യാസ സ്ഥാപനങ്ങൾ ആരംഭിച്ചപ്പോൾ വിവിധ യൂനിവേഴ്സിറ്റികൾക്ക് കീഴിൽ ആരംഭിച്ചത് 1152 സ്വാശ്രയ വിദ്യഭ്യാസ സ്ഥാപനങ്ങളാണ്.\nകോഴിക്കോട് : 392\nകണ്ണൂർ : 138\nകൊച്ചി : 18\nകേരള : 312\nഗാന്ധി : 292\nഇങ്ങനെ വിദ്യഭ്യാസ മേഖലയും കച്ചവടവൽക്കരിക്കപ്പെട്ടപ്പോൾ പലയിടങ്ങളിലും നാഥനില്ലാത്ത കെട്ടിട സമുച്ചയങ്ങൾ ഉയരുകയും നഗരങ്ങളിലെ കണ്ണായ ഭൂമികളുടെ ആധാരങ്ങൾ പലരുടെയും പേരിൽ രജിസ്റ്റർ ചെയ്യപ്പെടുകയും ചെയ്തപ്പോൾ തകർന്നത് പാവപ്പെട്ടവന്റെ മക്കളുടെ ഭാവിയും നഷ്ടപ്പെട്ടത് അവന്റെ കിടപ്പാടങ്ങളുമായിരുന്നു. വിദ്യഭ്യാസ വായ്പയിൽ\nകുരുങ്ങിയ 72000 വിദ്യാർത്ഥികൾ ജപ്തി നടപടി നേരിടുമ്പോൾ 38600 കോടി രൂപയാണ് ബാങ്കുകളിൽ വിദ്യഭ്യാസ വായ്പയുടെ കുടിശ്ശിക.\nചിലരുടെ മാത്രം സാമ്പത്തിക താല്പര്യത്തിൽ നാട്ടിലെ എല്ലാവരെയും ബിരുദധാരികളാക്കിയപ്പോൾ കഴിവും പ്രാപ്തിയും അറിവും വിദ്യാലയങ്ങൾക്ക് പുറത്തായി. മുക്കിലും മൂലയിലും ക്ലബ്ബുകളിലും വായനശാലകളിലും പാർട്ടി ഓഫീസുകളിലും പി.എസ്സ്.സി. കോച്ചിംങ്ങ് സെന്ററുകൾ ആരംഭിച്ച് അവന് സർക്കാർ ജോലിയെന്ന സ്വപ്നം നൽകി. സർക്കാർ ജോലിയിലെ ആകർഷകമായ ശബളവും സൗകര്യങ്ങളും ഞാനും ബിരുദധാരിയാണെന്ന ബോധ്യവും അവനിൽ വൈറ്റ് കോളർ സംസ്ക്കാരം സൃഷ്ടിച്ചു. നിർമ്മാണ – കാർഷിക മേഖലയിലെ അദ്ധ്വാനത്തെ മ്ലേച്ഛമായ തൊഴിലായി കാണുന്ന ഈ വൈറ്റ്കോളർ സംസ്ക്കാരമാണ് കാർഷിക മേഖലയിലേക്കും നിർമ്മാണമേഖലയിലേക്കും ബംഗാളികളുടെ പ്രവേശനം സാധ്യമാക്കിയത്. അല്ലാതെ കേരളത്തിലെ ചെറുപ്പക്കാർക്ക് തൊഴിൽ ഇല്ലാത്തതുകൊണ്ടല്ല. തൊഴിൽ മേഖലയിലേക്ക് കടന്നു ചെല്ലുന്ന തൊഴിൽ സംസ്ക്കാരം ഇല്ലാതാക്കുകയാണ് ചെയ്തത്. ആ തൊഴിൽ സംസ്ക്കാരം ഇല്ലാതാക്കിയതിന് ഉത്തരവാദികൾ കാലാകാലങ്ങളായി സംസ്ഥാനം ഭരിച്ച ഭരണാധികാരികളാണ്.\nഇന്ന് കേരളത്തിലെ വിദ്യാഭ്യാസ സ്ഥാപനങ്ങളിൽ 80% വും സ്വാശ്രയ മേഖലയിലോ എയ്ഡഡ് മേഖലയിലോ ആണ്. നാട്ടിൽ എവിടെ തിരിഞ്ഞു നോക്കിയാലും വിളിപ്പാടകലെ വിവിധ വിദ്യഭ്യാസ സ്ഥാപനങ്ങൾ കാണാൻ കഴിയും. ഈ കോളേജുകളും സ്കൂളുകളും ഒന്നും സർക്കാറിന്റെതല്ല, മതത്തിനെയും ജാതിയുടെയും നാട്ടിലെ പ്രമാണിമാരുടെയും ഉടമസ്ഥതയിൽ എയ്ഡഡ് മേഖലയിൽ ആരംഭിച്ചതാണ് ഇവയെല്ലാം. കേരളത്തിൽ പ്രവർത്തിക്കുന്ന ആകെ 11,759 സ്ക്കൂളുകളിൽ 7,140 എണ്ണവും എയ്ഡഡ് മേഖലയിലാണ്. എൽ.പി : 1406\nയു.പി : 1848\nഹൈസ്ക്കൂൾ : 3886\nഒരു കാലഘട്ടത്തിൽ നാട്ടിലെ പാവങ്ങളുടെ മക്കൾക്ക് അക്ഷരഭ്യാസം നൽകാൻ വേണ്ടിയായിരുന്നു പള്ളിക്കൂടങ്ങൾ സ്ഥാപിച്ചത് എന്ന കാര്യത്തിൽ തർക്കമില്ല. അതുകൊണ്ടാണ് അന്നത്തെ നാലാം ക്ലാസ്സുകാരനും പിന്നീട് അദ്ധ്യാപകനാവാൻ കഴിഞ്ഞത്. പള്ളിക്കൂടങ്ങൾ സാവധാനത്തിൽ സ്ക്കൂളുകളായും പിന്നീട് വിദ്യഭ്യാസ സ്ഥാപനമായി സ്ഥാപനവൽക്കരിക്കപ്പെട്ടു. അതേ സമയം പാവപ്പെട്ടവന്റെ മക്കൾക്ക് വേണ്ടി പുതിയ വിദ്യഭ്യാസ സ്ഥാപനങ്ങൾ ആരംഭിക്കുന്നതിൽ നിന്നും സർക്കാർ ബോധപൂർവ്വം പിന്നോട്ട് പോവുകയും പഠന നിലവാരം ഉയർത്താതെയും ജനങ്ങളെ യാത്രാ സൗകര്യവും പഠന നിലവാരവുമുള്ള അൺ എയ്ഡഡ് സ്ക്കൂളുകളിലേക്ക് മാറാൻ മാനസികമായി തയ്യാറാക്കി. ഇതിലെ സാമ്പത്തിക ലാഭം തിരിച്ചറിഞ്ഞവർ നാട്ടിൽ ജാതിയെയും മതത്തെയും കൂട്ടുപിടിച്ച് എൽ.പി.സ്ക്കൂൾ മുതൽ ഹയർ സെക്കണ്ടറി വരെ ആരംഭിച്ചു. നാട്ടിൽ അദ്ധ്യാപകരുടെ ശമ്പളം കുത്തനെ വർദ്ധിപ്പിച്ച് യുവതലമുറയെ അദ്ധ്യാപക ജോലിയിലേക്ക് ആകർഷിപ്പിച്ചു. ആകർഷകമായ ശമ്പള ഘടനയിൽ തൊഴിലന്വേഷകരായ ബിരുദധാരികളുടെ മനം മയങ്ങിയപ്പോൾ സ്വാശ്രയ കോളേജുകളുടെ പരമ്പര ആരംഭിച്ചു. ഈ കുത്തൊഴുക്കിൽ ഓരോ വർഷവും ആയിരക്കണക്കിന് ബി.എഡ്. ബിരുദധാരികളെ സൃഷ്ടിച്ചു. അദ്ധ്യാപക നിയമനത്തിന് മത്സരം സൃഷ്ടിച്ചു. അങ്ങനെ അഞ്ചു മുതൽ അമ്പത് ലക്ഷം വരെ ലേലം വിളിച്ച് രൂപ മേടിച്ചു കൊണ്ട് അവിടെ അദ്ധ്യാപക തസ്തികകൾ ഉണ്ടാകുന്നു. ഇത്രയും കോടിക്കണക്കിന് രൂപ വാങ്ങിച്ചു കൊണ്ട് അദ്ധ്യാപകരെ നിയമിക്കുകയും അദ്ധ്യാപകർക്ക് എല്ലാം സർക്കാർ ഖജനാവിൽ നിന്ന് ശമ്പളം കൊടുക്കുകയും ചെയ്യുന്നതു വഴിയാണ് കേരളത്തിൽ ഇത്രയും വിദ്യാഭ്യാസ സ്ഥാപനങ്ങൾ ഉണ്ടായത് അല്ലാതെ സർക്കാരിന്റെ ഖജനാവിൽ നിന്ന് പണം മുടക്കി ഇവിടുത്തെ പാവപ്പെട്ട ജനങ്ങളുടെ മക്കളെ പഠിപ്പിക്കാൻ വേണ്ടി സർക്കാർ ഉണ്ടാക്കിയതല്ല. മാനേജർമാർ സ്ക്കൂൾ ഉണ്ടാക്കുന്നു. അദ്ധ്യാപകരെ മാനേജർ തീരുമാനിക്കുന്നു. ശമ്പളം കൊടുക്കുന്നത് ഇവിടുത്തെ ജനങ്ങളുടെ നികുതിപ്പണത്തിൽ നിന്നും.\nകേരളം വിദ്യാഭ്യാസ മേഖലയിൽ ഒന്നാം സ്ഥാനത്താന്നെന്നാണ് പൊതുവെയുള്ള അഭിപ്രായങ്ങൾ. സർക്കാർ പ്രചരിപ്പിക്കുന്നതും കാലാകാലങ്ങളിൽ അധികാരത്തിൽ വരുന്ന രാഷ്ട്രീയ പാർട്ടികൾ പ്രചരിപ്പിക്കുന്നതും അദ്ധ്യാപക സംഘടനകളും ഉദ്യോഗസ്ഥരുമെല്ലാം പറയുന്നതും കേരളം വിദ്യാഭ്യാസ മേഖലയിൽ ഒന്നാം സ്ഥാനത്താണെന്നാണ്.\nഓരോ വർഷവും വിദ്യാഭ്യാസ മേഖലയ്ക്കു വേണ്ടി ചെലവഴിക്കുന്ന പണം, പഠിപ്പിക്കുന്ന അധ്യാപകരുടെ എണ്ണം, ഓരോ വർഷവും സ്കൂളിൽ ചേരുന്ന വിദ്യാർത്ഥികളുടെ എണ്ണം, പഠിച്ചുകൊണ്ടിരിക്കുന്ന വിദ്യാർഥികളുടെ എണ്ണം, സ്കൂൾ കെട്ടിടങ്ങളുടെ എണ്ണവും നിലവാരവും തുടങ്ങിയ കാര്യങ്ങളെല്ലാം പരിശോധിക്കുകയാണെങ്കിൽ കേരളം ഒന്നാം സ്ഥാനത്താണ് എന്ന കാര്യത്തിൽ യാതൊരു തർക്കവുമില്ല. പക്ഷേ വിദ്യഭ്യാസത്തിന്റെ നിലവാരവും വിദ്യർത്ഥികളിൽ നിന്ന് ലഭിക്കുന്ന ഔട്ട്പുട്ടും പരിശോധിച്ചാൽ കേരളത്തിന്റെ അവസ്ഥ പരിതാപകരമാണ്.\nവിദ്യഭ്യാസ മേഖലയിൽ ഉന്നത നിലവാരം പുലർത്തുന്നുവെന്ന് പറയുന്ന സംസ്ഥാനത്തേക്ക് അന്യസംസ്ഥാനത്ത് നിന്ന് എത്ര കുട്ടികൾ വിദ്യഭ്യാസത്തിനായി വരുന്നുണ്ട് ? അതേ സമയം 8000 നും 9000 നും ഇടയിൽ മലയാളി വിദ്യാർത്ഥികൾ കഴിഞ്ഞ വർഷം കർണാടകത്തിലും 8000- 9000 നും വിദ്യാർത്ഥികൾ തമിഴ്നാട്ടിലും എഞ്ചിനിയറിംങ്ങിന് ചേർന്നത്. മറ്റ് സംസ്ഥാനങ്ങളിൽ പോയി ചേർന്നത് ഏകദേശം 3000 വും. കഴിഞ്ഞ വർഷം കേരളത്തിലെ 26 എഞ്ചിനീയറിംങ്ങ് കോളേജിൽ ഒരു കുട്ടി പോലും അഡ്മിഷൻ എടുത്തിട്ടില്ല.\n32 കോളേജിൽ ഒരു കുട്ടി പോലും പരീക്ഷ പാസ്സായിട്ടില്ല. മാസങ്ങൾക്ക് മുമ്പെ കേരള ഹൈക്കോടതി പോലും കേരളത്തിലെ എഞ്ചിനീയറിംങ്ങ് നിലവാരത്തിൽ അത്ഭുതം പ്രകടിപ്പിച്ചു.\nകേരളത്തിൽ ഇത്രയും എഞ്ചിനീയറിംങ്ങ് സീറ്റ് ഒഴിഞ്ഞ് കിടക്കുമ്പോഴാണ് മലയാളികൾ ഗുണനിലവാരമുള്ള വിദ്യഭ്യാസത്തിനായി മറ്റ് സംസ്ഥാനങ്ങളിലേക്ക് ചേക്കേറുന്നത്.\nഇന്ന് ഡിഗ്രി കഴിഞ്ഞ എത്ര കുട്ടികൾക്ക് സ്വന്തമായി ഇംഗ്ലീഷിലോ മലയാളത്തിലോ ഒരു അപേക്ഷ തയ്യാറാക്കാൻ കഴിയും ?\nഇന്ത്യൻ സിവിൽ സർവ്വീസിൽ മലയാളികളുടെ വിജയശതമാനം എത്രയാണ് ? കഴിഞ്ഞ വർഷം 488 ൽ6പേർ !\nകഴിഞ്ഞ 10 വർഷത്തിനിടയിൽ\nഒരു അന്താരാഷ്ട്ര ജേർണലിലും കേരളത്തിൽ പഠിച്ച ഒരു മലയാളി വിദ്യാർത്ഥിയുടെയും ഒരു ലേഖനം പോലും വന്നിട്ടില്ല. ഓരോ വർഷവും ഇന്ത്യയിലെ വിവിധ യൂണിവേഴ്സിറ്റികളിൽ നിന്ന് പുറത്ത് വരുന്ന ഏകദേശം 750 വിദ്യാർത്ഥികളുടെ ഗവേഷണ പ്രബന്ധങ്ങളിൽ കേരളത്തിൽ പഠിച്ച മലയാളി വിദ്യാർത്ഥികളുടെത് 10 ൽ താഴെ മാത്രം.\nഎവിടെയാണ് കേരളത്തിലെ വിദ്യഭ്യാസത്തിന്റെ ഉന്നത നിലവാരം ?\nഇതാണോ ഇത്രയും കോടി ചിലവഴിച്ചിട്ട് കേരളത്തിന് ലഭിച്ച നേട്ടം ? സർക്കാർ മേഖലയിൽ എറ്റവും തൊഴിൽ നൽകുന്ന യു.പി.എസ്സ്.സി. പരീക്ഷകളിൽ മറ്റ് സംസ്ഥാനങ്ങളിൽ നിന്നും വൻ തോതിൽ വിദ്യാർഥികൾ കേന്ദ്ര സർക്കാർ ജോലികളിൽ പ്രവേശിക്കുമ്പോൾ മലയാളികൾ പിന്തള്ളപ്പെടുന്നു എന്നതിന്റെ ഏറ്റവും വലിയ തെളിവാണ് കേരളത്തിലെ പോസ്റ്റ് ഓഫീസുകൾ അടക്കമുള്ള കേന്ദ്ര സർക്കാർ ഓഫീസുകളിൽ ജോലി ചെയ്യുന്ന അന്യ സംസ്ഥാനക്കാരുടെ എണ്ണം.\nസംസ്ഥാനത്ത് ഇന്ന് 58302 അദ്ധ്യാപകർ മാത്രമാണ് പി.എസ്സ്.സി. പരീക്ഷ എഴുതി പാസ്സായി വന്നവരെങ്കിൽ 138574 അദ്ധ്യാപകരും മാനേജ്മെന്റിന് കോയ കൊടുത്ത് സർക്കാർ ജീവനക്കാരായവരാണ്. അങ്ങനെയുള്ള അദ്ധ്യാപകരെ സംബന്ധിച്ച് തന്റെ മുന്നിൽ ഇരിക്കുന്ന വിദ്യാർത്ഥികളുടെ ഭാവിയെക്കാളും അയാൾക്ക് പ്രധാന്യം മാനേജർക്ക് കോഴ നൽകാൻ സംഘടിപ്പിച്ച പണം തിരിച്ച് നൽകാനായിരിക്കും.\nവിദ്യാഭ്യാസവും രാഷ്ട്ര പുരോഗതിയും ബന്ധപ്പെട്ട വിഷയമാണെങ്കിലും ഇവിടെ കുറെ ബിരുദധാരികളെ സൃഷ്ടികൾ മാത്രമാണ് ഇന്നത്തെ വിദ്യാഭ്യാസത്തിന്റെ ലക്ഷ്യം. വിജയകരമായ സമ്പത്ത് വ്യവസ്ഥയോടൊപ്പം വിദ്യാഭ്യാസവും വളരണം അല്ലാത്തപക്ഷം വിദ്യാഭ്യാസം തൊഴിൽ ഇല്ലാത്ത അഭ്യസ്തവിദ്യരുടെ സമൂഹ സൃഷ്ടി മാത്രമായി മാറും. അതുകൊണ്ട് ഉന്നതവിദ്യാഭ്യാസത്തേക്കാൾ നമുക്ക് ആവശ്യം ഉന്നത ഗുണനിലവാരമുള്ള വിദ്യാഭ്യാസം ആണ്. സംസ്ഥാനത്തെ തൊഴിലില്ലായ്മയേക്കാൾ ഗുരുതരമായ പ്രശ്നം വിദ്യാഭ്യാസത്തിന്റെ നിലവാര തകർച്ച കാരണം തൊഴിലന്വേഷകർക്ക് തൊഴിൽ ലഭിക്കാനുള്ള നിലവാരമില്ലാത്ത അവസ്ഥയാണ്. 90% തൊഴിലവസരങ്ങളും തൊഴിലധിഷ്ഠിത വിദ്യാഭ്യാസം ആണ് ആവശ്യമെങ്കിലും ഭൂരിഭാഗം സ്കൂളുകളും കോളേജുകളും ടെസ്റ്റ് ബുക്ക് അടിസ്ഥാനമായ വിദ്യാഭ്യാസത്തിൽ ആണ് ഇന്നും പ്രാധാന്യം നൽകുന്നത്. തൊഴിലുടമകളുടെ വിലയിരുത്തൽ അനുസരിച്ച് പ്രൊഫഷണൽ ബിരുദധാരികളിൽ 25 ശതമാനത്തിനും മറ്റു ബിരുദധാരികൾ 10 ശതമാനത്തിനു മാത്രമാണ് തൊഴിൽ ലഭിക്കാനുള്ള നിലവാരം ഉള്ളത്. അഖിലേന്ത്യാ ശരാശരിയേക്കാൾ വളരെ മോശമാണ് കേരളത്തിലെ ബിരുദധാരികളെ അവസ്ഥ എന്നാണ് വിദഗ്ധാഭിപ്രായം.\nഇന്റർനാഷണൽ അഡൽറ്റ് ലിറ്ററസി സർവേയുടെ അടിസ്ഥാനത്തിൽ കാനഡയിലെ യൂണിവേഴ്സിറ്റി ഓഫ് ഒട്ടാവ തൊഴിലിലേക്ക് പ്രവേശിച്ച ആളുകളുടെ വിദ്യാഭ്യാസത്തെക്കുറിച്ച് പഠിച്ചതിൽ നിന്നും വിദ്യഭ്യാസ നിലവാരത്തിൽ ഒരു ശതമാനം പുരോഗമിക്കുമ്പോൾ ആനുപാതികമായി തൊഴിലാളികളുടെ ഉത്പാദനക്ഷമതയിൽ 2.5 ശതമാനം വളർച്ചയാണ് രേഖപ്പെടുത്തിയത്. ജനങ്ങളുടെ അറിവിന്റെ നിലവാരം ഉയർത്തുക വഴി സാമ്പത്തിക പുരോഗതി കൈവരിക്കുന്നതിന് ഉദാഹരണങ്ങളാണ് ബെൽജിയം, അയർലൻഡ്, ഇറ്റലി തുടങ്ങിയ രാജ്യങ്ങൾ. ഈ രാജ്യങ്ങളെ തൊഴിലാളികളുടെ ആളോഹരി ഉത്പാദനക്ഷമത ലോകത്തെ ഏറ്റവും ഉയർന്ന നിലയിലാണ്. അതായത് വിദ്യാഭ്യാസ മേഖലയുടെ വളർച്ചയും വിദ്യാസമ്പന്നരുടെ വർദ്ധനവും ഒരു രാജ്യത്തെ വ്യാവസായിക പുരോഗതിയിലേക്ക് നയിക്കുമെന്നാണ് വികസിതരാജ്യങ്ങളുടെ അനുഭവങ്ങൾ.എന്നാൽ കേരളത്തിലെ വിദ്യാഭ്യാസ മേഖല വികസിച്ചപ്പോൾ ഉൽപാദന മേഖല മുരടിക്കുകയാണ് ഉണ്ടായത്. വികസിത രാജ്യങ്ങളിലെല്ലാം തന്നെ വിദ്യാസമ്പന്നർ രാജ്യത്തിന്റെ ആസ്തിയായി മാറുമ്പോൾ കേരളത്തിൽ വിദ്യാസമ്പന്നർ ഒരു ബാധ്യതയായി മാറുകയാണ്.\nഎഞ്ചിനീയറിംഗ് പോലുള്ള പ്രൊഫഷണൽ വിദ്യാഭ്യാസയോഗ്യത നേടിയവർക്ക് സ്വയം തൊഴിൽ കണ്ടെത്താനാകും. മൂലധനത്തിനായി കേന്ദ്ര സംസ്ഥാന സർക്കാരുകളുടെ പല വായ്പ പദ്ധതികളും ഉണ്ട്, പക്ഷെ വിദ്യാഭ്യാസവായ്‌പ്പ നിലവിലുള്ള ഇവർക്ക് മറ്റു വായ്‌പകൾ കൊടുക്കുവാൻ ബാങ്കുകൾ തയ്യാറാവുന്നില്ല.\nജനങ്ങളുടെ നികുതി പണത്തിൽ പഠിച്ച ഉദ്യോഗസ്ഥരുടെയും രാഷ്ട്രീയ നേതാക്കളുടെയും ജനപ്രതിനിധികളുടെയും മക്കളെ പഠിപ്പിക്കുന്നത് പൊതുവിദ്യാലയങ്ങളിലല്ല. സി.ബി.എസ്സ്.സി. സിലബസ്സിലോ കേന്ദ്രീയ വിദ്യാലയങ്ങളിലോ മുൻനിര അൺ എയ്ഡഡ് സ്ഥാപനങ്ങളിലോ ആണ്. പണവും സമയവും സൗകര്യങ്ങളും ഉള്ളതിനാൽ മക്കൾക്ക് ഏറ്റവും നല്ല വിദ്യഭ്യാസവും ഏറ്റവും നല്ല തൊഴിൽ മേഖലയും കണ്ടെത്താൻ ഇവർക്ക് കഴിയും. റവന്യൂ വരുമാനത്തിന്റെ സിംഹഭാഗവും ഉപയോഗിക്കുന്നവർ തങ്ങളുടെ മക്കളുടെ ജീവിതം സുരക്ഷിതമാക്കുകയും സാധാരണ ജനങ്ങളുടെ മക്കളുടെ ഭാവി അനിശ്ചിതത്ത്വത്തിലുമാക്കുകയാണ്. സർക്കാർ ഉദ്യോഗസ്ഥർ തങ്ങളുടെ കുട്ടികളെ നിർബന്ധമായും സർക്കാർ വിദ്യാലയങ്ങളിൽ പഠിപ്പിക്കണം എന്ന് പല സംസ്ഥാന സർക്കാരുകളും ഉത്തരവിടുകയും, കർശനമായി അത് നടപ്പാക്കുകയും ചെയ്തതോടെ ആ സംസ്ഥാനങ്ങളിലെ വിദ്യാഭ്യാസ നിലവാരം കുത്തനെ ഉയർന്നു.\nനിലവിൽ പ്രൈവറ്റ് വിദ്യാഭ്യാസ മേഖലയിൽ കൂടിയ ഫീസ് ഒരു വർഷത്തേക്ക് 40000 രൂപ വരെയാണ്. ഇതിന്റെ നാലിരട്ടിയിലധികം ആണ് സർക്കാർ ശമ്പളത്തിന് മാത്രമായി ചിലവാക്കുന്നത്. പല വികസിത രാജ്യങ്ങളിലും ഉള്ളതുപോലെ രക്ഷിതാക്കൾക്ക് കുട്ടികളെ പഠിപ്പിക്കുവാൻ വൗച്ചർ സമ്പ്രദായം ഏർപ്പെടുത്തിയാൽ. രക്ഷിതാക്കൾ എറ്റവും നല്ല വിദ്യാഭ്യാസ സ്‌ഥാപനങ്ങളിൽ വിദ്യാർത്ഥികളെ ചേർക്കും. അതായതു ഗുണനിലവാരമുള്ള വിദ്യാഭ്യാസം ഇന്നത്തെ നാലിലൊന്നു ചിലവിൽ സാധ്യമാകും.\nതൊഴിൽ അധിഷ്ഠിത വിദ്യാഭ്യാസത്തിനു മറ്റു സംസ്ഥാനങ്ങൾ ഊന്നൽ നൽകുമ്പോൾ കേരളത്തിൽ ഇന്നും വിദ്യാഭ്യാസം പഴയതു പോലെ തന്നെ. ഒരു ജോലിയിലും പ്രവർത്തി പരിചയം ഉള്ളവരല്ല അദ്ധ്യാപകർ ആകുന്നത് എന്നത് തന്നെ വിദ്യാർത്ഥികൾക്ക് യോജിച്ച തൊഴിൽ നേടുക എന്നതിന് ഒരു സഹായവുമാകുന്നില്ല.\nകേരളത്തിലെ സർക്കാർ സംവിധാനങ്ങൾക്ക് തൊഴിൽ നൽകുവാൻ കഴിയുന്നതിലും എത്രയോ അധികം ആളുകൾ ഉയർന്ന വിദ്യാഭ്യാസ യോഗ്യതകളുമായി പുറത്തുവരുന്നു. ഇവർ മറ്റു സംസ്ഥാനങ്ങളിലും ആഗോള തലത്തിലും തൊഴിൽ അന്വേഷകരാകുമ്പോഴാണ് തങ്ങളുടെ സംസ്‌ഥാനത്തെ പൊതു വിദ്യാഭ്യാസം തങ്ങളെ കബളിപ്പിച്ചു എന്ന് തിരിച്ചറിയുക. സാമ്പത്തിക പ്രതിസന്ധി രൂക്ഷമായി തുടരുകയും തൊഴിലില്ലായ്മ വർദ്ധിച്ച് കൊണ്ടിരിക്കുകയും ചെയ്യുമ്പോൾ തൊഴിലവസരങ്ങളിൽ നിന്നും മലയാളികൾ പിന്തള്ളപ്പെടുമ്പോഴാണ് 15 വർഷം വിദ്യ അഭ്യസിച്ചപ്പോൾ തങ്ങൾ വഞ്ചിക്കപ്പെടുകയായിരുന്നുവെന്ന യാഥാർത്ഥ്യം യുവതലമുറ തിരിച്ചറിയുക.\nPrevious articleജീവിക്കാൻ മറന്ന ഭാര്യമാർ (a true story)\nNext articleസ്പീച്ച് തെറാപ്പി, പുസ്തകങ്ങളിലൂടെ


കൊവിഡ് വാക്സിന് സർക്കാർ സൗജന്യമായി നല്കണം ; സര്‍ക്കാരുകൾ ഉത്തരവാദിത്തങ്ങള് നിറവേറ്റണം : സോണിയാ ഗാന്ധി – Jaihind TV\nകൊവിഡ് വാക്സിന് സർക്കാർ സൗജന്യമായി നല്കണം ; സര്‍ക്കാരുകൾ ഉത്തരവാദിത്തങ്ങള് നിറവേറ്റണം : സോണിയാ ഗാന്ധി\nന്യൂഡല്‍ഹി: എല്ലാ രാഷ്ട്രീയ പാര്‍ട്ടികളുമായും കൂടിയാലോചിച്ച ശേഷം കൊവിഡ് പ്രതിരോധത്തിന് ദേശീയതലത്തില് ഒരു പദ്ധതി രൂപവത്കരിക്കണമെന്ന് കോണ്‍ഗ്രസ് അധ്യക്ഷ സോണിയാ ഗാന്ധി. കേന്ദ്ര- സംസ്ഥാന സര്‍ക്കാരുകൾ ഉണര്‍ന്നു പ്രവര്‍ത്തിക്കണമെന്നും ഉത്തരവാദിത്തങ്ങള് നിറവേറ്റണമെന്നും അവര് പറഞ്ഞു.\nകേന്ദ്ര-സംസ്ഥാന സര്‍ക്കാരുകള് ഉണര്‍ന്നു പ്രവര്‍ത്തിക്കുകയും ഉത്തരവാദിത്തം നിറവേറ്റുകയും ചെയ്യേണ്ട സമയം അതിക്രമിച്ചു കൊണ്ടിരിക്കുകയാണ്. കുടിയേറ്റ തൊഴിലാളികളുടെ മടക്കയാത്രകള് തടയുകയും മഹാമാരി അവസാനിക്കുന്നിടം വരെ കുറഞ്ഞത് 6000 രൂപ അവരുടെ ബാക്ക് അക്കൗണ്ടുകളിലേക്ക് നിക്ഷേപിക്കുകയും വേണം- കോണ്‍ഗ്രസിന്‍റെ ഔദ്യോഗിക ട്വിറ്റര് ഹാന്‍ഡില് പങ്കുവെച്ച വീഡിയോയില് സോണിയ ആവശ്യപ്പെട്ടു. രാജ്യത്തെ പ്രതിദിന കൊവിഡ് കണക്ക് നാലുലക്ഷം കടന്ന പശ്ചാത്തലത്തിലാണ് സോണിയയുടെ പ്രതികരണം.\nഎല്ലാവര്‍ക്കും വാക്‌സിന് സൗജന്യമായി നല്‍കണമെന്നും സോണിയ ആവശ്യപ്പെട്ടു. രാജ്യത്ത് പരിശോധന വര്‍ധിപ്പിക്കണമെന്നും മെഡിക്കല് ഓക്‌സിജന്‍റെയും മറ്റ് അവശ്യവസ്തുക്കളുടെയും ലഭ്യത യുദ്ധകാലാടിസ്ഥാനത്തില് തയ്യാറാക്കണമെന്നും അവര് കൂട്ടിച്ചേര്‍ത്തു. വാക്‌സിന് ഉത്പാദനം വര്‍ധിപ്പിക്കാന് നിര്‍ബന്ധിത ലൈസന്‍സ് നല്‍കുന്ന കാര്യം പരിഗണിക്കണം. ജീവന്‍രക്ഷാ മരുന്നുകള് കരിഞ്ചന്തയില് വില്‍ക്കുന്നത് അവസാനിപ്പിക്കണമെന്നും അവര് പറഞ്ഞു.\nസ്വന്തം ജീവന് അപകടത്തിലാക്കി കൊണ്ടുപോലും കൊവിഡ് രോഗികളെ ചികിത്സിക്കുന്ന ഡോക്ടര്‍മാര്‍ക്കും ആരോഗ്യപ്രവര്‍ത്തകര്‍ക്കും മുന്നില് ശിരസ്സു കുനിക്കുന്നതായും സോണിയ പറഞ്ഞു. അഭിപ്രായ വ്യത്യാസങ്ങളെ മറികടന്ന് മുന്നോട്ടുപോകേണ്ടതുണ്ട്. മുന്‍കാലങ്ങളില് നിരവധി വലിയ പ്രതിസന്ധികളെ രാജ്യം അതിജീവിച്ചിട്ടുണ്ട്. കൊവിഡിന് എതിരായ പോരാട്ടത്തില് കോണ്‍ഗ്രസ് കേന്ദ്രസര്‍ക്കാരിനെ പിന്തുണയ്ക്കുമെന്നും അവർ കൂട്ടിച്ചേര്‍ത്തു.


ജാർഖണ്ഡിൽ അടിതെറ്റി ബിജെപി | National | Deshabhimani | Saturday Mar 16, 2019\nജാർഖണ്ഡിൽ അടിതെറ്റി ബിജെപി\nന്യൂഡൽഹി > ജാർഖണ്ഡിൽ പ്രതിപക്ഷ പാർടികൾ സഖ്യം യാഥാർഥ്യമാക്കിയതോടെ ബിജെപിയുടെ നില പരുങ്ങലിൽ. നിലവിൽ ബിജെപി ഭരിക്കുന്ന ജാർഖണ്ഡിൽ സംസ്ഥാന സർക്കാരിനെതിരായ ജനവിരുദ്ധ വികാരം വോട്ടാക്കി മാറ്റാമെന്ന പ്രതീക്ഷയാണ‌് മഹാസഖ്യത്തിനുള്ളത‌്. സർക്കാരിനെതിരായ അഴിമതി ആരോപണങ്ങളും ദേശീയ തലത്തിൽ തന്നെ ചർച്ചയായി മാറിയ പട്ടിണി മരണങ്ങളും ബിജെപിക്ക‌് വലിയ പ്രതിസന്ധി സൃഷ്ടിക്കുന്നുണ്ട‌്. ഇത്തവണ ബിജെപി ആധിപത്യം അവസാനിപ്പിക്കാനുള്ള ശ്രമത്തിലാണ‌് കോൺഗ്രസിനൊപ്പം ജെഎംഎം, ആർജെഡി, ജാർഖണ്ഡ‌് വികാസ‌് മോർച്ച–പ്രജാതാന്ത്രിക്ക‌് എന്നീ കക്ഷികൾ ചേർന്നുള്ള മഹാസഖ്യം.\nകഴിഞ്ഞ ലോക‌്സഭാ തെരഞ്ഞെടുപ്പിൽ 14 സീറ്റിൽ 12 ഉം ബിജെപി നേടി. ജാർഖണ്ഡ‌് മുക്തിമോർച്ച രണ്ട‌് സീറ്റിൽ ജയിച്ചപ്പോൾ കോൺഗ്രസിന‌് പൂർണപരാജയം. കാലിടറുമെന്ന‌് കണ്ട‌് ഓൾ ജാർഖണ്ഡ‌് സ‌്റ്റുഡന്റ‌്സ‌് യൂണിയനെ ഒപ്പം ചേർത്തിരിക്കയാണ‌് ബിജെപി. ഒരു സീറ്റിൽ എജെഎസ‌്‌യുവും 13 സീറ്റിൽ ബിജെപിയും മത്സരിക്കും. മഹാസഖ്യത്തിൽ കോൺഗ്രസ‌് ഏഴുസീറ്റിലും നാല‌് സീറ്റിൽ ജെഎംഎമ്മും രണ്ട‌് സീറ്റിൽ ജെവിഎമ്മും ഒരു സീറ്റിൽ ആർജെഡിയും മത്സരിക്കും. പാർടിക്കുള്ളിലെ പടലപിണക്കം ബിജെപി ദേശീയ നേതൃത്വത്തിന‌് തലവേദനയാകുന്നു. മുഖ്യമന്ത്രി രഘുബർ ദാസിനെതിരായി ഭക്ഷ്യമന്ത്രി സരയൂ റായിയുടെ നേതൃത്വത്തിൽ ഒരു വിഭാഗം ശക്തമായി രംഗത്തുണ്ട‌്. രഘുബർ ദാസിന്റെ പ്രവർത്തനങ്ങളിൽ മുൻ മുഖ്യമന്ത്രിയും മുതിർന്ന നേതാവുമായ അർജ്ജുൻ മുണ്ടയും തൃപ‌്തനല്ല. ശൈലീമാറ്റത്തിന‌് രഘുബർ ദാസ‌് മുതിരുന്നില്ലെങ്കിൽ രാജിവെച്ചൊഴിയുമെന്ന നിലപാടിലാണ‌് സരയൂ റായി.\nബിജെപിയുടെ സിറ്റിങ‌് സീറ്റായ ഗിരിദിഹ‌് മണ്ഡലം എജെഎസ‌്‌യുവിന‌് നൽകാനുള്ള നേതൃത്വത്തിന്റെ തീരുമാനത്തിലും വലിയൊരു വിഭാഗം അമർഷത്തിലാണ‌്. അഞ്ചുവട്ടം എംപിയായ രവീന്ദ്ര പാണ്ഡെയെ ഒഴിവാക്കിയാണ‌് എജെഎസ‌്‌യുവിന‌് ബിജെപി സീറ്റ‌് നൽകുന്നത‌്. സീറ്റുമാറ്റത്തെ കുറിച്ച‌് തനിക്ക‌് ധാരണയൊന്നുമില്ലെന്ന നിലപാടിലാണ‌് പാണ്ഡെ. ഗിരിദിഹ‌് സീറ്റ‌് എജെഎസ‌്‌യുവിന‌് നൽകിയാൽ സമീപ മണ്ഡലങ്ങളായ കൊദെർമ, ധൻബാദ‌്, ഗോഡ്ഡ എന്നിവിടങ്ങളിലും പ്രതിഫലനമുണ്ടാകുമെന്നാണ‌് ബിജെപിയിൽ ഒരു വിഭാഗത്തിന്റെ വിലയിരുത്തൽ.


Santhwanam Sivan Comes With Gifts For Anjali On Her Birthday - Malayalam Filmibeat\n| Updated: Tuesday, September 21, 2021, 10:08 [IST]\nസംപ്രേക്ഷണം തുടങ്ങിയ കാലം തൊട്ട് തന്നെ ആരാധകരുടെ മനസില് ഇടം നേടിയ പരമ്പരയാണ് സാന്ത്വനം. ബാലന്റേയും ദേവിയുടേയും കുടുംബം വളരെ പെട്ടെന്നു തന്നെ മലയാളികളുടെ കുടുംബമായി മാറുകയായിരുന്നു. റേറ്റിംഗിലും മുന്നിലുള്ള പരമ്പരയ്ക്ക് യുവാക്കള് പോലും ആരാധകരായുണ്ട്. രസകരമായ സംഭവങ്ങളിലൂടെയാണ് പരമ്പര ഇപ്പോള് കടന്നു പോകുന്നത്. ശിവനും അഞ്ജലിയും തമ്മിലുള്ള പിണക്കമാണ് പരമ്പരയില് ഇപ്പോാള് അവതരിപ്പിക്കുന്നത്.\nചെറിയൊരു തെറ്റിദ്ധാരണയുടെ പുറത്തുണ്ടായ പിണക്കത്തിലാണ് അഞ്ജുവും ശിവനും. എന്നാല് എന്താണ് ഇരുവര്‍ക്കുമിടയിലെ പ്രശ്‌നം എന്നറിയാതെ ബാലനും ദേവിയും ഹരിയുമെല്ലാം മറുവശത്ത് ആശങ്കപ്പെട്ടിരിക്കുകയാണ്. ഇതിനിടെ കടന്നു വന്ന അഞ്ജുവിന്റെ പിറന്നാള് എല്ലാത്തിനും ഉടനെ തന്നെ ഒരു പരിഹാരം ഉണ്ടാക്കുമെന്ന പ്രതീക്ഷയിലാണ് ആരാധകര്. ഇപ്പോഴിതാ മറ്റൊരു പ്രശ്‌നത്തിന് കൂടി അറുതിയാവുകയാണെന്ന് വ്യക്തമായിരിക്കുകയാണ്.\nശിവനുമായുള്ള അഞ്ജുവിന്റെ വിവാഹം കഴിഞ്ഞത് മുതല് ശിവനോടുള്ള തന്റെ അനിഷ്ടം പ്രകടനമാക്കുകയും അഞ്ജുവിനേയും ശിവനേയും പിരിയാന് പ്രേരിപ്പിക്കുകയും ചെയ്തയാളാണ് അഞ്ജുവിന്റെ അമ്മ സാവിത്രി. എന്നാല് മകള്‍ക്ക് ശിവനോടുള്ള സ്‌നേഹം സാവിത്രി മനസിലാക്കുകയാണെന്നാണ് പുതിയ പ്രൊമോ വീഡിയോ വ്യക്തമാക്കുന്നത്. അഞ്ജുവിന്റെ പിറന്നാളിന് ഗിഫ്റ്റ് നല്‍കാനും ആശംസ അറിയിക്കാനുമെന്ന വ്യാജേനെ എത്തി ശിവനെതിരെ ഏഷണി കയറ്റാനായി ജയന്തി എത്തുന്നുണ്ട്. ഈ സമയത്താണ് സാവിത്രി തന്റെ മകളുടെ ഇഷ്ടം അംഗീകരിക്കുന്നത്.\nഅവന് ഗിഫ്റ്റ് കൊടുക്കാന് വേണ്ടി മോതിരം വരെ പണയം വെക്കാന് തയ്യാര് ആയവളല്ലേ നീ, എന്നിട്ട് അവന് എന്താണ് തന്നതെന്നായിരുന്നു ജയന്തി അഞ്ജുവിനോട് ചോദിച്ചത്. ജയന്തിയുടെ ചോദ്യത്തിന് മുന്നില് ഉത്തരം കിട്ടാതെ നില്‍ക്കുകയാണ് അഞ്ജു. എന്നാല് പിന്നീട് അഞ്ജുവിന് പിന്തുണയുമായി സാവിത്രി എത്തുകയാണ്. ഇവള്‍ക്ക് അവിടെ കഴിയണമെന്നാണെങ്കില് ഞാനിനി ഒന്നിനുമില്ലെന്നാണ് സാവിത്രി പറയുന്നത്. ഇവളുടെ സന്തോഷമാണ് എന്റേയും സന്തോഷമെന്നും സാവിത്രി പറയുന്നുണ്ട്. പിന്നാലെ അഞ്ജുവിനുള്ള പിറന്നാള് സമ്മാനവുമായി ശിവന് എത്തുന്നതും ചിരിച്ചു കൊണ്ട് തന്നെ സാവിത്രി ശിവനെ സ്വീകരിക്കുന്നതും കാണാം.\nസാവിത്രി എന്തൊക്കെ പറഞ്ഞാലും ശിവേട്ടനെ കണ്ടപ്പോള് ചിരിച്ചല്ലോ.. അത് കണ്ടപ്പോള് സന്തോഷമായി, എന്തൊക്കെ പറഞ്ഞാലും സാവിത്രി അമ്മായി മകളെ നന്നായി സ്‌നേഹിക്കുന്ന അമ്മയാണ്. സാവിത്രി അമ്മായി ശിവേട്ടനെ കണ്ട് ചിരിച്ചത് കണ്ടപ്പോള് ഒത്തിരി സന്തോഷമായി, എത്രയൊക്കെ പറഞ്ഞാലും അഞ്ജുചേച്ചിയോട് സാവിത്രി അമ്മിയിക്ക് ഒത്തിരി സ്‌നേഹമുണ്ട്, സാവിത്രി അഞ്ജുനോട് സംസാരിച്ചപ്പോള് ഉള്ള ജയന്തിയുടെ എക്‌സ്പ്രഷന്, ജയന്തിടെ മുന്നില് വെച്ച് സാവത്രി അമ്മായി പറയുന്നത് കേട്ട് സന്തോഷം ആയി. പാവം ജയന്തി ഒരു കലക്ക് കലക്കാന് വന്നതാ പക്ഷേ പ്ലിങ്ങ് ആയി പോയി, അഞ്ജു ചേച്ചി അമ്മയെ കെട്ടിപിടിച്ചപ്പോള് എന്തോ ഒരു ഫീല്. സാവിത്രി അമ്മായിയെ മോശമാക്കുന്നത് ജയന്തിയാണ്. പക്ഷേ ഇന്ന് ജയന്തി പ്ലിംഗ്, എന്നിങ്ങനെയാണ് പ്രൊമോ വീഡിയോയ്ക്ക് ആരാധകര് നല്‍കുന്ന കമന്റുകള്.\nഅതേസമയം പിറന്നാള് ദിവസം അഞ്ജുവിനെ ശങ്കരമാമ സാന്ത്വനം വീട്ടില് കൊണ്ടു ചെന്നാക്കുന്നതായി കഴിഞ്ഞ ദിവസത്തെ പ്രൊമോ വീഡിയോ വ്യ്ക്തമാക്കിയിരുന്നു. ഇന്ന് അഞ്ജുവിനുള്ള പിറന്നാള് സമ്മാനവുമായി ശിവന് എത്തുകയും ചെയ്യുന്നുണ്ട്. തെറ്റിദ്ധാരണ മൂലം അഞ്ജുവില് നിന്നും അകലാന് ശ്രമിക്കുകയാണെങ്കിലും ശിവന്റെ മനസില് അഞ്ജുവിനോടുള്ള സ്‌നേഹം പുറത്ത് വരുന്നുണ്ട്. ഇരുവരും ഉള്ളിലുള്ള സ്‌നേഹം തുറന്നു പറയുന്നതിനും ശിവാഞ്ജലി പ്രണയം പൂത്തുലയുന്നതും കാണാനായി കാത്തിരിക്കുകയാണ് ആരാധകര്. വഴിയാതെ അതുണ്ടാകുമെന്നാണ് ആരാധകരുടെ പ്രതീക്ഷ.\nSanthwanam Sivan Comes With Gifts For Anjali On Her Birthday


കേന്ദ്രബജറ്റ് തയ്യാറാക്കുന്നതെങ്ങനെ? - Oneindia Malayalam\nPublished : February 01, 2019, 03:58\nനാല് പ്രധാന ഘട്ടങ്ങളാണ് ബജറ്റ് പ്രിപ്പറേഷനുള്ളത്. അടുത്ത വര്‍ഷത്തെ ബജറ്റിനുള്ള തയ്യാറെടുപ്പുകള് ആഗസ്ത്-സപ്തംബര് മാസത്തില് തന്നെ ആരംഭിക്കും. കേന്ദ്ര സാമ്പത്തിക കാര്യമന്ത്രാലയത്തിന്റെ ഭാഗമായ ബജറ്റ് ഡിവിഷന് ബജറ്റ് സര്‍ക്കുലര് അയക്കുന്നതോടെയാണ് നടപടിക്രമങ്ങള് തുടങ്ങുക. കേന്ദ്ര മന്ത്രാലയങ്ങള്, സംസ്ഥാന-കേന്ദ്ര ഭരണപ്രദേശങ്ങളിലെ സര്‍ക്കാരുകള്, സ്വയംഭരണ സ്ഥാപനങ്ങള്, ഇന്ത്യന് സായുധ സേനകള് എന്നിവയ്ക്കാണ് ഈ സര്‍ക്കുലര് അയക്കുക.\nഷെറിൻ മാത്യൂസിന്റെ കൊലപാതകം: വളർത്തച്ഛന് ജീവപര്യന്തം\nലഹരി വിരുദ്ധ ദിനം ആചരിച്ചു\ninterim budget ആദായ നികുതി income tax union budget നരേന്ദ്ര മോദി


kerala govt plus one exam പ്ലസ് വൺ ഓൺലൈൻ പരീക്ഷ\nപ്ലസ് വൺ ഓൺലൈൻ പരീക്ഷ പ്രായോഗികമല്ല, വേണ്ടത് എഴുത്ത് പരീക്ഷ : സംസ്ഥാന സർക്കാർ\nപ്ലസ് വൻ ഓൺലൈൻ പരീക്ഷ നടത്തുന്നത് പ്രായോഗികമല്ലെന്ന് സംസ്ഥാന സർക്കാർ. സുപ്രിംകോടതിയിലാണ് കേരളം ഇത് സംബന്ധിച്ച സത്യവാങ്‌മൂലം സമർപ്പിച്ചത്. എഴുത്തു പരീക്ഷ നടത്താൻ അനുവദിക്കണമെന്നാണ് സർക്കാർ ആവശ്യം.\nRead Also : പ്ലസ് വൺ പരീക്ഷയ്ക്ക് വിദ്യാഭ്യാസ വകുപ്പ് സജ്ജം; യൂണിഫോം നിർബന്ധമില്ല: വി. ശിവൻകുട്ടി\nമൂന്നാം തരംഗം ഒക്ടോബറിൽ വരുമെന്നാണ് കേന്ദ്രസർക്കാരിന്റെ മുന്നറിയിപ്പ്. അതിനാൽ ഈമാസം അവസാനത്തിന് മുൻപ് പരീക്ഷ നടത്താൻ തയാറാണെന്നും സംസ്ഥാന സർക്കാർ അറിയിച്ചു. ഇന്റർനെറ്റ് ലഭ്യത അടക്കം പ്രശ്നങ്ങൾ ഉള്ളതിനാൽ ചോദ്യപേപ്പർ ചോർച്ച അടക്കം തടയാൻ എഴുത്തുപരീക്ഷയാണ് അഭികാമ്യം.\nപൊതുതാൽപര്യഹർജികൾ തിങ്കളാഴ്ച്ച പരിഗണിക്കാനിരിക്കെയാണ് സത്യവാങ്മൂലം സമർപ്പിച്ചത്.\nStory Highlight: kerala govt plus one exam\nപ്ലസ് വണ് പരീക്ഷയ്ക്ക് സ്റ്റേ; കോടതി വിധി നടപ്പാക്കുമെന്ന് വിദ്യാഭ്യാസ മന്ത്രി


പരീക്ഷയെഴുതാതെ ഐഎഎസ്; വ്യാജവാർത്ത ഞെട്ടിച്ചെന്ന് ലോക്‌സഭ സ്പീക്കറുടെ മകള് അഞ്ജലി |\nടി.വി.രാജേഷിനും മുഹമ്മദ് റിയാസ...\nThursday, January 21, 2021 7:16 PM IST\nന്യൂഡൽഹി: പരീക്ഷയെഴുതാതെ ഐഎഎസ് ലഭിച്ചെന്ന വ്യാജ വാർത്തയോട് പ്രതികരിച്ച് ലോക്‌സഭ സ്പീക്കര് ഓം ബിര്‍ലയുടെ മകള് അഞ്ജലി ബിര്‍ല. വ്യാജ വാർത്ത തന്നെ ആദ്യം ബാധിച്ചെങ്കിലും ഒടുവിൽ ഇത് പൊതുസേവനത്തിനായി തന്നെ ബലപ്പെടുത്തിയെന്നും അഞ്ജലി പറഞ്ഞു. സമൂഹമാധ്യമങ്ങളിലെ ട്രോളുകൾക്കെതിരെ നിയമം ഉണ്ടാകണം. ഇത്തരം വ്യാജ വാർത്തകൾ പടച്ചുവിടുന്നവരെ കണ്ടെത്തണം.\nഇന്ന് താൻ ഇതിന്‍റെ ഇരയായി, നാളെ മറ്റൊരാളാകാം- അഞ്ജലി എൻഡിടിവിയോട് പറഞ്ഞു. പഠിച്ച് പരീക്ഷ എഴുതിയതിനു ശേഷം ഇത് വിശദീകരിക്കേണ്ടിവന്നത് തന്നെ അമ്പരിപ്പിച്ചു. എന്നാൽ ഇത് തന്നെ കൂടുതൽ ശക്തയാക്കിയെന്നാണ് കരുതുന്നത്. കാരണം പിന്നീട് ജീവിതത്തിൽ അടിസ്ഥാനരഹിതമായ ഇത്തരം വിമർശനങ്ങൾ നേരിടേണ്ടിവന്നേക്കാം. ഒരു വ്യക്തിയെന്ന നിലയിൽ തന്നെ പക്വമതിയാക്കിയെന്നും അഞ്ജലി പറയുന്നു.\nഅഞ്ജലിക്ക് പരീക്ഷയെഴുതാതെ ഐഎഎസ് ലഭിച്ചെന്നായിരുന്നു വ്യാജ വാർത്ത പരന്നത്. ഫേസ്ബുക്കിലും വാട്‌സ്ആപ്പിലും ട്വിറ്ററിലുമായി നിരവധി പേരാണ് ഇത് പങ്കുവച്ചത്. രാജ്യത്തെ ഏറ്റവും വലിയ മത്സരാധിഷ്ടിത പരീക്ഷയാണ് സിവില് സര്‍വീസ് പരീക്ഷ. പിതാവിന്‍റെ ലോക്‌സഭാ സ്പീക്കര് പദവി ദുരുപയോഗം ചെയ്താണ് മകള്‍ക്ക് ഐഎഎസ് ലഭിച്ചത്. അര്‍ഹരെ തഴഞ്ഞാണ് പിന്‍വാതിലിലൂടെ സ്പീക്കറുടെ മകള്‍ക്ക് പരീക്ഷ പോലും എഴുതാതെ ഐഎഎസ് ലഭിച്ചതെന്നും വ്യാജ സന്ദേശത്തിൽ പറയുന്നു.\nഎന്നാൽ ഇത് സംബന്ധിച്ച് പ്രമുഖ വാര്‍ത്താ ഏജന്‍സിയായ എഎഫ്പി ഫാക്ട് ചെക്ക് വിഭാഗം നടത്തിയ അന്വേഷണത്തിൽ സംഭവം വ്യാജമാണെന്ന് കണ്ടെത്തി. പ്രചരിക്കുന്നത് വ്യാജവാര്‍ത്തയാണെന്ന് എഎഫ്പി ട്വീറ്റ് ചെയ്തു. 2019ലെ ഐഎഎസ് മെയിന് പരീക്ഷ അഞ്ജലി ബിര്‍ല എഴുതി എന്നത് മാത്രമാണ് യാഥാർഥ്യം. ഈ വിവരം യു പി എസ് സിയുടെ വെബ്‌സൈറ്റിലും ലഭ്യമാണ്. എന്നാല് മറ്റുള്ള വിവരമെല്ലാം വ്യാജമായിരുന്നു.\nഇത് സംബന്ധിച്ച് ദ ക്വിന്‍റ് എന്ന ഓണ്‍ലൈന് മാധ്യമം അഞ്ജലിയെ സമീപിച്ചു. സമൂഹമാധ്യമത്തിൽ പ്രചരിക്കുന്നത് അടിസ്ഥാന രഹിതമായ ആരോപണമാണെന്നും വ്യാജ പ്രചാരണം കണ്ട് ചിരിച്ചെന്നും അഞ്ജലി പ്രതികരിച്ചു. സിവില് സര്‍വീസ് ഫലത്തിന്‍റെ നടപടി ക്രമങ്ങള് പോലും യു പി എസ് സി ആരംഭിച്ചിട്ടില്ലെന്നും അവര് വ്യക്തമാക്കി. സിവില് സര്‍വീസ് പരീക്ഷ സുതാര്യമാണെന്നും പിന്‍വാതില് നിയമനം നടക്കില്ലെന്നും സംവിധാനത്തെ ബഹുമാനിക്കണമെന്നും അവര് പറഞ്ഞു.\nന്യൂഡൽഹി: ബോളിവുഡിലെ മോദി വിമർശകരായ സംവിധായകൻ അനുരാഖ് കശ്യപിനും നടി തപ്സി പന്നുവിനും എതിരായ ആദാ...


വാഹനപ്രേമികൾക്കായി ഖത്തർ കസ്റ്റം ഷോ ഇന്നു മുതൽ - British Kairali\nവാഹനപ്രേമികൾക്കായി ഖത്തർ കസ്റ്റം ഷോ ഇന്നു മുതൽ\nദോഹ: മോട്ടോര് വാഹനേപ്രമികള്‍ക്ക് ആവേശം പകരുന്ന ഖത്തര് കസ്റ്റം ഷോ -2021നു ഇന്നു തുടക്കം. ഖത്തര് റേസിങ് ക്ലബില് സോള് റൈഡേഴ്സ് മോട്ടോര്‍സൈക്കിള്‍സ് ക്ലബാണ് പ്രദര്‍ശനം സംഘടിപ്പിക്കുന്നത്. കാറുകളും ബൈക്കുകളുമുള്‍പ്പെടെ വ്യത്യസ്ത ഇനങ്ങളില് പെടുന്ന നൂറുകണക്കിന് മോട്ടോര് വാഹനങ്ങളാണ് പ്രദര്‍ശനത്തില് അണിനിരത്തുന്നത്. ശനിയാഴ്ച അവസാനിക്കും.\nകാറുകള്‍ക്കും ബൈക്കുകള്‍ക്കും വിവിധ കാറ്റഗറികളിലായി മത്സരവും ഉണ്ട്. പ്രദര്‍ശനത്തിനെത്തുന്നവര്‍ക്ക് തങ്ങള്‍ക്കിഷ്ടപ്പെട്ട വാഹനങ്ങള് അടുത്തുനിന്ന് കാണാനും പരിചയപ്പെടാനുമുള്ള സുവര്‍ണാവസരമാണ് ലഭിക്കുന്നത്.\nഅതോടൊപ്പം റേസിങ് ക്ലബില് ഡ്രാഗ് റേസുകള് കാണുന്നതിനും അവസരമുണ്ടാകും. വെള്ളി, ശനി ദിവസങ്ങളില് വൈകീട്ട് മൂന്നു മുതല് രാത്രി 10 വരെയാണ് പ്രധാന പരിപാടികള്. ഗേറ്റ് നമ്ബര് രണ്ടിലൂടെ പ്രവേശനം സൗജന്യമാണ്.\nവെള്ളിയാഴ്ച ഉച്ചക്കു ശേഷം ‘താങ്ക്യൂ കുവൈത്ത്’ എന്ന പേരില് വമ്ബന് മോട്ടോര് സൈക്കിള് പരേഡും സംഘാടകര് ആസൂത്രണം ചെയ്തിട്ടുണ്ട്. ഖത്തര് സ്പോര്‍ട്സ് ക്ലബില്‍നിന്നും ഉച്ചക്ക് രണ്ടിന് ആരംഭിച്ച് കോര്‍ണിഷ്, ജി-റിങ് റോഡിലൂടെ റേസിങ് ക്ലബില് സമാപിക്കുന്നതാണ് പരേഡ്. 400നടുത്ത് ബൈക്കുകള് പരേഡില് പങ്കെടുക്കും.\nദോഹ: കോവിഡ് വാക്സിന് രണ്ടാം ഡോസ് വിതരണം തുടങ്ങി; ചിലവിഭാഗങ്ങളെ കോവിഡ് വാക്സിന് സ്വീകരിക്കുന്നതില്‍നിന്ന് ഒഴിവാക്കി എന്ന പ്രചാരണം തെറ്റാണെന്ന് പൊതുജനാരോഗ്യമന്ത്രാലയം\nദോഹ: രാജ്യത്ത് കോവിഡ് വാക്സിന് രണ്ടാം ഡോസ് വിതരണം തുടങ്ങി. നേരത്തേ കുത്തിവെപ്പ് തുടങ്ങിയ ഡിസംബര് 23ന് ആദ്യഡോസ് സ്വീകരിച്ചവര്‍ക്കാണ് 21 ദിവസം കഴിഞ്ഞ ഇന്നലെ മുതല് രണ്ടാം ഡോസ് നല്‍കാന് തുടങ്ങിയത്. ആദ്യഡോസ് സ്വീകരിച്ച ആദ്യപ്രവാസിയായ 88കാരനായ സിറിയന് സ്വദേശി മുഹമ്മദ് ഫ്രസാത് 21 ദിവസത്തിന് േശഷം ഇന്നലെ രണ്ടാമെത്ത ഡോസും സ്വീകരിച്ചു. ഖത്തര് യൂനിവേഴ്സിറ്റി മുന്‍പ്രസിഡന്‍റ് ഡോ. അബ്ദുല്ല അല്‍കുബൈസിയും രണ്ടാം ഡോസ് സ്വീകരിച്ചവരില് ഉള്‍പ്പെടുന്നുണ്ട്. ആദ്യഘട്ടത്തില് […]\n60 വയസ്സിന് മുകളിലുള്ള ബിരുദമില്ലാത്തവര്‍ക്ക് ജനുവരി മൂന്നുമുതല് വര്‍ക്ക് പെര്‍മിറ്റ് പുതുക്കി നല്‍കില്ല\n12 വയസില് താഴെയുള്ള കുട്ടികള്‍ക്കും 65 വയസിന് മുകളിലുള്ള പ്രായമായവര്‍ക്കും ഒമാനിലെ പള്ളികളില് പ്രവേശനം നിരോധിച്ചു\nഅല് ഇഹ്സാന്- യുകെ മീലാദ് സമ്മേളനം തുടങ്ങി\nജനങ്ങള് അകലം പാലിക്കേണ്ട പരിധി നിശ്ചയിച്ചു കൊണ്ട് സൗദി ആഭ്യന്തര മന്ത്രാലയം ഉത്തരവിറക്കി\nഗര്‍ഭിണിയെ കൊന്ന് ഗര്‍ഭസ്ഥ ശിശുവിനെ പുറത്തെടുത്ത കേസ്; പ്രതിക്ക് ശിക്ഷ വിധിച്ചു\nകൊറോണയോ ? അതെന്താണ് ? കൊറോണയെപ്പറ്റി ഒന്നുമറിയാതെ ലോകം ചുറ്റുന്ന ബ്രിട്ടീഷ് ദമ്പതികള് !


കേരളത്തില് കാലവര്‍ഷം അഞ്ച് ദിവസം വൈകുമെന്ന് കാലാവസ്ഥ നിരീക്ഷണ കേന്ദ്രം\nതിരുവനന്തപുരം: സംസ്ഥാനത്ത് കാലവര്‍ഷം അഞ്ച് ദിവസം വൈകുമെന്ന് കേന്ദ്ര കാലാവസ്ഥാ നിരീക്ഷണ വകുപ്പ്. ആന്റമാന് നിക്കോബാര് ദ്വീപ് സമൂഹങ്ങള്‍ക്ക് സമീപത്തായി മണ്‍സൂണ് മഴയ്ക്കായി കാലവസ്ഥാ സാഹചര്യങ്ങള് മാറിത്തുടങ്ങിയെന്നും അറിയിപ്പില് ഉണ്ട്. ജൂണ് ഒന്നിനാണ് സാധാരണ മഴ എത്തേണ്ടത്. എന്നാല് ഇക്കുറി അഞ്ച് ദിവസം വൈകി ആറിന് കേരള തീരത്ത് എത്തുമെന്നാണ് കേന്ദ്രകാലാവസ്ഥ വകുപ്പിന്റെ പ്രവചനം.\nഇത് നാല് ദിവസം കൂടി വൈകാനോ നാല് ദിവസം നേരത്തെ പെയ്യാനോ സാധ്യതയുണ്ടെന്നും കാലാവസ്ഥാ നിരീക്ഷണ കേന്ദ്രം അറിയിപ്പില് വ്യക്തമാക്കിയിട്ടുണ്ട്. മെയ് 18-19 ഓടുകൂടി ആന്റമാന്-നിക്കോബാര് മേഖലകളില് മഴ പെയ്‌തേക്കുമെന്നാണ് പ്രതീക്ഷിക്കുന്നത്.എല്‍നീനോ പ്രതിഭാസം കാരണമാണ് കാലവര്‍ഷത്തിന്റെ തുടക്കം വൈകുന്നതെന്നാണ് വിലയിരുത്തല്.\nഇക്കുറി ജൂണ് നാലിന് കേരളത്തില് മണ്‍സൂണ് മഴക്കാലം തുടങ്ങുമെന്ന് സ്വകാര്യ കാലാവസ്ഥാ നിരീക്ഷണ കേന്ദ്രമായ സ്‌കൈമെറ്റ് ഇന്നലെ പുറത്തുവിട്ട റിപ്പോര്‍ട്ടില് ചൂണ്ടിക്കാട്ടിയിരുന്നു. ആന്തമാന് നിക്കോബാര് ദ്വീപുകളില് മെയ് 22 ന് മണ്‍സൂണ് മഴ പെയ്ത് തുടങ്ങും. എന്നാല് ഇന്ത്യയില് നാല് മേഖലകളിലും ശരാശരിയില് കുറവ് മഴ മാത്രമേ ലഭിക്കൂവെന്നും റിപ്പോര്‍ട്ട് വ്യക്തമാക്കുന്നുണ്ട്. ഇന്ത്യയുടെ കിഴക്ക്, വടക്കുകിഴക്ക്,മധ്യ മേഖലകളിലുള്ള സംസ്ഥാനങ്ങളില് ദക്ഷിണേന്ത്യയില് ലഭിക്കുന്നതിനേക്കാള് വളരെ കുറവ് മഴ മാത്രമേ ലഭിക്കൂ. കഴിഞ്ഞ ആഴ്ച സ്‌കൈമെറ്റ് പുറത്തുവിട്ട റിപ്പോര്‍ട്ടില് ശരാശരി മഴ ലഭിക്കുമെന്ന് പറഞ്ഞിരുന്നു. എന്നാല് മാറിയ കാലാവസ്ഥാ സാഹചര്യങ്ങളില് കുറവ് മഴ മാത്രമേ ലഭിക്കൂവെന്നാണ് വ്യക്തമാക്കിയിരിക്കുന്നത്.\nതിരുവനന്തപുരത്ത് പൊട്ടിവീണ വൈദ്യുതി ലൈനില് നിന്ന് ഷോക്കേറ്റ് രണ്ട് കുട്ടികള് മരിച്ചു\nകാലവര്‍ഷം ജൂണ് ജൂണ് ആറിന് എത്തുമെന്ന് കാലാവസ്ഥ നിരീക്ഷണകേന്ദ്രം\nമണ്‍സൂണ് എത്താന് വൈകിയേക്കും; ഇടവപ്പാതിയിലും കാലവര്‍ഷം എത്തില്ലെന്ന് സൂചന


ഗെയില്; ആശങ്കയകറ്റാന് നടപടികള് ആരംഭിച്ചു – Kairali News | Kairali News Live\nകോഴിക്കോട് :ഗെയില് പ്രകൃതിവാതക പൈപ്പ്‌ലൈന് പദ്ധതിയുമായി ബന്ധപ്പെട്ട ജനങ്ങളുടെ ആശങ്കയകറ്റാനുള്ള നടപടികള് തുടങ്ങി. അതിന്റെ ഭാഗമായി സര്‍ക്കാര് സര്‍വകക്ഷിയോഗം വിളിച്ചു.\nവ്യവസായമന്ത്രിയും ഗെയില് പ്രതിനിധികളും പങ്കെടുക്കും. എല്ലാ രാഷ്ട്രീയപാര്‍ടി പ്രതിനിധികളെയും സമരസമിതി നേതാക്കളെയും ക്ഷണിച്ചിട്ടുണ്ട്.\nജനങ്ങളുടെ ആശങ്ക പരിഹരിക്കാനും നഷ്ടപരിഹാരം ഉറപ്പാക്കാനും ക്രിയാത്മക ഇടപെടലുകളാണ് ആരംഭിച്ചത്. കേരളത്തിന്റെ സാമൂഹ്യപുരോഗതിക്കും ഊര്‍ജവികസനത്തിനും നിര്‍ണായക സംഭാവന നല്‍കാന് കഴിയുന്ന പദ്ധതിയെന്ന നിലക്കാണ് ഇതിനെ പരിഗണിക്കുന്നത്.\nഅതിനാല് ജനങ്ങളെ വിശ്വാസത്തിലെടുത്ത് മുന്നോട്ടുപോകാനാണ് തീരുമാനം.\nപദ്ധതിക്ക് നാട്ടുകാര് എതിരല്ലെന്നാണ് പൊതു വിലയിരുത്തല്. ഭൂമി നഷ്ടപ്പെടുമെന്ന ഭയവും നഷ്ടപരിഹാരം കിട്ടില്ലെന്ന പ്രചാരണവുമാണ് പലരെയും പിന്നോട്ടുവലിക്കുന്നത്. പൈപ്പ്‌ലൈന് സ്ഥാപിച്ചാല് നാട്ടില് ജീവിക്കാന് പറ്റില്ലെന്ന രീതിയിലാണ് പ്രചാരണം.\nജനങ്ങളുടെ ആശങ്കകളെ ചില മതതീവ്രവാദസംഘടനകളും നിക്ഷിപ്ത താല്‍പ്പര്യക്കാരും വൈകാരികമായി ഉപയോഗപ്പെടുത്തുന്നുവെന്ന വിലയിരുത്തലുണ്ട്. ജനങ്ങളെ പരമാവധി ബോധ്യപ്പെടുത്തി മുന്നോട്ടുപോവാനാണ് സര്‍ക്കാരിന്റെയും ഗെയിലിന്റെയും ശ്രമം.\nപ്രകൃതിവാതക പൈപ്പുകള് ജനങ്ങള് തിങ്ങിപ്പാര്‍ക്കുന്ന മുംബൈ, ബംഗളൂരു, ഡല്‍ഹി, കൊച്ചി നഗരഹൃദയത്തിലൂടെ പോകുന്നുണ്ടെന്നതാണ് യാഥാര്‍ഥ്യം. ഇക്കാര്യങ്ങള് മറച്ചുവച്ച് ജനങ്ങളെ തെറ്റിദ്ധരിപ്പിക്കുകയാണ്. ജനങ്ങളെ ഭയപ്പെടുത്താന് ആസൂത്രിത നീക്കമുണ്ട്.\nവീട്ടില് കയറിയുള്ള പ്രചാരണത്തിനുപുറമേ സോഷ്യല് മീഡിയവഴി കുപ്രചാരണം ശക്തമാണ്. മറ്റേതോ തീപിടിത്ത രംഗങ്ങള് ചേര്‍ത്ത് പൈപ്പ്‌ലെന് പൊട്ടിത്തെറിയായി പ്രചരിപ്പിക്കുന്നു.\nപൈപ്പ് പൊട്ടുന്നതും പൊള്ളലേറ്റ മൃതദേഹങ്ങള് ചിതറിക്കിടക്കുന്നതുമുള്ള വീഡിയോകള് വാട്ട്‌സ്ആപ് വഴിയും മറ്റും നാട്ടുകാരിലെത്തിക്കുന്നു. വ്യാജ പ്രചാരണങ്ങളെക്കുറിച്ച് പൊലീസ് അന്വേഷണം തുടങ്ങി.\nമൂന്നുദിവസമായി മുക്കവും പരിസര പ്രദേശങ്ങളും ശാന്തമാണ്. കോഴിക്കോട്, മലപ്പുറം ജില്ലകളില് ഒരു അനിഷ്ടസംഭവവുമുണ്ടായില്ല. പ്രവൃത്തിയുമായി ഗെയില് മുന്നോട്ടുപോകുന്നു. ആരുടെ ഭാഗത്തുനിന്നും എതിര്‍പ്പില്ല.\nനഷ്ടപരിഹാരത്തിന്റെ കാര്യത്തില് തുറന്ന ചര്‍ച്ചക്ക് സര്‍ക്കാരും ഗെയിലും ഒരുക്കമാണ്. സുരക്ഷയുടെ കാര്യത്തില് ഒരു വിട്ടുവീഴ്ചയും അനുവദിക്കില്ല. നഷ്ടപരിഹാരത്തുക വര്‍ധിപ്പിക്കാന് തയ്യാറാണെന്ന് ഗെയില് അറിയിച്ചിട്ടുണ്ട്.